text:
খুরুমজরি!
কেরলাগী রাজ্যপাল, আরিফ মোহম্মদ খানজী, কর্নাতক্কী রাজ্যপাল বজুভাই ৱালাজী, কেরলাগী মুখ্যমন্ত্রী শ্রী পিনারাই বিজয়নজী, কর্নাতক্কী মুখ্যমন্ত্রী শ্রী বি.এস. য়েদিয়ুরপ্পাজী, কেন্দ্রগী মন্ত্রীমন্দলদা ঐগী খোঙলোই ওইবীরিবা শ্রী ধর্মেন্দ্র প্রধানজী, প্রহলাদ জোশীজী, ভি. মুরলীধরনজী, এম.পি.শিং, এম.এল.এ.শিং, ইচিল-ইনাও পুম্নমক,
মসি কিলোমীতর ৪৫০ শাংবা কোচী-মেঙ্গলুরু নেচরেল গ্যাস পাইপলাইন লৈবাক মীয়ামদা কৎথোকচবগী পুংফম অদুনি। মসি ভারতকী, মরুওইনা কেরলা অমসুং কর্নাতক্কী মীয়ামগী মরুওইরবা নুমিৎ অমনি। রাজ্য অনি অসি নেচরেল গ্যাস পাইপলাইন্না শম্নহল্লগনি। ঐনা রাজ্যশিং অসিগী মীয়ামদা নুংঙাইবা ফোংদোকচরি। ক্লীন ইনর্জীগী ইনফ্রাস্ত্রকচর ফংহন্নবগীদমক খোংথাং পায়খৎপীরিবা স্তেকহোল্দর পুম্নমক্তসু ঐনা নুংঙাইবা ফোংদোকচরি। পাইপলাইন অসিনা রাজ্য অনি অসিদা শেন্মিৎলোনগী শাহৌদা অফবা শাফু পীরগনি।
মরূপশা,
কোচী-মেঙ্গলুরু পাইপলাইন অসি ৱাফম অসিগী য়াম্না চাউবা খুদম অমনি মদুদি চাউখৎ-থৌরাংদা মরুওইবা থমদুনা, পুম্নমক্না অমত্তা ওইনা থবক তৌমিন্নরবদি, পান্দম খুদিংমক ফংদনীংঙাই লৈতে। মসি প্রোজেক্ত অসিগা লোইনরিবা পুম্নমক্না খঙই মদুদি ইঞ্জিনীয়রিংগী থৌওংনা মসিবু মপুং ফাহনবা কয়াদা অরুবা ওইখি। প্রোজেক্ত অসিদা অতৈ অরুবা কয়াসু লাকখি। অদুবু ঐখোয়গী শিন্মীশিং, ঐখোয়গী ইঞ্জিনীয়রশিং, ঐখোয়গী লৌমীশিং অমসুং রাজ্য সরকারশিংগী মতেংদগী পাইপলাইন অসি মপুং ফাহল্লে। হায়রুরগদি মসি শুপ্নগী পাইপলাইন খক্তনি, অদুবু রাজ্য অনি অসিগী চাউখৎ-থৌরাংগী খোংজেল হাপ্পদা মসিগী অচৌবা থৌদাং য়াওগদৌরিবনি। ঙসি লৈবাক অসিনা গ্যসতা য়ুম্ফম ওইবা শেন্মিৎলোন্দা করিগী অসুক য়াম্না শাফু পীরিবনো? করিগী ৱন নেসন, ৱন গ্যাস গ্রিদতা অদুক্কী মতিক খোংজেল য়াংনা থবক পায়খৎলিবনো? আত্মনির্ভর ভারতকীদমক্তা গ্যাসতা য়ুম্ফম ওইবা শেন্মিৎলোন খোংজেল য়াংনা শন্দোকপা করিগী মথৌ তারিবা? মসি শুপ্নগী পাইপলাইন অসিগী কান্নবদগী খঙবা ঙমলগনি।
অহানবদা – পাইপলাইন অসিনা রাজ্য অনি অসিগী মীয়ামগী ইজ ওফ লিভিং হেনগৎহল্লগনি। অনিশুবদা - পাইপলাইন অসিনা রাজ্য অনি অসিগী লাইরবা, ময়াই ওইবা কাংলুপকী অমসুং ওন্ত্রপ্রিনরশিংগী চাদিং হন্থহল্লগনি। অহুমশুবদা - পাইপলাইন অসিনা শহর কয়াদা সিতী গ্যাস দিস্ত্রিব্যুসন সিস্তেম অসিগী পাম্বৈ অমা ওইরগনি। মরিশুবদা - পাইপলাইন অসিনা শহর কয়াদা সি.এন.জি. দা য়ুম্ফম ওইবা ত্রান্সপোর্ত সিস্তেম দিবেলপ তৌনবগী য়ু্মফম ওইরগনি। মঙাশুবদা – পাইপ লাইন অসি মেঙ্গলোর কেমিকেল অমসুং ফর্তিলাইজর প্লান্তদা ইনর্জী পাগনি, হন্থবা চাদিংদা হার শেম্বদা মতেং পাংগনি, লৌমীশিংগী মতেং পাংগনি। তরুক শুবদা – পাইপলাইন অসিনা মেঙ্গলোর রিফাইনরী অমসুং পেত্রোকেমিকেলদা ইনর্জী পীগনি, মখোয়দা অশেংবা ফুএল পীগনি। তরেৎশুবদা - পাইপলাইন অসিনা রাজ্য অনিমক অসিদা পোলুসন হন্থহনবদা অচৌবা থৌদাং য়াগনি। তরেৎশুবদা – পোলুসন হন্থহনবনা অকোইবগী ফিভমদা হকথেংননা ফল ফংগনি, উ লাখ কয়া থাবদগী ফংবা ঙমবা অদুক্কী মতিক মসিদগী কার্বোন দাইওক্সাইদ এমিসন হন্থহগনি।
মরূপশা,
মাপন শুবদি মসিনি মদুদি অকোইবগী ফিভম ফরকপদগী মীয়ামগী হকশেলসু ফরগনি, অনাবদা চমবা মখোয়গী চাদিংসু হন্থহল্লগনি। তরাশুবদা – পোলুসন হন্থরবদি, নুংশিৎ শেংলগনি, শহরদা গ্যাসতা যুম্ফম ওইবা থৌরাংশিং লৈরগনি অদুনা তুরিস্ত হেন্না লাক্লগনি, তুরিস্ত সেক্তরদসু মসিগী কান্নবা ফংলগনি অমসুং মরূপশা, পাইপলাইন অসিগী কান্নবা অনি অমসু লৈরি মদু পনবা য়াম্না মথৌ তাই। পাইপলাইন অসি শেম্লকপা মতমদা মেন দেজ লাখ ১২গী থবক জেনরেৎ তৌখি। পাইপলাইন হৌরবা মতুংদসু থবক ফংবা অমসুং মশানা থবক পীজবগী অনৌবা ইকোসিস্তেম কেরলা অমসুং কর্নাতকাদা খোংজেল য়াম্না য়াংনা শেমগৎলগনি। ফর্তিলাইজরগী ইন্দস্ত্রীবু ওইরো, পেত্রোকেমিকেলগী ইন্দস্ত্রীবু ওইরো, ইলেক্ত্রিক্কী ইন্দস্ত্রীবু ওইরো, ইন্দস্ত্রী খুদিংমক মসিদগী কান্নবা ফংলগনি থবক ফংবগী খুদোংচাবা লৈরগনি।
মরূপশা,
পাইপলাইন অসিগী অতোপ্পা কান্নবা অমা লৈবাক অপুনবা অসিনা ফংগনি। পাইপলাইন অসি মপুং ফাবা কেপাসিতীগা লোইননা থবক তৌবা হৌরকপদা লৈবাক্কী ফোরেন এক্সচেঞ্জ করোর লিশিং কয়া চাদিং তৌবদগীসু কল্লগনি। ভারতনা কোপ-১২গী পান্দম অসিদা অদুক্কী মতিক লুম্না থবক তৌরিবা অসিদসু, থৌওং অসিনা ঐখোয়দা মতেং পীগনি।
মরূপশা,
মালেম পুম্নমক্কী এক্সপোর্তশিংনা হায় মদুদি ২১শুবা চহিচাদা লৈবাক অমা হেক্তনা কনেক্তিবিতীদা অমসুং ক্লিন ইনর্জীদা খ্বাইদগী হেন্না শাফু পীরবা, খোংজেল য়াংনা থবক তৌরবদি মখোয় অনৌবা মতোল অদুদা য়ৌগনি। ঙসি অদোম্না অমা হেক্তা ফ্রন্ততা য়েংবদা, হাইৱে কনেক্তিবিতী, রেলৱে কনেক্তিবিতী, মেত্রো কনেক্তিবিতী, এয়র কনেক্তিবিতী, ৱাতর কনেক্তিবিতী, দিজিতেল কনেক্তিবিতী, নত্ত্রগা গ্যাস কনেক্তিবিতী, ভারত্তা হৌজিক পায়খৎলিবা থবকশিং, লম কয়াদা অমুক্তদা পায়খৎলিবা অসিগুম্না হান্না অমুক্তা ওইখিদ্রি। ঐখোয়না মসি পাংথোকপা ইমিৎনা উবা ফংজবা অসি ভারত মচা অমা ওইনা ঐখোয় পুম্নমক্কী লাইবক ফবনি, ঐখোয় খুদিংমক চাউখৎপগী অনৌবা খোংজং অসিগী শরুক্নি।
ইচিল-ইনাওশা,
হৌখিবা চহিচাদা ভারতনা চৎখিবা খোংজেল অদুগী মশাগী তোঙানবা মরমশিং লৈরি। ঐ মদুদা কুথনা চৎপা পামদে। অদুবু মসিমসি তশেংলে মদুদি ঙসিগী নহা ওইরিবা ভারত, মালেমদা লিখৎনবগীদমক খাংঙমদ্রবা ভারতনা হৌজিক তপ্না চৎপা য়াদ্রে। মরম অসিমক্না হৌখিবা চহি খরা অসিদা লৈবাক অসিনা স্পীদসু হেনগৎহল্লি অমসুং স্কেলসু হেনগৎহল্লে, লোইননা স্কোপসু হেনগৎহল্লে।
মরূপশা,
ভারতকী অনৌবা মীরোলগী অফবা মগুন অমদি মখোয়না অচুম্বগী মতুং ইন্না পোৎশকশিংগী মগুন লেপ্পা অসিনি। অমসুং মদুগী মায় পাকপা মায় থিবদা চাংদম্নদুনা এনলাইস তৌই। অমসুং ৱাফম খুদিংমক লোজিক অমসুং ফেক্কী মতুং ইন্না লৌশিল্লি। ভারত্তা গ্যাস বেজ ইকোনোমীগী মতাংদা হৌজিক থবক পায়খৎলিবা অসিদসু লোজিক অমসুং ফেক কয়াগী মথৌ তারি।
মরূপশা,
ঐখোয়গী লৈবাক্তা অহানবা ইন্তরস্তেৎ নেচরেল গ্যাস পাইপলাইন কুমজা ১৯৮৭তা কমিশন তৌখি। মসিগী মতুংদা কুমজা ২০১৪ ফাওবা, হায়বদি চহি ২৭তা ভারত্তা নেচরেল গ্যাস পাইপলাইন কিলোমীতর লিশিং ১৫ শেমখি। ঙসি লৈবাক অপুনবদা, নোংপোক-নোংচুপ-অৱাং-মখাদা, নেচরেল গ্যাস পাইপলাইন কিলোমীতর লিশিং ১৬ হেনবদা থবক পায়খৎলি। থবক অসি মথংগী চহি ৪-৬তা লোইগদৌরি। অদোম্না খনবীবা য়াই, চহি ২৭তা তৌখিবা থবক অদুক, ঐখোয়না মদুদগী হেনবা থবক, মদুগী মতম তঙ্খাইদা তৌনবগী পান্দম পুদুনা চৎলি।
মরূপশা,
মতৌ অসুম্না অতোপ্পা খুদম অমনা সি.এন.জি. স্তেসনগীনি। ঐখোয়গী লৈবাক্তা অহানবা সি.এন.জি. স্তেসন ১৯৯২গী অদুৱাইদা হৌখি। কুমজা ২০১৪ ফাওবদা চহি ২২দা, ঐখোয়গী লৈবাক্তা সি.এন.জি. স্তেসনগী মশিং ৯০০দগী হেল্লমদে। অদুম ওইনমক হৌখিবা চহি ৬তা অনৌবা সি.এন.জি. ১৫০০দগী হেন্না হৌদোকখ্রে। হৌজিক সরকার অসিনা সি.এন.জি. স্তেসন লিশিং ১০ ফাওবা য়ৌহন্নবা পান্দমগা লোইননা থবক পায়খৎলি। হৌজিক পায়খৎলিবা পাইপলাইন কমিশন অসিনসু কেরলা অমসুং কর্নাতক্কী শহর কয়াদা সি.এন.জি. স্তেসন ৭০০ হাংদোকপদা মতেং ওইরগনি।
মরূপশা,
অতোপ্পা নুংঙাইরবা ফিগর অমদি পি.এন.জি. কনেক্সনগীনি, চাকখুমদা পাইপনা গ্যাস য়ৌহল্লিবা অসিগী। কুমজা ২০১৪ ফাওবদা ঐখোয়গী লৈবাক্তা শুপ্নগী পি.এন.জি. কনেক্সন লাখ ২৫ খক্তমক লৈরম্মি। ঙসি লৈবাক অসিদা লাখ ৭২দগী হেনবা ইমুংগী চাকখুমদা পাইপ্তা গ্যাস য়ৌহল্লি। কোচী-মেঙ্গলুরু পাইপলাইন্দগী অনৌবা মীওই লাখ ২১ অমগনা পি.এন.জি.গী খুদোংচাবা লৌবা ফংলগনি। ইচিল-ইনাওশা, মতম কুইনা ভারত্তা এল.পি.জি. কভরেজগী ফিভম করি ওইরম্মি হায়বসি ঐখোয় পুম্নমক্না খঙই। কুমজা ২০১৪ ফাওবদা লৈবাক অপুনবদা লৈরম্বা এল.পি.জি. কনেক্সন করোর ১৪গী মশিং অদুমক, হৌখিবা চহি ৬তা অনৌবা কনেক্সন ওইনা পীখি। উজ্জ্বলা য়োজনাগুম্বা স্কিমদগী লৈবাক অসিগী করোর ৮দগী হেনবা লাইরবা ইমুংশিংগী য়ুমদা কুকিং গ্যাস য়ৌহনখিবগা লোইননা মসিদগী এল.পি.জি.গা মরী লৈনবা ইনফ্রাস্ত্রকচরসু লৈবাক অপুনবদা মপাঙ্গল কনশিনখি। মরূপশা, কোরোনাগী মতমদা লৈবাক অসিদা কুকিং গ্যাসকী অৱাৎপা কৈদৌনুংদসু লৈখিদবা অসিগী অচৌবা মরম অমা মসিনা ওইরি। লাইরবদগী লাইরবশিংদা ঐখোয়না অৱাবগী মতম অদুদা লেম্না সিলিন্দর চাউরাক্না করোর ১২ রোম ফংহনবা ঙমখি।
মরূপশা,
সরকারনা হোৎনরিবশিং অসিদা, খোংজেল অদুক্কী মতিক য়াংনা পাংথোক্লিবা থবকশিং অসিগী অতোপ্পা শাফু অমগা পীরি। মসিগী মতাংদা অদুক্কী মতিক পন্নদ্রি। নীংশিংবীয়ু ঐখোয়গী অসিদা কেরোসিনগী মতাংদা কয়াদা শাংনা শাংনা ক্যু লেপ্নখিবা। রাজ্য সরকারশিংনা, ভারত্তা সরকারদা চিথী কয়া ইখি, কোরিসিনগী কোতা হেনগৎহন্নবগীদমক্তা। কেরোসিনগী দিলিবরীগীদমক্তা কেন্দ্র অমসুং রাজ্যগী মরক্তা মতম পুম্নমক্তা উংখৎনখি। ঙসি চাকখুমগীদমক্তা গ্যাল কোম্না ফংলবা অসিদা, চাকখুম ফাওবা গ্যাস য়ৌরবা অসিদদি কেরোসিনগী অৱাৎপসু হন্থরে। ঙসি লৈবাক অসিগী রাজ্য অমসুং য়ুনিয়ন তেরিকরী কয়ামরুম্না মশাবু কোরোসি ফ্রী ওইনা লাওথোকচরে।
মরূপশা,
তুংলমচৎকী মথৌ তাবশিং, তুংলমচৎকী ইনর্জী নীদশিংগীদমক্তা ঙসিদগী শেম শানবা লৈবাক অসিনা হোৎনরি। মরম অসিনা, অমরোমদা লৈবাক অসিদা নেচরেল গ্যাসকী মতাংদা মিৎয়েং চংলি অদুগা অতোপ্পা অমরোমদা লৈবাক অসিনা মসিগী ইনর্জী রিসোর্সশিং অসিসু দাইবর্সিফাই তৌরি। হন্দক্তা গুজরাত্তা মালেমগী খ্বাইদগী চাউবা রেন্যুএবল ইনর্জী প্লান্তকী তবক হৌখ্রে। মতৌ অসুম্না ঙসি লৈবাক অসিদা বাইও-ফুএল্সদা য়াম্না চাউবা থাক্তা থবক পায়খৎলি। চু নত্ত্রগা অতৈ এগ্রো প্রদক্তশিং ওইরো মদুদগী ইথানোল পুথোকপদা অচেৎপা মওংদা থাবক পায়খৎলি। মথংগী চহি ১০দা পেত্রোলদা তৌগদৌরিবা ইথানোল ব্লেন্দিং অদু চাদা ২০ ফাওবা য়ৌহন্নবা পান্দম থম্লি। মসিদা নত্তনা ইলেক্ত্রিক মোবিলিতীগা মরী লৈনবা লমদা, মসিগা মরা লৈনবা ইনফ্রাস্ত্রকচরদসু কা হেন্না ইনোৎ হাপ্লি। ইরৈবাকচা খুদিংমক্তা মরাং কাইবা, অহোংবা, পোলুসন য়াওদবা ফুএল ফংহন্নবা, ইলেক্ত্রিক ফংহন্নবা ঐখোয়গী সরকারনা অচেৎপা ফিরেপকা লোইননা থবক তৌরি।
ইচিল-ইনাওশা,
লৈবাক অসিগী খল মান্নবা অমসুং খোংজেল য়াংবা চাউখৎ-থৌরাংগী ৱাখল্লোন ঐখোয়গী কোস্তেল এরিয়াগী দিবেলপমেন্তগী মতাংদসু ময়েক শেংনা উবা ফংলি। কেরলাবু ওইরো, কর্নাতকপু ওইরো, সমুদ্রগা লোইনরিবা সাউথ ইন্দিয়াগী রাজ্য পুম্নমক্তা ব্লু ইকোনোমীগী চাউখৎ-থৌরাংগীদমক্তা কমপ্রিহেন্সিব প্লান অমদা থবক পায়খৎলি। ব্লু ইকোনোমী অসি আত্মনির্ভর ভারতকী য়াম্না চাউবা সোর্স অমা ওইগদৌরি। ঐখোয়গী পোর্তশিংবু ওইরো, কোস্তেল রোদশিংবু ওইরো, মখোয়শিং অসি অতোপ্পা পাম্বৈনা কনেক্ত তৌগদৌরি। মল্তিমোদেল কনেক্তিবিতীদা ঐখোয় মরুওইনা মিৎয়েং থম্লি। ঐখোয়গী কোস্তেল রিজন, ইজ ওফ লিবিংগীসু মোদেল ওইরি। ইজ ওফ দোইং বিজিনেসসু হেন্না ফহন্নবা পান্দম অসিগা লোইননা থবক তৌরি।
ইচিল-ইনাওশা,
সমুদ্রগী তোর্বান্দা লৈবা চাউরবা মীয়াম অমদি ঐখোয়গী লৌমীশিংনি, ঐখোয়গী ঙা ফাবা মরূপশিংনি। মরূপ পুম্নমক অসি সমুদ্রগী লন অসিগী মপান তাংবদা নত্তনা, মসিবু খ্বাইদগী চাউনা ঙাক-শেল্লিবা অমসুনি। মরম অসিনা কোস্তেল ইকো-সিস্তেমগী ঙাকশেল অমসুং চাউখৎপা অসি য়াম্না মরু ওই। হৌখিবা চহি খরা অসিদা মসিগীদমক্তা অফবা খোংথাং কয়া পায়খৎলে। ঙা ফাবশিংদা দীপ সী ফিশিংগী মথৌ তাবা তেংবাংবু ওইরো, ফিসরিজগী তোঙানবা দিপার্তমেন্ত শেম্ববু ওইরো, ঙাগা মরী লৈনবা মরূপশিংদসু অহোঙবা লোনগীদমক্তা কিসান ক্রেদিৎ কার্দ পীববু ওইরো, মসিদগী খ্বাইদগী চম্বা ঙা ফাবশিংদসু কান্নবা ফংলে। থা খরগী মমাংদা লৈবাক অসিদা লুপা করোর লিশিং ২০গী মৎস্য সম্পদা য়োজনা হৌদোকখ্রে। মসিগী কান্নবা কেরলা অমসুং কর্নাতক্কী ঙা ফাবা মরূপ লাখ কায়ানা হকথেংননা ফংগদৌরি। ঙসি ঙাগা মরী লৈনবা এক্সপোর্ততদি ঐখোয় খোংজেল য়াংনা মাংদা চংশিল্লি, ভারতনা ক্বালিতী প্রোসেস সী ফুদকী হব অমা ওইনবগীদমক্তসু মথৌ তাবা খোংথাং খুদিংমক পায়খৎলি। মালেমদা সী ৱীদকী দিমান্দ হেনগৎলক্লি, মসিপু মপুং ফাহন্নবদা ভারতনা মরুওইবা থৌদাং লৌবা য়াই। সী ৱীদ ফার্মিংগীদমক্তা লৌমীশিংদা অদুক্কী মতিক পুক্নীং থৌগৎলিমখৈ অসুক্কী মতিক খোংজেল য়াংনা লম অসিদসু ঐখোয় মাংজিল থাবা ঙমগনি।
ঐখোয়না অমত্তা ওইনা, ৱাশক অমদা থবক তৌরবতদা, ঐখোয়না লৈবাক অসিগী পান্দম পুম্নমক খোংজেল য়াংনা ফংবা ঙমগনি। অমুক্কা হন্না কোচী-মেঙ্গলুরু গ্যাস পাইপলাইনগীদমক্তা কেরলা অমসুং কর্নাতক্কী মীপুম খুদিংমক্তা, ইচিল-ইনাওশিংদা, থবক অসিগা মরী লৈনরিবা খঙ-হৈরবা পুম্নমক্তা হন্না হন্না নুংঙাইবা ফোংদোকচরি।
থাগৎচরি!


c: text/html

text:
৭৪শুবা য়ু.এন.জি.এ.গী নাকলদা ন্যু য়ের্কতা ২০১৯গী সেপ্তেম্বর ২৪দা ইন্দিয়া–পেসিফিক আইলেন্দস দিবেলপিং স্তেৎকী (পি.এস.আই.দি.এস.) লুচিংবশিংগী মীফম পাংথোকখ্রে। মীফম অদুদা ফিজী, রিপব্লিক ওফ কিরিবাতী, রিপব্লিক ওফ মার্সল আইলেন্দস, ফেদরেতেদ স্তেৎস ওফ মাইক্রোনেসিয়া, রিপব্লিক ওফ নাওরু, রিপব্লিক ওফ পলাও, ইন্দিপেন্দেন্ত স্তেত ওফ পাপুৱা ন্যু গনিয়া, ইন্দিপেন্দেন্ত স্তেত ওফ সামোৱা, সোলোমোন আইলেন্দস, কিংদম ওফ তোনগা, তুভালু অমসুং রিপব্লিক ওফ বনুৱাতুগী মীহুৎশিংগী লুচিংবশিংনা শরুক য়াখি।
পেসিফিক ইথৎ লৈবাকশিংগা লোয়ননা ভারতকী মরী অসি এক্ত ইস্ত পোলিসীগী ইভোলুসনগা লোয়ননা হেন্না চেৎশিল্লকখি, মদুনা মরম ওইদুনা ফোরম ফোর ইন্দিয়া–পেসিফিক আইলেন্দ কোওপরেসন (এফ.আই.পি.আই.সি.) লিংখৎখি। এফ.আই.পি.আই.সি.গী অহানবা অমসুং অনিশুবা এদিসনশিং মথংশিংৎনা ফিজি (২০১৫) অমসুং জয়পুর (২০১৬)দা পাংথোকখি। এফ.আই.পি.আই.সি. মীফম মনুংদা প্রধান মন্ত্রীনা পেসিফিক ইথৎ লৈবাকশিংগা লোয়ননা নক্নবা পার্তনর অমা ওইবগী অপাম্বা ফোংদোকখি। য়ু.এন.জি.এ.গী চিদাইদা প্রধান মন্ত্রীনা পি.এস.আই.দি.এস.কী লুচিংবশিংগা উন্নবা অসি মসিনা অহানবনি।
লুচিংবশিংনা এস.দি.জি.শিং ফংনবগীদমক দিবেলপমেন্ত এক্সপরিয়েন্সশিং সেয়ার তৌবা, রিন্যুয়েবল ইনর্জীদা তেংবাং পীনবা হেঙ্গৎহনবা, দিজাস্তর রিসিলিয়েন্ত ইনফ্রাস্ত্রকচরগীদমক নৌনা লিংখৎপা কোলিয়েসন্দা শরুক য়াবা, কেপাসিতী বিলদিং, ইন্দিয়া–য়ু.এন. দিবেলপমেন্ত পার্তনরশিপ ফন্দগী মখাদা প্রোজেক্তশিং পায়খৎপা অমসুং মখা তাবা ইন্দিয়া–পি.এস.আই.দি.এস. কোওপরেসনগীদমক রোদমেপ অমা য়াওনা হিরম কয়াদা খন্ন–নৈনখি।
ভারত অমসুং পি.এস.আই.দি.এস.না ভেল্যুশিং অমসুং তুংলমচৎ অমা সেয়র তৌরি হায়না প্রধান মন্ত্রী মোদীনা অকনবা ৱাফম থমখি। মহাক্না ইনইক্বেলিতী হন্থহন্নবা অমসুং মীয়ামগী পুন্সিগী ফিভম ফগৎহনবগী দরকার ওইবদু ফোংদোকখি। ভারতনা ক্লাইমেৎ চেঞ্জকী ইম্পেক্ততগী ঙাকথোক্নবা চপ মান্নবা ৱাফম থম্লি অমসুং পি.এস.আই.দি.এস.না হোৎনরিবশিং শৌগৎলি হায়না মহাক্না ফোংদোকখি।
রিজন অসিগী লৈবাক কয়ানা ইন্তর্নেস্নেল সোলর এলাইন্সতা শরুক য়ারকপদা প্রধান মন্ত্রীনা অপেনবা ফোংদোকখি। অনৌবা খোংথাং অসিদা শরুক য়ারনবা মহাক্না অতোপ্পা লৈবাকশিংদসু বার্তন তৌখি। প্রধান মন্ত্রীনা পি.এস.আই.দি.এস.কী লুচিংবশিংবু কোলিয়েসন ফোর দিজাস্তর রেসিলিয়েন্ত ইনফ্রাস্ত্রকচর (সি.দি.আর.আই.)দা শরুক য়ানবা বার্তনসু তৌখি।
মহাক্কী ফন্দামেন্তেল মন্ত্র “সবকা সাথ, সবকা বিকাস অমসুং সবকা বিশ্বাস”কী স্পিরিৎতা মখোয়গী অপাম্বা লমশিংদা দিবেলপমেন্ত প্রোজেক্তশিং লিংখৎনবগী মায়কৈদা প্রধান মন্ত্রী মোদীনা য়ু.এস. দোলর মিলিয়ন ১২গী শেলগী তেংবাং লাওথোকখি (পি.এস.আই.দি.এস. খুদিংদা য়ু.এস. দোলর মিলিয়ন অমমম)। মসিগী মথক্তা, লৈবাক খুদিংমক্কী দরকার ওইবগী মতুং ইন্না সোলর, রিন্যুয়েবল ইনর্জী অমসুং ক্লাইমেৎকা মরী লৈনবা প্রোজেক্তশিং হৌদোক্নবগীদমক পি.এস.আই.দি.এস.না ফংবা য়াগদবা য়ু.এস. দোলর মিলিয়ন ১৫০গী লাইন ওফ ক্রিদিৎ অমসু লাওথোকখি।
হেল্থ সেক্তরদা প্রধান মন্ত্রীনা ‘ইন্দিয়া ফোর হ্যুমেনিতী’ প্রোগ্রামগী মখাদা পেসিফিক রিজনেল হব অমদা জয়পুর ফুৎ আর্তিফিসিয়েল লিম্ব ফিৎমেন্ত কেম্প অমা পাংথোক্নবা ওফর তৌখি।
মীয়ামগী মরক্তা লৈনরিবা মরী মখা তানা হেঙ্গৎহন্নবগীদমক প্রধান মন্ত্রীনা শক্নাইরবা ভিজিতরশিংগী থৌরম অমা লাওথোকখি, মদুগী মখাদা লৈবাকশিং অসিদগী মীশক নাইরবা মীওইশিংনা ভারত্তা লাকপা য়াগনি। পেসিফিক ইথৎ লৈবাকশিংদগী ভারত্তা লাকপা পর্লিয়ামেন্তকী মীহুৎ কাংবুগী খোংচৎসু ভারতনা তরাম্না ওক্কনি। অৱাংবা থাক্কী লৈনরিবা মরী মখা চত্থনবা ২০২০গী অহানবা থা খরদা পোর্ত মোর্সবীদা পাংথোক্কদৌরিবা ৩শুবা এফ.আই.পি.আই.সি. মীফমগীদমক প্রধান মন্ত্রীনা লুচিংবা পুম্নমক্কী মফমদা বার্তন তৌখি।
নাকল অনিগী মরক্তা এঙ্গেজমেন্ত অমসুং তেংবাং পীনবা হেঙ্গৎহন্নবা প্রধান মন্ত্রীগী ৱাফম অদু পি.এস.আই.দি.এস.কী লুচিংবশিংনা তরাম্না ওকখি অমদি মখোয়গী মরী লৈনবা সরকারশিংদগী মপুংফাবা তেংবাং ফংগনি হায়না অমুক হন্না থাজবা পীখি।

robotstxt: allowed

filter: keep


text:
‘Raise issue at appropriate time’: SC keeps PIL against Citizenship Bill pending ti…
বরাক তম্পাক্কী খোমজিনবা পাউ খরা ০২-০৭-২০১৮ ফিফা ৱার্লদ কাপতা রাশিয়া অমসু…
বরাক তম্পাক্কী খোমজিনবা পাউ খরা ০১-০৭-২০১৮ ফিফা ৱার্ল্দ কাপতা মেসি অমসুং রোনা…
বরাক তম্পাক্কী খোমজিনবা পাউ খরা ৩০-০৬-২০১৮ সিতিজেনসিপ বিলগী মায়োক্তা আসুনা অচ…
বরাক তম্পাক্কী খোমজিনবা পাউ খরা ২৯-০৬-২০১৮ ফোতো পাউদমঃ নিউ দিল্লিদা জুলাই ৪ - …
বরাক তম্পাক্কী খোমজিনবা পাউ খরা ২৭-০৬-২০১৮ জুন ৩০ দা এনআরসিগী ফাইনেল দ্রাফ্ট …
বরাক তম্পাক্কী খোমজিনবা পাউ খরা ২৬-০৬-২০১৮ জুলাইগী তাং ২৭ খ্বাইদগী শাংবা চ…


text:
ইন্দোনেসিয়ানা য়ুম্বু ওইদুনা শান্নরিবা এসিয়ান গেমস ২০১৮গী আগস্টকী তাং ২৮ ঙসি ১০নি চনবা নুমিত্তা ভারতনা সনাগী তকমান ২, লুপা তকমান ১ অমসুং সেঞ্জেংগী তকমান ১ গা লোয়ননা পুলপ্না তকমান ৫৪ (সনাগী ১১, লুপাগী ২০, সেঞ্জেংগী ২৩) ফংদুনা মেদেল টেলিদা ৮শুবদা লৈরি।
ঙসি ভারতকী অর্পিন্দর সিং না ট্রিপল জাম্পতা অদুগা সপ্না বর্মন না নুপীগী হেপতাথ্লোনদা সনাগী তকমান অমমম লৌখি। মমাংদা নুপীগী মিটর ১০০ গী লমজেন্দা লুপাগী তকমান অমমম লৌখিবী দুতিচাঁন্দ ঙসিসু মিটর ২০০ গী লমজেন্দা লুপাগী তকমান অমগসু লৌখি। অসোমদা টেবল তেনিসকী মিক্স দবলস্ তা ভারতকী অচন্ত শরথ কমল অমসুং মানিকা বাত্রনা সেঞ্জেংগী তকমান অমা লৌখি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
ঙসি (জুলাই ৩০) অয়ুক পুং ১০ দা আসামগী এন.আর.সি. গী ফাইনেল দ্রাফ্ট ফোঙলে। এনআরসি এপ্…
মণিপুরী ঠিয়েতর সেন্টর অসামনা শিল্লাংদুনা মপান মণিপুরগী মণিপুরী ঠিয়েতরনা চহী চাম শু…
ঙসি (জুলাই ৩০) ফোঙগদৌরিবা এনআরসিগী ফাইনেল দ্রাফ্ট অসিদা কাছার জিলাদগী মীওই লাখ অনি…
বরাক তম্পাক্কী খোমজিনবা পাউ ২৮ - ০৭ - ২০১৮ জিরিবামদা থোকখিবা ইরাংদা পুলিস…
Here are the five ways one can check if his or her name is there in the final dra…
ঙসি জুলাইগী তাং ২৭ পূর্ণিমা নুমিত্তা চহী-চা (২০০১-২১০০) অসিগী খ্বাইদগী শাংনা পুং …
Hmarkhawlien, July 22: Assam Govt LP Teacher Mr. Jonathan Vaiphei, who has been work…
বরাক তম্পাক্কী খোমজিনবা পাউ ২২ - ০৭ - ২০১৮ এশিয়ান গেমসতা থৌদাম কবিতা ফেন…
বরাক তম্পাক্কী খোমজিনবা পাউ ১৬ - ০৭ - ২০১৮ ফার্স্ট দিবিজনদা মায়পাক্লবা …
বরাক তম্পাক্কী খোমজিনবা পাউ ১৪ - ০৭ - ২০১৮ ভারতকী জাতিগী ফিরাল অমসুং আসা…
বরাক তম্পাক্কী খোমজিনবা পাউ ১৩ - ০৭ - ২০১৮ লখিপুর সহরদা ই-রিক্সা থৌবা থিংন…
বরাক তম্পাক্কী খোমজিনবা পাউ ১২ - ০৭ - ২০১৮ চীংননিঙাই ওইবা মওংদা নুপি অম…
অরানবা পাউ শন্দোকপা থিংনবগী পান্দমদা মীয়ামনা খ্বাইদগী পাম্না শিজিন্নরিবা ৱাট্সএপতা…
বরাক তম্পাক্কী খোমজিনবা পাউ ১১-০৭-২০১৮ মপান রাজ্যদগী আসামদা ঙা পুশিল্লকপা থ…
বরাক তম্পাক্কী খোমজিনবা পাউ ১০-০৭-২০১৮ এএনএম নার্স অমা অঙাং উনবদা লৈখিদ্রে,…


text:
মাইক্রো, স্মোল অমসুং মেদিয়ম ইন্তর্প্রাইজেস মন্ত্রালয়
এম.এস.এম.ই.গী মন্ত্রালয়না চেম্পিয়ন্স পোর্তেল www.Champions.gov.in হৌদোকখ্রে
তেক্নোলোজীদা য়ুম্ফম ওইবা কন্ত্রোল রুম-কম-মেনেজমেন্ত ইনফোর্মেসন সীস্তেম
অনৌবা আই.সি.তি. তুলশিং শিজন্নদুনা কন্ত্রোল রুমশিংগী নেৎৱার্ক অসি হব & স্পোক মোদেলদা শাখি
লৈবাক অসিগী অমসুং মালেমগী থাক্তা চেম্পিয়নশিং ওইনা অচৌবা লীগতা ভারতকী এম.এস.এম.ই.শিংনা খোং থাংজিনবা ঙম্নবা মতেং পাংবগী পান্দম থম্লি
Posted On:
12 MAY 2020 11:15AM by PIB Imphal
নৌনা পাইখৎলকপা অচৌবা খোংথাং অমা ওইনা এম.এস.এম.ই.গী মন্ত্রালয়না তেক্নোলোজীদা য়ুম্ফম ওইবা কন্ত্রোল রুম-কম-মেনেজমেন্ত ইনফোর্মেসন সীস্তেম, চেম্পিয়ন্স পোর্তেল www.Champions.gov.in হৌদোকখ্রে। অনৌবা আই.সি.তি. তুলশিং শিজন্নরিবা সীস্তেম অসিনা লৈবাক অসিগী অমসুং মালেমগী থাক্তা চেম্পিয়নশিং ওইনা অচৌবা লীগতা ভারতকী এম.এস.এম.ই.শিংনা খোং থাংজিনবা ঙম্নবা মতেং পাংবগী পান্দম থম্লি।
চেম্পিয়ন্স (সি.ঐচ.এ.এম.পি.আই.ও.এন.এস.) অসিগী ৱাহনথোক্তি ক্রিয়েসন এন্দ হার্মোনিয়স এপ্লিকেসন ওফ মোদর্ন প্রোসেসেস ফোর ইনক্রিজিংদা আউৎপুৎ এন্দ নেস্নেল স্ত্রেংথ হায়বনি। মসিগী মতুং ইন্না সীস্তেম অসিগী মমিং চেম্পিয়ন্স কৌরিবনি।
মমিং অসিনা তাক্লিবগুম্না, পোর্তেল অসি অপীকপা য়ুনিৎশিং অদুগী ৱাকৎ তাবীদুনা ৱারোইশিন পুরকপা, পুক্নীং থৌগৎপা, য়াংখৎপা, মতেং পাংবা অমসুং লমজিং-লমতাকপীদুনা অপীকপা য়ুনিৎশিং অসিবু অচৌবা য়ুনিৎ ওইহন্নবগীদমক্তা ওইবা পোর্তেলনি।
এপ্রিলগী ৩০গী নুমিদাংদা এম.এস.এম.ই.গী সেক্রেতরী ওইনা পাইবা মতমদা, শ্রী এ.কে.শর্মনা খঙহল্লকখ্রে মদুদি আই.সি.তি.দা য়ুম্ফম ওইবা সীস্তেম অসি হোজিক ওইরিবা অরুবা ফিভম অসিদা এম.এস.এম.ই.শিংগী মতেং পাংনবা থমগনি অমসুং নেস্নেল অমসুং ইন্তর্নেস্নেল চেম্পিয়নশিং ওইনবা মখোয়বু লমজিং-লমতাকপীগনি। হায়রিবা অসিগী মতুং ইন্না চেম্পিয়ন্স হায়না কৌবা মপুং ফারবা সীস্তেম অমা মেগী ৯, ২০২০দা চাংয়েং তৌবা ওইনা হৌদোকখ্রে।
মসি তেক্নোলোজীনা থল্লবা কন্ত্রোল রুম-কম-মেনেজমেন্ত ইনফোর্মেসন সীস্তেমনি। আই.সি.তি.তুলশিং খুদম ওইনা তেলিফোন. ইন্তরনেৎ অমসুং ভিদিও কনফরেন্সকী মথক্তা সীস্তেম অসিদা অর্তিফিসিয়েল ইন্তেলিজেন্স, দেতা এনালিতিক্স অঞসুং মেছিন লর্নিং য়াওরি। মসি মতম চুপ্পদা জি.ও.আই.গী মৈন গ্রীবেন্স পোর্তেল (সি.পি.জি.জি.আর.এম.এস.) অমসুং এম.এস.এম.ই. মন্ত্রালয় মশামক্কী অতোপ্পা ৱেবতা য়ুম্ফম ওইবা মেকানিজমশিংগা শমদুনা লৈ। আই.সি.তি. আর্কিতেক্সচর পুম্নমক অসি শেল অমত্তা তিংদনা এন.আই.সি.গী মতেংগা লোইননা মশানা শাখি। অসিগা চপ মান্ননা ফিজিকেল ইনফ্রাস্ত্রকচর অসি মন্ত্রালয় অসিগী পোৎচৈ থমফমগী কা অমদা অথুবা মতমদা শেমখি।
সীস্তেম অসিগী শরুক অমা ওইনা কন্ত্রোল রুমশিংগী নেৎৱার্ক অমা হব & স্পোক মোদেল শিজিন্নদুনা শেমখ্রে। হব অসি দিল্লীদা লৈবা এম.এস.এম.ই.গী শেক্রেতরীগী ওফিস্তা লৈ। স্পোকশিং অদুনা মন্ত্রলয় অসিগী রাজ্যশিংদা লৈরিবা ওফিসশিং অমসুং ইন্সতিত্যুসনশিংদা লৈগনি।
মমুৎ তারবা ওপরেৎ তৌবগী প্রোসিজর থাদোকখ্রে, ওফিসরশিং থাদোকখ্রে অমসুং ত্রেনিংসু তৌহনখ্রে।
শ্রী শর্মনা মহাক্কী ওফিসরশিং অমসুং স্তাফশিং অদুগী মরক্তা লৈদুনা চেম্পিয়ন্স সীস্তেম অসি হৌদোকপগী চাংয়েং তৌখি। থৌদোক অসিদা লৈবাক অসিগী চাউরাক্না মফম ১২০দা ভিদিও কনফরেন্সকী খুত্থাংদা শম্নহনখি।
সীস্তেম অসিবু চাংয়েং তৌবা ওইনা হৌদোকপা মতমদা, শ্রী শর্মনা হায়খি মদুদি মসি এম.এস.এম.ই. য়ুনিৎশিং অমসুং মসিগী মপান তাংলিবা মীয়ামশিংগীদমক্তনি। মসিগী য়ুনিৎশিং অমসুং মীয়ামশিং অসি য়াম শাথিনা ঐখৌয়গী মতেং মথৌ তাই হায়নসু মহাক্না হায়খি। নৌনা অমুক হৌবা অমসুং হিংগৎহনবদা মতেং পাংনবা ঐখোয়না অঙম্বা তৌগনি।
****
(Release ID: 1623254)
Visitor Counter : 38


text:
২০১৪ বেচকী আই এ এস ওফীসরশিংবু এসিস্তেন্ট সেক্রেতরি ওইনা থবক পায়হনবা হৌবগী মীফমদা ৱারোল পীরদুনা, মখোয়না শাংলবা ত্রেনিং মতমদা ফংখিবা অৱাংবা থাক্কী মহৈ অমসুং লৌশিং অদু উৎথোকচনবা অচৌবা তাঞ্জা অমা ফংলে হায়না প্রধানমন্ত্রীনা ফোংদোকখি। লাক্কদৌরিবা থা অহুম অসিদা মখোয়গী হৈশিংবা অমসুং থবক তৌবগী কান্নবা অদু মখোয় মখোয়না লৈরুগদৌরিবা বিভাকশিং অদুদা ফংহন্নবা মহাক্না খঙহনখি। নহা ওইরিবা ওফীসরশিং অদুদা মহাক্না মরু ওইনা লৈঙাকলোনগী থবক থৌরমদা তেক্নোলোজি শিজিন্ননবা অমসুং তেক্নোলোজিবু অহেনবা থাকতা পুখৎনবা খঙহনখি ।
প্রধানমন্ত্রীনা ওফীসরশিং অদুদা মখোয়না কেন্দ্র সরকারদা এসিস্তেন্ট সেক্রেতরি ওইনা থা ৩ থৌ পুরিঙৈ মনুংদা মথক থোংবা ওফীসরশিং উবদা থক্কৎপা য়াওদনা অমসুং তোরো খোন্দাননা অকিবা লৈতনা ৱারি ৱাতাই তৌননবা খঙহনখি । মহাক্না মসিমশু পনখি মদুদি ২০১৩ বেচতগী হৌখিবা আই এ এস ত্রেনিং অসি অনৌবা শক্তম অমনি অমসুং আই এ এস ওফীসরশিংনা মখোয়গী কেরিয়র হৌবদা কেন্দ্রদা থবক তৌবগী খুদোং চাবা অদু ফংহল্লি, খুদোং চাবা অসি মখোয়গী মথক থোংবশিংগী মতমদা ফংখিদে।
কেন্দ্রগী পরসোনেল,পব্লিক গ্রিবেন্সেসস অমসুং পেন্সনগী রাজ্য মন্ত্রী, ডোক্তর জিতেন্দ্রা সিংহ অমসুং সরকারগী মকোক থোংবা ওফিসরসিংনা থৌরম অদুদা শরুক য়াখি। (পিআইবি - 02-August, 2016)


text:
প্রধান মন্ত্রী শ্রী নরেন্দ্র মোদীনা ঙসি চহী ২০২০গী অহানবা প্রগতি মীফমদা সভাপতি ওইখ্রে। মসিনা প্রগতিগী থোংদা আই.সি.তি.-বেজ, প্রো-এক্তিব গোবর্নান্সকীদমক মল্তি-মোদেল প্লেতফোর্ম অমসুং মতম চানা ইমপ্লিমেন্ত তৌবগী প্রধান মন্ত্রীগী কুনথ্রানিথোইশুবা শরুক য়াবনি।
ঙসিগী প্রগতিগী মীফমদা প্রধান মন্ত্রীনা অপুনবা হিরম তরামাথোইদা খন্ন-নৈনখি, মদুগী মনুংদা মাপলদি মতম চোন্থরবা প্রোজেক্তশিংনি। লুপা কোতি ২৪,০০০ হেনববা প্রোজেক্ত মাপল অসি রাজ্য মাপলদা শন্দোক্তুনা লৈরি। রাজ্যশিং অদুদি ওরিশা, তেলঙ্গনা, মহারাস্ত্র, ঝার্খন্দ, বিহার, কর্নাতকা, অন্ধ্র প্রদেশ, কেরলা অমসুং উত্তর প্রদেশনি। মসিদা রেলৱে মন্ত্রালয়দগী অহুম, রোদ ত্রান্সপোর্ত অমসুং হাইৱেজ মন্ত্রালয়দগী মঙা অমসুং পেত্রোলিয়ম অমসুং নেচরেল গ্যাস মন্ত্রালয়গী অমা য়াওরি।
ইন্সুরেন্স স্কিমশিংগী মখাদা প্রোগ্রেস – পি.এম.জে.জে.বি.ৱাই. অমসুং পি.এম.এস.বি.ৱাই. স্কিমশিং নৌহৌনা য়েংশিনবা
মীফম অসিদা প্রধান মন্ত্রীনা দিপার্তমেন্ত ওফ ফাইনান্সিয়েল সর্বিসেসকী মখাদা ইন্সুরেন্স স্কিমশিং প্রধান মন্ত্রী জীবন জ্যোতি বিমা য়োজনা (পি.এম.জে.জে.বি.ৱাই.) অমসুং প্রধান মন্ত্রী সুরক্ষা বিমা য়োজনা (পি.এম.এস.বি.ৱাই.)গা মরী লৈনবা ৱাকৎশিংগা মরী লৈননা পাংথোক্লিবশিং নৌহৌনা য়েংশিনখি।
প্রধান মন্ত্রীনা ই-গবর্নান্সকী থোংদা ইফেক্তিব ওইবা পুলিস সিস্তেমগীদমক কমপ্রেহেন্সিব অমসুং ইন্তেগ্রেতেদ সিস্তেম অমা ওইরিবা ক্রাইম এন্দ ক্রিমিনেল ত্রেক্কিং নেতৱার্ক এন্দ সিস্তেম (সি.সি.তি.এন.এস.) প্রোজেক্তকী মখাদা খুমাং চাওশিল্লিবা অদুসু য়েংশিনখি।
মমাংগী কুনথ্রামাথোইশুবা প্রগতি মীফমদা, প্রধান মন্ত্রীনা অপুনবা শেনফম লুপা কোতি লাখ ১২.৩০গী প্রোজেক্ত ২৬৯ নৌহৌনা য়েংশিনখি। প্রধান মন্ত্রীনা তোঙান তোঙানবা সেক্তর ১৭কী সরকারগী প্রোগ্রাম অমসুং স্কিম ৪৭কা মরী লৈনবা ৱাকৎশিংগী রিজোলুসন্সু নৌহৌনা য়েংশিনখি।


text:
রেলৱে মন্ত্রালয়
ভারত রেলৱেজগী স্তেসন ৯৬০ হেন্না নুমিৎ মঙালদগী পুথোকপা মৈ শীজিন্নরে
স্তেসন ৫৫০দা নুমিৎ মঙালদগী মৈ মেগাৱাত ১৯৮ পুথোক্নবা থবক পায়খৎলে
২০৩০ ফাওবগী মনুংদা নুমিৎ মঙালদগী দরকার ওইবা মৈ বিল্লিয়ন য়ুনিত ৩৩ হেন্না পুথোক্নবা ভারত রেলৱেজনা থৌরাং তৌরে
নুমিৎ মঙালদগী পুথোকপা মৈ শীজিন্নবা হেনগৎহনবনা ‘কার্বোন থাদোক্তবা রেলৱেজ’ ওইনবা থম্লিবা পান্দম অদু ফংবা ঙমগনি
Posted On:
31 AUG 2020 5:44PM by PIB Imphal
মশাগী দরকার ওইবা মৈ চাদা ১০০ পুথোকপা ঙম্নবা অমসুং লৈবাক অসিগী নুমিৎ মঙালদগী মৈ পুথোকপগী পান্দম অদু ফংবা ঙম্নবা ভারত রেলৱেজনা হৌজিক স্তেসন ৯৬০ হেন্না নুমিৎ মঙালগী মৈ শীজিন্নরে। স্তেসন ৫৫০দা নুমিৎ মঙালদগী মৈ মেগাৱাত ১৯৮ পুথোক্নবা থবক পায়খৎলে।
২০৩০গী মমাংদা কার্বোন থাদোক্তবা ঙম্নবা ভারত রেলৱেজগী খোঙচৎ অসিদা শরুক য়ানবা মখোয়গী মতেং লৌনবা হন্দক ভারত রেলৱেজনা শীন্দুনা নুমিৎ মঙালদগী মৈ পুথোকপদা মাংজিল থারিবা কম্পেনিশিংগা মীফম অমা পাংথোকখ্রে। ২০৩০ ফাওবগী মনুংদা নুমিৎ মঙালদগী দরকার ওইবা মৈ বিল্লিয়ন য়ুনিত ৩৩ হেন্না পুথোক্নবা ভারত রেলৱেজনা থৌরাং তৌরে। হৌজিক চহিগী ওইনা দরকার ওইরিবা অসি বিল্লিয়ন য়ুনিত ২০নি।
২০৩০ ফাওবগী মনুংদা মসিগী অহাংবা লমশিং শীজিন্নদুনা মৈ গিগাৱাত ২০ পুথোকপা ঙমগদবা সোলার প্লান্তশিং লিংখৎনবা ভারত রেলৱেজনা অচৌবা থৌরাং অমা লৈরে। হৌজিক বনারাসি, নিউ দিল্লি, ওল্দ দিল্লি, জয়পুর, সেকন্দ্রবাদ, কোলকাতা, গুৱাহাতি, হায়দ্রবাদ অমসুং হাওরা স্তেসনশিং নুমিৎ মঙালদগী লৌবা মৈ শীজিন্নরে।
ভারত রেলৱেজগী হেক্তর ৫১,০০০ রোমগী অহাংবা লম লৈরি অমসুং রেলৱেজগী খোপচিন্দ্রিবা অহাংবা লমশিংদা সোলার পৱার প্লান্তশিং শেমগৎনবা থৌরাং তৌরি। ২০২৩ ফাওবগী মনুংদা চাদা ১০০ নুমিৎ মঙালগী মৈ শীজিন্ননবা রেলৱেজনা পান্দম থম্লি।
রেলৱেজনা মসিগী দরকার ওইবা মৈ নুমিৎ মঙালদগী পুথোক্নবা অমসুং মৈখু চেন্দবা চৎথোক-চৎশিনগী থবক ওইহন্নবা থবক পায়খৎলে। মসি রিনিউএবল ইনর্জি প্রোজেকশিং লিংখৎনবা রেলৱেজগী অহাংবা লমশিং শীজিন্ননবা অমসুং রেলৱেজ স্তেসনশিং নুমিৎ মঙালদগী পুথোকপা মৈ শীজিন্ননবা প্রধান মন্ত্রী নরেন্দ্র মোদীগী পান্দম অদুগী মখাদা পায়খৎলকপনি।
নুমিৎ মঙালদগী পুথোকপা মৈ শীজিন্নবা হেনগৎহনবনা ‘কার্বোন থাদোক্তবা রেলৱেজ’ ওইনবা থম্লিবা পান্দম অদু ফংবা ঙমগনি। মসি ফংবা ঙম্নবা, ২০৩০ ফাওবগী মনুংদা নুমিৎ মঙালদগী দরকার ওইবা মৈ গিগাৱাত ২০ পুথোক্নপা ঙম্বা সোলার প্লান্তশিং লিংখৎনবা ভারত রেলৱেজনা মসিগী অহাংবা লমশিং শীজিন্ননবা অচৌবা থৌরাং অমা পায়খৎলে।
থৌরাং অসিগীদমক, রেলৱেজগী অহাংবা লমশিংদা গিগা ৱাত ৩গী সোলার প্রোজেকশিং লিংখৎনবা ভারত রেলৱেজগী পি.এস.য়ু অমা ওইরিবা রেলৱেজ ইনর্জি মেনেজমেন্ত কম্পেনি লিমিতেদনা বিদশিং কৌখ্রে। হায়রিবা সোলার প্রোজেকশিং অসিনা অহোংবা মমলদা রেলৱেজদা মৈ ফংহনবগী মথক্তা, ত্রেক পরিংদা চেকপল খাদুনা রেলৱেজগী লম ঙাকশেনগনি।
*****
(Release ID: 1650359)
Visitor Counter : 30


text:
মণিপুরী মরর ডেস্কঃ কানাদাগী মণিপুরীশিংগি লুপ “মণিপুরী এসোশিয়েশন ওব কানাদা” (ম্যাক) কৌবা সংস্থান অসিগী ৫সুবা বাইএন্নুয়েল (চহী অনি অনিগী ওইনা পাংথোকপা)
মণিপুরী মরর ডেস্কঃ কানাদাগী মণিপুরীশিংগি লুপ “মণিপুরী এসোশিয়েশন ওব কানাদা” (ম্যাক) কৌবা সংস্থান অসিগী ৫সুবা বাইএন্নুয়েল (চহী অনি অনিগী ওইনা পাংথোকপা) কনভেন্সন চহি অসিগী আগষ্টকী তাং ১৬, নোংমাইজীং নুমিত্তা পাংথোকখি। কোভিদ-১৯ লাইচৎনা মরম ওইদুনা ওনলাইনদা কানাদাগী মফম পুম্নমকতগি ময়ুম ময়ুমদগী ভার্চুয়েল ওইনা কনভেনশন অদুদা শরুক য়াখি। লুপ অসিগী অনৌবা কমিটি শেম্বা, খন্ন নৈনবা অমসুং ঈশৈ-জগোইগী থৌরম য়াওনা পুং ৬ হেন্না চত্থবা ওনলাইন ইভেন্ট অদু ইউটিউব, ফেসবুক অমদি লুপ অসিগি ওয়েবসাইটতা লাইভ ব্রোডকাষ্ট ওইনসু থাখি। থৌরম অদুদা কানাদাগী মণিপুরী খক্তা নত্তনা ইন্ডিয়া অমদি বাংলাদেশতগী মণিপুরী কয়াসু ভার্চুয়াল কনভেন্সন অদুদা শরুক য়াখি। কানাদাগী টেলেন্ট লৈরবা আর্টিষ্টকা লোয়ননা ইম্ফালদগী মমিং লৈরবা শৈশকপা শৈশকপি অমদি নোকফদেগী আর্টিষ্ট কয়াসু ভার্চুয়েল কনভেন্সনগী কালচারেল ইভেন্টতা শরুক য়াখি। চহী অনিগী ওইনা অনৌবা এক্সিকিউতিভ ম্যাম্বার (ইসি কমিটি) অমসুং এদভাইজার কমিটি অমা শেমখি।
২০২০ – ২০২২ ইং গী অনৌবা এক্সিকিউতিভ কমিটিদা য়াওবা ম্যাম্বারঃ
প্রসিদেন্টঃ নবকিশ্বর সিংহ হাওবিজম, টরোন্ট।
ভাইস প্রসিদেন্টঃ রাসিয়াচান্দ হৈখাম, মন্ত্রিয়ল।
সেক্রেটরিরঃ য়াইফবা কাঙজম, ভেঙ্কুভার।
এসি: সেক্রেটরিঃ তলেন মোইরাংচেম, সাস্কাটুন।
ট্রেজররঃ অভিজিৎ ৱাংজম, টরোন্ট।
ই সি ম্যাম্বরঃ দিলীপকুমার শর্ম্মা, ক্যালগেরী।
ই সি ম্যাম্বরঃ বুধচন্দ্র খুন্দ্রাকপম, মন্ত্রিয়ল।
এদভাইজারসঃ
ডঃ জয় লাইশ্রম, টরোন্টো।
প্রমোদ হামোম, মন্ত্রিয়ল।
রানেশ্বর শর্ম্মা, সাস্কাটুন।
জয় চাবুংবম, টরোন্ট।
জনঞ্জয় রাজকুমার, মন্ত্রিয়ল।
২০২০, ওক্টোবরগী তাং ৩১, থাংজ নুমিত্তগী কানাদাগী শহরসিংদা লৈরিবা মণিপুরী খুন্নাইচাশিংদা ওনলাইন জুমগী খুত্থাংদা ভার্চুয়াল ক্লাসরুমগী মওংদা “দাইন এন্ড লার্ন – ল্যাঙ্গুয়েজ এন্ড কলচরেল লার্নিং” মীংথোন্বা মণিপুরী কলচর, লোন অমসুং মৈতৈ ময়েক তম্বগী থৌরম অমা মণিপুরী এসোশিয়েশন ওব কানাদা (ম্যাক) না শিনলাংদুনা চত্থবা হৌখ্রে। চয়োলগী ওইবা শিনলাংবা থৌরম অসিদা কানাদাগী শহর কয়াদা লৈরিবা অঙাংশিংগা লোইননা থৱায় য়াওবা প্যারেন্তস কয়াসু শরুক য়াখি। ইম্ফালদগী হিরম কয়াদা এক্সপার্ত অমদি রিসোর্স পার্সন কয়ানা শরুক য়াবা থৌরম অসি ইন্দিয়াগী অয়ুক্তা অদুগা কানাদাগীনা নুমিদাংদা পাংথোকপনি। থৌরম অসি ফেসবুক লাইভ ইভেন্ট অমা ওইনাসু পাংথোকপনা কানাদাগী মণিপুরী খক্তা নত্তনা মালেমদা খুন্দারিবা মফম পুম্নমকতগী য়েংবা অমসুং শরুক য়াবগী খুদোং চাবদু লৈরি।


text:
লখিপুরওনলাইন নিউজ দেস্কঃ- আসামদা জুনগী তাং ৭ তগী হৌরগা তপ্না তপ্না ওনলোক ত…
লখিপুরওনলাইন নিউজ দেস্কঃ- ৮৮শুবা থাং-তা য়েনিং হুনবা নুমিৎ ঙরাং মনিপুর অমসু…
লখিপুরওনলাইন নিউজ দেস্কঃ- ওনলাইনগী খুৎথাংদা ইথোক ইশিন, ফোতো নত্রগা ভিদিও থ…
লখিপুরওনলাইন নিউজ দেস্কঃ- নোংলৈ নুংশিৎ য়াস না উরিষ্যাগী সমুদ্র তোর্বান লাল…
লখিপুরওনলাইন নিউজ দেস্কঃ- মতম কুইনা লখিপুর আর্ল হায়ার সেকেন্দরী স্কুলগী প্…
লখিপুরওনলাইন নিউজ ডেস্কঃ- মনিপুরী কলচারবু মালেমদা শকতাকপদা অচৌবা থৌদাং লৌর…
লখিপুরওনলাইন নিউজ ডেস্কঃ- কাছার জিলাগী মনুং চন্না শিলচর এনআইতি কেম্পাস মনা…


text:
“ঐগী ফজবা অমসুং মিংচৎকী লৈফম ওইরিবা মীওইবগী থম্মোয় নত্তনা, লাইরমলেন অমসুং মালেমদা লৈরিবা পূম্নমক অসি ঐহাক্না নহাক্কীদমক্তা নোংদম্বীরবনি…”
— বাহা‘উ’ল্লাহ
মতমগী মতুং ইন্না, বাহা‘উ’ল্লাহগী তম্বীরোলশিংদা হেন্না ফবা মালেম অমগী শুহ্মৎনিংঙাই ওইরবা শান্না য়েংবা মিৎয়েং অমা অমসুং মদুবু থবক্তা ওন্থাক্নবগী পান্দমদা চঙশিনবা থবকশিংদুবু লমজিংগদবা চৎন-পথাপশিংদুগী মতাংদা য়াম্না ৱাহন্থোক লৈবা জ্ঞানশিং ফঙজবা মীয়ামগী মশিং হেন্না হেন্না হেনগৎলক্লি। কয়া অমনা মখাতানা বাহা’ইগী লাইনিং অসিবু লাইনিংলোন অমা ওইনা কুপ্না নৈনজৈ। অসুম্না তৌবদা, মীওইবগী মওং মতৌগা মরিলৈনবা হীরমশিংগী মতাংদা শন্দোক্না তাকপীরিবা, তাইবং মপুনা মীওইবা খুন্নাইবু লমজিং লমতাকপীবগী মওংদুগী মরমদা শৈথারিবা, ঙসিগী মালেম অসিদা পুন্সিগী পান্দম অমদি শিরবা মতুংগী পুন্সিগী মওং মতৌদুগী মতাংদা পীরিবা ৱাফমশিং, অমসুং লন্নাই অমদিআ অপুনবগী ওইবা লাইনিংবগী পুন্সিগা মরিলৈনবা নিয়োমশিং মতাংদা মদুনা শন্দোক্না তাকলিবশিংদু মখোয়না কুপ্না থিজিঞ্জৈ। অদুগা শোইদনা মখোয়না মদুগী অশেঙবা অইবশিং অমদি আইনশিং, অমসুং চৎন-পথাপশিং অমসুং মদুগী লৈঙাক শাষনবু ঙাক্লিবা নিয়োমশিংদুসু খঙলকই। হায়রিবশিংসি অমদি মসিগা মান্নবা ময়ামদুবু য়াজবদুনা বাহা‘উ’ল্লাহগী তম্বীরোলশিংবু তশেংবা ওইহন্নবা হোৎনরিবা পাঙ্গল শক্তি লৈবা খুন্নাই অমগী পুন্সিদা শরুক য়ানবগী লম্বেলশিং মখোয়গীদমক্তা হাংদোকপী। বাহা’ইশিংনা মখোয়গী থাজবশিংদু অতোপ্পদা পাওদমনিংবা হায়বসি হৌনশানি, অমসুং কনাগুম্বনা মহাক্কী থম্মোয়দা থাজবগী মৈরিক অমা ফাওজরবদি, নুপা নত্রগা নুপীদুনা বাহা’ই খুন্নাইগী ইচং থৌবা মীওই অমা ওইরক্নবা, অমসুং মদুগী মখাতানা চাওখৎপদা শরুক তম্নবা তরাম্না ওক্লি-তশেং তশেংনা কৌশিঞ্জরি। তৌইগুম্বসুং, মীয়াম্না খন্নবা ‘‘লাইনিংলোন হোংবা’’ হায়বা অসিগুম্বা ৱাহৈশিং অদু মসিগী থৌওং অসিদা চুনদে অমসুং বাহা’ইগী লাইনিংদা মীওই অমবু মহাক্কী লাইনিংবু হোংহন্নবগী কন্না তকশিনবা অদু অয়াবা পীদে।
অসুম্না খল্লবদি, বাহা’ই অমনা মহাক্কী থাজবশিংদু অতোপ্পদা পাওদম্বা মতমদা, থবক অদু মীওইদুবু থাজহন্নবা নত্রগা ৱাখল্লোন অমবু চুম্মী তাক্নবা হায়বা নত্তে। মদুনা হিংনবগী য়ুম্ফম ওইবা হীরমশিংগী মতাংদা ৱাহন্থোক লৈবা ৱারী ৱাতাই শান্নবা অচুম্বা থিদোক্নবা, অমসুং অরানবা ৱাখল্লোনশিংবু কোকহন্নবা হোৎননবগী থম্মোয়শেঙবা পামজবা অমা ফোঙদোকচবনি। ‘‘অতোপ্পশিংনা ফঙজদ্রিবা, অকক্নবা অচুম্বা অমা নহাক্না খঙলবদি,’’ বাহা‘উ’ল্লাহনা হায়বী, ‘‘নত্রগা, সনা লুপা অমা নহাক্না মপু ওইজরবদি, মদুবু মখোয়দা খ্বাইদগী থৌজালহৈনা অমসুং অফবা ৱাখল্লোনগা লোয়ননা লোন্দা অমদা মখোয়দা শরুক তম্মু। মদুবু য়াবীরবা, মদুগী পান্দম অদু মদুনা ফঙজরবদি, নহাক্কী পান্দমসু ফংলবনি।কনাগুম্বা অমনা মদুবু য়াদ্রবা, মহাকপু মথন্তা থম্বীরম্মু, অমসুং মহাকপু লমজিংবীনবা তাইবং মপুদা হায়জৌ।’’
অদুমওইনমক, হেন্না ফবা মালেম অমা শেমগৎপসি থাজবা ফোঙদোকপা খক্তনা মতিকচাদে-মিৎয়েংচংনা হোৎনবা থবকসু দরকার ওই। বাহা‘উ’ল্লাহনা ইবিরম্মী : ‘‘ইরম্লবা অদুবু তশেংবদা অমসুং থবক্তা ওন্থোক্নবা কন্না হোৎনবা হায়বসি নুংহুৎনা উরিবা অমসুং ভাব তারবা মীওই খুদিংমক্কী তৌফদ্রবা মথৌনি’’


text:
পাব্লিক হেলথ ইঞ্জিনিয়ারিং ডিপার্টমেন্ট
ওফিস মমিং : ওফিস ওফ টি এক্সেকিউটিভ ইঞ্জিনিয়ার , ড্রেনেজ এন্ড সেভেরেজ ডিভিসন , পাব্লিক হেলথ ইঞ্জিনিয়ারিং ডিপার্টমেন্ট , গভর্নমেন্ট ওফ মনিপুর।
ওফিস লৈফম : লম্ফেলপাত্ ওপ্পসিত সি.বি.অই(CBI) ওফিস ,ইম্ফাল বেষ্ট -৭৯৫০০৪
ওফিস প্রোফাল :সিবেজ য়েংশিনবা।
ওর্গনাইজেসনেল চারত/ হৈরারচি:
- এক্সেকিউটিভ ইঞ্জিনিয়ার
- এসিস্টেন্ট ইঞ্জিনিয়ার
- সেকশন ওফিসার
- ক্লেরিকেল ষ্টাফ
- এসিস্টেন্ট ইঞ্জিন ওপারেটর
- ড্রাইভার
স্কিম / এক্টিভিতিজ / এচিপমেন্টস: ইম্ফাল সেভেরেজ প্রজেক্ট (ফেস-1)
বেব সাইত লিন্ক : www.phedmanipur.gov.in


text:
লখিপুরওনলাইন দিজিটেল দেস্কঃ লৈবাকপোকপা নুমিত্ মীরেপচে পীশিনবগী অরোইবা নুমিত্তা শিলচর লোকসভা ফমগী দমক মীরেপ ১০ খকনা মখোয়গী মীরেপ চে পীশিল্লকখিবগা লোয়ননা শিলচর লোকসভা ফমগী দমক অপুনবা মীরেপ ১৪ না হন্দক্কী লোকসভা মীখল অসিদা লম্বা তৌনরগনি। ঙরাং মীরেপচে পীশিল্লকখিবা মীওইশিং অদুদি এনপিপি দগী নাজিয়া ইয়াসমিন মজুমদার, তৃণমুল কংগ্রেসকী হিতব্রত রায়, ফোরৱার্দ ব্লোককী বদরুল ইসলাম বড়ভুইয়া অমসুং অতৈ ইন্দিপেন্দেন্ট মীরেপ তরেৎ শুভদীপ দত্ত, নজমুল হক লস্কর, মহেন্দ্র চন্দ্র দাস, শুভেন্দু দাস, অশীতাভ দত্ত, আশুতোষ ভট্টাচার্য অমসুং পূর্ণলাল গোৱালা নি। মসিগী মমাংদা হৌখিবা নিংথৌকাবা নুমিত্তা কংগ্রেস দোলদগী সুস্মিতা দেব, বিজেপি দগী ডাঃ রাজদীপ রায়, এস ইউ সি আই (কমিউনিস্ট) শ্যামদেও কুর্মী অমসুং ইন্দিপেন্দেন্ট মীরেপ দিলীপ কুমার মীরেপ চে পীশিনখি। মীরেপচে লৌথোকপগী অরোইবা নুমিৎনা মার্চকী তাং ২৯নি।
পনবা য়াই, ইন্দিয়ান নেসনেল কংগ্রেসকী সুস্মিতা দেব হৌখিবা ২০১৪গী লোকসভা মীখলদা ভারতীয়া জনতা পার্টি গী কবীন্দ্র পুরকায়স্থদগী ভোট মশিং ৩৫,২৪১ হেন্না ফংদুনা মাইপাকখি। সুস্মিতা দেব না ভোট মশিং ৩,৩৬,৪৫১ ফংখি অদুগা কবীন্দ্র পুরকায়স্থনা ভোট মশিং ৩,০১,২১০ ফংখি।
শিলচর লোকসভা ফমগী দমক লম্বা তৌনরিবা মীরেপশিং -
- সুস্মিতা দেব - কংগ্রেস
- ডাঃ রাজদীপ রায় - বিজেপি
- শ্যামদেও কুর্মী - এস ইউ সি আই (কমিউনিস্ট)
- নাজিয়া ইয়াসমিন মজুমদার - এনপিপি
- হিতব্রত রায় - তৃণমুল কংগ্রেস
- বদরুল ইসলাম বড়ভুইয়া - ফোরৱার্দ ব্লোক
- দিলীপ কুমার - ইন্দিপেন্দেন্ট
- শুভদীপ দত্ত - ইন্দিপেন্দেন্ট
- নজমুল হক লস্কর - ইন্দিপেন্দেন্ট
- মহেন্দ্র চন্দ্র দাস - ইন্দিপেন্দেন্ট
- শুভেন্দু দাস - ইন্দিপেন্দেন্ট
- অশীতাভ দত্ত - ইন্দিপেন্দেন্ট
- আশুতোষ ভট্টাচার্য - ইন্দিপেন্দেন্ট
- পূর্ণলাল গোৱালা - ইন্দিপেন্দেন্ট
YouTube https://www.youtube.com/c/Lakhipuronline
Facebook https://www.facebook.com/c/Lakhipuronline


text:
মহৌশানা, সিদ সর্টিফিকেসন হায়বসি অৱাংবা ক্বালিটিগী সিদশীং অমসুং ফিজিকেল আইদেন্টিটি অমসুং জিনেটিক প্যুরিটি লৈহন্নবা থারবা অমসুং শন্দোক্লবা নোটিফাই তৌরবা মহৈ-মরোং মখলশীং মীয়ামদা লেপ্তনা ফংহন্নবগী প্রোসেস অমনি। সিদ সর্টিফিকেসন অসি সিদ মল্টিপ্লিকেসন অমসুং প্রদক্সনগী ক্বালিটি কন্ত্রোলগীদমক আইন্না য়ারবা সিষ্টেম অমনি।
সিদ সর্টিফিকেসনগী পান্দম
সিদ সর্টিফিকেসনগী মরুওইবা পান্দমদি সিদ ভাইএবিলিটি, ভিগোর, প্যুরিটি অমসুং সিদ হেলথকী চৎনবা য়াবা ষ্টেন্দার্দ লৈহনবনি। ফজনা ওর্গানাইজ তৌরবা সিদ সর্টিফিকেসন অমনা মখাগী প্রাইমারি ওইবা পান্দম অহুম অসি ফংহনবদা মতেং পাংগদবনি।
- সুপরিওর ভেরাইটিদা সিষ্টেমেটিক ওইনা হেনগৎপা;
- অনৌবা ভেরাইটিশীং মশক খংদোকপা অমসুং চুনবা অমসুং ময়ামগী ওইনা চৎনবা য়াবা মমীংশীংদা য়াংনা হেনগৎপা।
- চেকশীন্না য়োক্তুনা চাংদম্নবা য়াবা মেটরিএল অদু লেপ্তনা সপ্লাই লৈবগী খুদোংচাবা।
সর্টিফিকেসন এজেন্সি
সর্টিফিকেসন অসি সিদস এক্ট, 1966কী সেক্সন 8কী মখাদা নোটিফাই তৌরবা সর্টিফিকেসন এজেন্সিনা পাংথোক্কনি।
সর্টিফিকেসনগীদমক ইলিজিবিলিটি ওইনবা চংগদবশীং
সিদস এক্ট, 1966কী সেক্সন 5গী মখাদা নোটিফাই তৌরবা সিদকী মখলশীংদুখক সর্টিফিকেসনগীদমক ইলিজিবল ওইগনি। সর্টিফিকেসনগীদমক ইলিজিবল ওইনবা ভেরাইটি অমহেক্তনা মখাগীশীংসি লৈবা তাই:
- জেনেরেল ওইবা চংগদবশীং
- ইন্দিয়ান সিদ এক্ট, 1966কী সেক্সন- 5কী মখাদা নোটিফাই তৌরবা ভেরাইটি অমা ওইগদবনি।
প্রদক্সন চেইনদা লৈগদবনি অমসুং মসিগী হৌরকফম অদু ত্রেস তৌবা ঙম্বা ওইগদবনি। .
- ফিল্ড ষ্টেন্দার্দশীং ফিল্ড ষ্টেন্দার্দশীংগী মনুংদা সাইট খনবা, আইসোলেসন রিকুয়ারমেন্টশিং, স্পেসিং, প্লান্টিং রেসিও, বোরদর রোশীং অসিনচিংবা চল্লি।
- অকক্নবা চংগদবশীং - সিদ ক্রোপ অমহেক্টদা ওফ-টাইপশীং, সোরঘম, বাজরা, সনফ্লোৱার অসিনচিংবদা পোল্লন-সেদ্দরশীং লৈবা। চুজাক্তা মকু কেনবা, লায়নানা শোকহল্লবা পাম্বীশীং, পামদবা নাপী-শীংবীশীং অসি সর্টিফিকেসনগী মেক্সিমম ওইবা অয়াবা লেভেলগী মনুংদা ওইগদবনি।.
- সিদ ষ্টেন্দার্দশীং -মিনিমম ওইবা সিদ সর্টিফিকেসনগী ষ্টেন্দার্দশীং অসি মহৈ-মরোংদুগী মতুংইন্না লেপ্পী।.
সিদ সর্টিফিকেসনদা ইনবা প্রোসেস
- প্রোপেগেটিং মেটরিএল অদুগী হৌরকফমগী এদমিনিষ্ট্রেটিভ চেক তৌবা: সোর্স সিদ ভেরিফিকেসন অসি সিদ সর্টিফিকেসন প্রোগ্রামগী অহানবা ষ্টেপনি। সিদ অদু এপ্রুভ তৌরবা সোর্সতগী অমসুং দেজিগনেটেদ ক্লাসতগী নত্ত্রবদি সর্টিফিকেসন এজেন্সি অদুনা সিদ ফিল্ড অদু সর্টিফিকেসনগীদমক অয়াবা পিরোই অমসুং সিদ ক্রোপশীং হুন্নবগী ওইনা অৱাংবা ক্বালিটিগী ত্রু তাইপ অমা শীজিন্নগনি।
- ফিল্ড ইন্সপেক্সন: ভেরাইটিগী প্যুরিটিগী লমদা অহৌবা ক্রোপ অদু ইভাল্যুএসন তৌবা, আউট-ক্রোস থীংনবা সিদ ক্রোপ আইসোলেসন তৌবা, ফিজিকেল এদমিক্সচরশীং, দিজিজ দিসেমিনেসন অমসুং দেজিগনেটেদ লায়নাশীং শন্দোরকপা অমসুং পামদবা নাপী-শীংবীশীং লৈহন্দনবা ক্রোপ কন্দিসন লৈহনবা।
- সেম্পল ইন্সপেক্সন: লেবোরেটরি টেষ্টশীংনা সিদশীংগী প্লান্টিং ভেল্যু এসেস তৌই। সর্টিফিকেসন এজেন্সিনা সর্টিফিকেসনগী প্রোগ্রাম মখাদা পুথোকপা সিদশীংদগী রিপ্রেজেন্টেটিভ সেম্পলশিং লৌই অমসুং জর্মিনেসন অমসুং ভেরাইটেল প্যুরিটি খংদোক্নবা অতোপ্পা প্যুরিটি টেষ্টশীং তৌই। বল্ক ইন্সপেক্সন: সর্টিফিকেসন প্রোগ্রামগী মখাদা বল্ক ইন্সপেক্সনগীদমক প্রোভিজন শেম্মী। মরম অদুনা, বল্ক ওইনা পুথোক্লিবা সিদ অদুগী হোমোজেনিটি অদু ষ্টেন্দার্দ সেম্পলগা চাংদম্নদুনা চেক তৌনবগীদমক ইভাল্যুএসন তৌই। মসিনা পোৎশক অমসুং সেম্পল অদুগী জেন্যুইন ওইবগী মতাংদা আইদিয়া অমা পী।
- কন্ত্রোল প্লোট টেষ্টিং: সোর্স অমসুং ফাইনেল ওইনা পুথোক্লিবা সিদতগী লৌবা সেম্পলশীং অদু ভেরাইটি অদুগী ষ্টেন্দার্দ ওইবা সেম্পলশীংগা নাক-য়েত্তা থামিন্নৈ। চাংদম্নবদা, পুথোক্লিবা সিদ অদুগী ভেরাইটেল প্যুরিটি অমসুং হেলথ অদু ফিল্ড ইন্সপেক্সনদা য়ুম্ফম ওইবা ফলশীং অদুগা মান্নব্রা হায়বদু খংবা ঙম্মী।
- গ্রো-আউট টেষ্ট: সিদশীং অসি মখোয়গী স্পেসিজ, ভেরাইটি নত্ত্রগা মরুদা ইনফেক্সন থোকপা জেন্যুইননেস ইভাল্যুএসন তৌই। মসিদা সেম্পলশীং অসি ষ্টেন্দার্দ চেকশীংগা পুন্না হৌমিন্নরিবা ফিল্ডদগী লৌই। হৌরিবা পাম্বীশীংনা ভেরাইটেল প্যুরিটি য়েংনবা থম্মি। গ্রো-আউট টেষ্টনা সব-ষ্টেন্দার্দ ওইবা সিদশীংবু লৌথোকপদা মতেং পাংই।
সিদ সর্টিফিকেসনগী ফেজশীং
সিদ সর্টিফিকেসন অসি মখাদা পীরিবসিগুম্না ফেজ তরুক্তা পাংথোকই:
- এপ্লিকেসন লৌশীনবা অমসুং স্ক্রুতিনি তৌবা।
- সিদ ক্রোপ অদু শেমগৎননবা শিজিন্নরিবা সিদ অদুগী সিদ সোর্স, ক্লাস অমসুং অতৈ চংদবা য়াদবশীংগী ভেরিফিকেসন তৌবা।
- প্রেস্ক্রাইব তৌরিবা ফিল্ড ষ্টেন্দার্দগা চুনবা য়েংনবা ফিল্ডদা সিদ ক্রোপ ইন্সপেক্সন তৌবা।
- প্রোসেসিং অমসুং পেকিং য়াউনা পোষ্ট-হার্ভেষ্ট ষ্টেজশীংগী সুপরভিজন।
- সেম্পলশীং লৌবা অমসুং সিদ ষ্টেন্দার্দশীংগী চুনবা য়েংনবা এনালাইসিসকীদকমতা শেম-শাবা; অমসুং
- সর্টিফিকেট পীবা, সর্টিফিকেসন টেগশীং, লেবেলিং, সিলিং অসিনচিংবা ইসু তৌবা।
সর্টিফিকেটকী ভেলিদিটি পেরিওদ
ভেলিদিটি পেরিওদ অসি অহৌবা সর্টিফিকেসনগী মতমদা চাংয়েং তৌখিবা তারিখ অদুদগী পারগা থা মাপন ওইগনি। সিদ রিটেষ্ট তৌবদা ফিজিকেল প্যুরিটি, জর্মিনেসন অমসুং তিন-কাংনা শোকহল্লবা সিদশীংগী হিরমদা মদুনা প্রেস্ক্রাইব তৌরবা ষ্টেন্দার্দকা চুনরবদি ভেলিদিটি পেরিওদ অদু থা তরুক অমগা শাংথবা য়াই। অদুবু ভেজেটেটিভলি প্রোপেগেটিং মেটরিএলশীংগী ওইনদি মরি লৈনবা ক্রোপ অদুগী স্পেসিফাই তৌবা সিদ ষ্টেন্দার্দ অদু অমুক হন্না য়েংশিনগনি। প্রেস্ক্রাইব তৌরবা ষ্টেন্দার্দশীং অদুগা চুনরিবমখৈ সিদ অদুগী ভেলিদিটি পেরিওদ শাংদোক্নবগী ইলিজিবল ওইগনি।
সোর্স : মিনিষ্ট্রি ওফ এগ্রিকলচর এন্দ ফার্মরস ৱেলফেয়র
মরি লৈনবা রিসোর্সশীং
- ইন্দিয়ান মিনিমম সিদ সর্টিফিকেসন ষ্টেন্দার্দস
- লিষ্ট ওফ সিদ সর্টিফিকেসন এজেন্সিজ
- সিদনেট ইন্দিয়া


text:
কেমিকেল্স অমসুং ফর্তিলাইজর মন্ত্রালয়
প্রধান মন্ত্রী ভারতিয়া জনঔসধী কেন্দ্রশিংদা সেনিতরী নেপকিন্স পেদ অমদা লুপা ১দা ফংহল্লি
জুন ১০, ২০২০ ফাওবগী মনুংদা প্রধান মন্ত্রী ভারতিয়া জনঔসধী কেন্দ্রশিংদা পেদ কোতি ৩.৪৩ হেন্না য়োনখ্রে
Posted On:
17 JUN 2020 4:29PM by PIB Imphal
হৌজিক ওইরিবা ফিবম অসি য়েংদুনা মীয়ামগীদমক তৌবা থবক অমা ওইনা লৈবাক শীনবা থুংনা লৈরিবা প্রধান মন্ত্রী ভারতিয়া জনঔসধী পরিয়োজনা – পি.এম.বি.জে.পি. কেন্দ্র ৬৩০০দা জন ঔসধী সুবিধা সেনেতরী নেপকিনশিং শাদুনা পেদ অমদা খ্বাইদগী তাবা মমলদা লুপা ১দা য়োল্লি। অসিগুম্বা মান্নবা সেনিতরী নেপকিনশিংগী কৈথেলদা ফংবা মমল অসি পেদ অমদা লুপা ৩দগী লুপা ৮ ফাওবনি।
মসিনা হেক হৌদোক্লকপদগী (জুন ৪, ২০১৮) জুন ১০, ২০২০ ফাওবদা প্রধান মন্ত্রী ভারতিয়া জনঔসধী কেন্দ্রশিংদা সেনিতরী নেপকিন কোতি ৪.৬১ য়োনখ্রে। ওগস্ত ২৭, ২০১৯দা মমল হন্থরবা মতুংদা জুন ১০, ২০২০ ফাওবদা পেদ কোতি ৩.৪৩ প্রধান মন্ত্রী ভারতিয়া জনঔসধী কেন্দ্রশিংদা য়োনখ্রে।
পনবা য়াই, থাগী খোংকাপ লাকপা অমসুং মসিগী থবক অসিদা হৌজিকসু অদুমক সমাজগী ওইবা, নাৎকী অমসুং ধর্মগী ওইবা অথিংবা অদুমক লৈরি, মসিনা থাগী খোংকাপ লাকপা মতমদা হকচাং ফনা থম্বদা অৱাবা অদুমক মাইয়োক্নহল্লি। লৈবাক অসিগী মফম কয়াদা, মরুওইনা খুঙ্গংগী নুপীমচাশিংনা অমসুং মীয়াই চল্লবীশিংনা সেনিতরীগী পোত্থোকশিং শীজিন্নবা ফংজদ্রি নত্ত্রগা কৈথেলদা ফংলিবা অসিগুম্বা পোত্থোকশিং অসি মমল তাংবনা মরম ওইদুনা মখোয়না লৈনিংদে।
মসিগী খোংথাং অসিনা ভারতকী খুদোংচাবা ফংজদ্রবা নুপীশিংদা 'স্বচতা, স্বস্থ্যা অমসুং সুবিধা' পীবীরে। মসিগী খোংথাং অসি কেন্দ্রগী ফার্মাস্যুতিকেল বিভাগনা প্রধান মন্ত্রী শ্রী নরেন্দ্র মোদীনা মঙজরিবা মীয়াম পুম্নমক্তা অহোংবা অমসুং অফবা হকশেল পীনবগী মঙলান অদু মংফাওনহন্নবা লৌখৎপা খোংথাং অমনি।
সেনিতরী নেপকিনশিং অসি অকোইবদা অকায়বা পীদে, মরমদি মসিগী পেদশিং অসি ওক্সো-বিওদিগ্রেদেবল ওইবা এ.এস.তি.এম. দি-৬৯৫৪ (বাইওদিগ্রেদেবিলিতী তেস্ত)কী পথাপ ইল্লবা পোৎশকশিংনা শাবনি। প্রধান মন্ত্রী ভারতিয়া জনঔসধী পরিয়োজনাগী মখাদা মসিগী পেদশিং অসি পেদ অমদা লুপা ১দা য়োল্লি।
পি.এম.বি.জে.পি. কেন্দ্রশিং অসিনা কোবিদ-১৯ লাইচৎকী লুরবা তানফম মরক্তা মথৌ তৌরি অমসুং হিদাক অমসুং তঙাইফদবা পোৎলম কয়া লৈজদ্রবা মীওইশিংদা ফংহনলি। জন ঔসধী সুবিধা সেনিতরী নেপকিনশিং অসি কেন্দ্র খুদিংমক্তা ফংলি। পি.এম.বি.জে.পি.গী মখাদা পেদ কোতি ১.৪২রোম মার্চ, এপ্রিল অমসুং মে ২০২০দা লৈবাক শীনবা থুংনা য়োনখ্রে। সুবিধা পেদশিং অসি কেন্দ্র খুদিংমক্তা মতীক চানা ফংহনলি।
জুন ৪ ২০১৮দা পাঙথোকখিবা মালেমগী অকোইবগী নুমিত্তা, ভারত সরকারনা "জন ঔসধী সুবিধা ওক্সো-বাইওদিগ্রেদেবল সেনিতরী নেপকিন" ভারতকী নুপীজাশিংগীদমক চাউথোক্না হৌদোকখি।
***
(Release ID: 1632148)
Visitor Counter : 37


text:
পি.এম. কেয়র্স ফোর চীলদ্রেন স্কিম প্রধান মন্ত্রী শ্রী নরেন্দ্র মোদীনা মার্চ ১১, ২০২০দগী হৌরগা কোবিদ-১৯না মরম ওইরগা মমা মপা অনিমক নৎত্রগা লিগেল গার্জিয়ান নৎত্রগা য়োকচবা মমা মপা নৎত্রগা লৈমিন্নহৌরিবা মমা মপা লৈখিদ্রবা অঙাংশিংদা ঙাক্লৌ পীননবা মে, ২৯, ২০২১দা হৌদোকখিবনি। স্কিম অসিগী পান্দমদি অঙাংশিংদা তুং কোইগদবা মওংদা মপুং ওইবা য়েংশিনবীবা অমসুং ঙাকশেল পীননবা অমদি হেল্থ ইন্স্যুরেন্সকী খুত্থাঙদা মখোয়বু মশা ফনা থমবীনবা, মহৈ মশিং তমহন্দুনা মপাঙ্গল কলহন্নবা অমসুং মখোয়না চহি ২৩ শুরকপদা শেলথুমগী ঙাক্লৌ পীদুনা মরোমদোম হিংজবা ঙম্নবা থৌরাং পীবীবনি।
কেন্দ্রগী থাক্তা স্কিম অসি পায়খৎপগী নোদেল মন্ত্রালয় নুপী অমসুং অঙাংগী চাউখৎ থৌরাং মন্ত্রালয়না ওইগনি। স্তেত/য়ু.তি.শিংদনা স্তেত অদুগী জুবিনাইল জস্তিস পায়রিবা দিপার্তমেন্ত অদুনা স্তেতকী থাক্তা নোদেল এজেন্সী ওইগনি। স্কিম অসি পায়খৎপদা দিস্ত্রিক্তকী থাক্তা দিস্ত্রিক্ত মেজিস্ত্রেতনা নোদেল ওথোরিতী ওইগনি।
স্কিম অসি ওনলাইন পোর্তেল অমগী খুত্থাঙদা চঙবা য়াগনি। https://pmcaresforchildren.in.
পোর্তেল অসি ১৫.০৭.২১দা স্তেত অমসুং য়ু.তি. পুম্নমক্তা ইন্ত্রোদ্যুস তৌখ্রে অমদি স্তেত/য়ু.তি.শিংদা ইলিজিবল ওইবা অঙাংশিং খঙদোক্তুনা পোর্তেল অসিদা রেজিস্তর তৌননবা হায়খ্রে। মীওই অমা হেক্তনা পোর্তেল অসিগী খুত্থাঙদা স্কিম অসিগী ঙাক্লৌ ফংবা য়াবা অঙাং অমগী মরমদা লৈঙাক্তা পাউ পীবা য়াগনি।


text:
Category: হন্দোকপা
লমাবম লিলি ‘না মণিপুরীদা হন্দোকপা বাংলাগী শৈরেং খরা
[ লমাবম লিলি, শিলচর, আসাম। মণিপুরী লোনদা শৈরেং, ৱারেং, অমসুং ৱারীমচা ইবদা খূৎলোইরবা কবি অমসুং অইবী অমনি। মহাক হন্দোকলোয় অমসুনি।] চৎপগী ন [...]
KHAMBA THOIBEE SHEIRENG of HIJAM ANGANGHAL (Translated into English) by JODHA CHANDRA SANASAM
Khamba Thoibi seireng english [...]
২০২০গী সাহিত্যদা নোবেল ফংলবী আমেরিকাগী কবি লুইস গ্লুক অমসুং মহাক্কী শৈরেং
লুইস গ্লুক ইউএসএগী নিউইয়র্ক ( এপ্রিলগী ২২, ১৯৪৩) শহরদা পোকই। অদুগা চাওরকখিবনা লোং আইল্যান্ড কৌবা পিকলবা টাউন মচা অমদনি। মহাক্কি ফজরবা মমিংদি লুইস এল [...]
মণিপুরীদা হন্দোকপা লুইস গ্লুক-কি শৈরেং খরা – হন্দোকপাঃ হামোম প্রমোদ
[ লুইস গ্লুক ইউএসএগী নিউইয়র্ক ( এপ্রিলগী ২২, ১৯৪৩) শহরদা পোকই। অদুগা চাওরকখিবনা লোং আইল্যান্ড কৌবা পিকলবা টাউন মচা অমদনি। মহাক্কি ফজরবা মমিংদি লুইস এল [...]
5 / 5 POSTS


text:
প্রধান মন্ত্রী, শ্রী নরেন্দ্র মোদীনা ‘মহাবাহু-ব্রক্ষপুত্র’ হৌদোকখ্রে অমসুং অসামদা থোং অনিগী উরেপ-উয়ুং তমখ্রে। থৌরম অদুদা রোদ ত্রান্সপোর্ত অমসুং হায়ৱেজকী কেন্দ্রগী মন্ত্রী; লো অমসুং জস্তিস, কম্ম্যুনিকেসন্স অমসুং ইলেক্ত্রোনিক্স এন্দ ইনফোর্মেসন তেক্নোলোজীগী কেন্দ্রগী মন্ত্রী; পোর্তস, শিপ্পিং অমসুং ৱাতরৱেজকী এম.ও.এস. (আই/সি) অমসুং অসাম অমদি মেঘালয়গী মুখ্য মন্ত্রীনা শরুক য়াখ্রে।
‘মহাবাহু-ব্রক্ষপুত্র’ হৌদোকপা ওইনা মহাক্না নীমাতি-মাজুলি ইথৎ, অৱাংথংবা গুৱাহাতি-খা থংবা গুৱাহাতি অমসুং ধুব্রি-হাতসিঙ্গিমারিগী মরক্তা রো-পেক্স বেসেল ওপরেসনশিং শঙ্গাখ্রে। মহাক্না জোগিঘোপাদা লৈবা ইন্দলেন্দ ৱাতর ত্রান্সপোর্ত (আই.দবল্যু.তি.) তর্মিনেল অমসুং ব্রহ্মপুত্র তুরেলগী মখল কয়াগী তুরিস্ত জেত্তিশিংগী উরেপ-উয়ুং তমখ্রে অমসুং ইজ-ওফ-দুইং-ব্যুজিনেসকী দিজিতেলগী সোল্যুসনশিং হৌদোকখ্রে।
থৌরম অসিদা ৱা ঙাংলদুনা প্রধান মন্ত্রীনা ঙরাং পাঙথোকখিবা লৌউ-শিংউগা মরী লৈনবা অলি-অয়ে লিগাং কুক্ষৈ অসিগা ইরোইননা মিসিং কাংলুপতা য়াইফ-পাউজেল পীখ্রে। মহাক্না হায় শেংলবা তুরেল অসি চহি কয়াদগী খুন্নাইগী ওইবা থবক-থৌরমশিং অমসুং কন্নেক্তিবিতীগা পাঙ্খক ওইদুনা লাকখি। মমাংদা ব্রক্ষপুত্রদা কন্নেক্তিবিতীগা মরী লৈনবা থবক পাইখৎলমখিদবা অসিদা মহাক্না নুংঙাইতবা ফোঙদোকখ্রে। মহাক্না হায় মসিনা মরম ওইরগা অসাম মনুংদা অমদি অৱাং নোপোক্কী অতোপ্পা মফমশিংদা কন্নেক্তিবিতীদা চাউনা খুদোংচাদবা থোকহনখি। মহাক্না হায় হৌজিক্তি প্রোজেক্তশিং অসিনা লমদম অসিগী লমগী অমসুং চৎনবীদা খেৎন্নবা অমদি অরাপ্পা লৈরম্বা অসি খোঙজেল য়াংনা হন্থহল্লগনি। মহাক্না মখা তারদুনা হায় অসাম য়াওনা অপুনবা অৱাং নোংপোক্কী লম অমসুং চৎনবীগী অপুনবা শক্তম অদু হৌখিবা চহি খরা অসিদা মপাঙ্গল কনখৎহনবা ঙমখ্রে।
প্রধান মন্ত্রীনা হায় ঙসি দা. ভুপেন হজারিকা সেতু, বোগিবীল থোং, সরাইঘাৎ থোং অসিগুম্বা থোংশিংনা অসামদা পুন্সি মহিংদা খুদোংচাহল্লি। মহাক্না হায় মসিনা লৈবাক অসিগী ঙাকশেলগী মপাঙ্গল কনখৎহনখি অমসুং ঐখোয়গী লান্মীশিংদা চাউনা খুদোংচাবা ফংহনখি। অসাম অমসুং অৱাং নোংপোক ফাওননবা কেম্পেন অসি ঙসি মাংলোমদা চংশিনহনখ্রে। প্রধান মন্ত্রীনা অসামগী মুখ্য মন্ত্রী অমসুং মহাক্কী সরকারনা মাই পাকপা অসি পুরকপা ঙম্বগীদমক থাগৎখ্রে। মাজুলীদা অসামগী অহানবা হেলিপাদ লৈখ্রে অমসুং মসিনা থুগদবা অমসুং শাফগদবা চৎনবগী পাম্বৈ ওইরি মরমদি কালিবরি লোইননা জোর্হাৎকি ফাওনহল্লিআ কি.মি. ৮ শাংবা থোংগী ভুমি পুজনগা লোইননা মতম শাংনা ধাবি তৌদুনা লাকখিবা অসি থুংহনখ্রে। প্রধান মন্ত্রীনা হায় “মসিনা খুদোংচাবা অমসুং ওইথোকপা কয়া পুরক্কদবা থোং অমা ওইরগনি”।
মসিগা চপ মান্না ধুব্রিদগী মেঘালয়দা লৈবা ফুলবারি ফাওবা কি.মি. ১৯ শাংবা থোং অসিনা বরাক তম্পাক্তা কন্নেক্তিবিতী ফগৎহল্লগনি অমসুং মেঘালয়, মনিপুর, মিজোরাম অমসুং অসামগী মরক্তা লৈরিবা অরাপ্পা অসি হন্থহল্লগনি। প্রধান মন্ত্রীনা হায় ঙসি মেঘালয় অমসুং অসামগী মরক্তা লৈরিবা অরাপ্পা অসি লম্বীদা চৎলবদি কি.মি. ২৫০ ওই; হায়রিবা অসি শুপ্নগী কি.মি. ১৯-২০দা হন্থহল্লগনি।
‘মহাবাহু-ব্রক্ষপুত্র’ প্রোগ্রাম অসিগী মতাংদা ৱা ঙাংলদুনা শ্রী মোদীনা হায় মসিনা হিথাংফমদা য়ুম্ফম ওইবা চাউখৎ-থৌরাংগী খুত্থাংদা ব্রক্ষপুত্রগী ঈশিংনা ৱাতর কন্নেক্তিবিতীগী মপাঙ্গল কনখৎহল্লগনো। ঙসি হৌদোকখিবা রো-পেক্স সর্ভিস অহুম অসিনা অসাম অসি রো-পেক্স সের্ভিস চাউনা লৈবগা লোইননা কন্নেক তৌবা মাংজিল থারিবা রাজ্য অমা ওইহনখ্রে। মসিগা লোইননা তুরিস্ত জেতী মরি অসিনা অৱাং নোংপোক অমদি অসামগী কন্নেক্তিবিতী চাউনা ফগৎহল্লগনি।
প্রধান মন্ত্রীনা রাজ্য অসিদা চহি কয়া কন্নেক্তিবিতী অসি নাথৈদুনা থম্বনা চাউখৎপা ফংহনদ্রিবা অসিদা নুংঙাইতবা ফোঙদোকখ্রে। ইনফ্রাস্ত্রকচর ফৎচিল্লক্তবা অমসুং ৱাতরৱেজ লৈশিল্লক্তবা অসিনা প্রধান মন্ত্রীবু নুংনাংবা পোকহনখি। হায়রিবশিং অসি চুমথোরকপা হৌরকপা অসি হান্নগী প্রধান মন্ত্রী অতল বিহারি বাজপয়ীগী মতমদগী হৌরকখি হায়না শ্রী মোদীনা ফোঙদোকখ্রে। হৌখিবা চহিশিংদা অসামদা অমুক হন্না মল্তি-মোদেল কন্নেক্তিবিতী লিংখৎনবা থৌরাংশিং পাইখৎখি। অসাম অমসুং অৱাং নোংপোক অসি অতোপ্পা নোংপোক থংবা এসিয়ন লৈবাকশিংগা লোইননা ঐখোয়গী চৎনবী অমসুং বিজিনেসকী মরীশিং অসিগী হব ওইহন্নবা হোৎনরি।
প্রধান মন্ত্রীনা হায় ইন্দলেন্দ ৱাতরৱেজকী থবক-থৌরম অসিনা মফম অসিদা অচৌবা শাফু অমা পীরগনি। মহাক্না হায় হন্দক্তা বাঙ্গলদেশকা লোইননা ৱাতর কন্নেক্তিবিতী ফগৎহন্নবা য়ান্না চে অমা খুৎয়েক পীনখি। হূগ্লী তুরেলগী ইন্দো-বাঙ্গলদেশ প্রোতোকল রুৎতা ব্রক্ষপুত্র অমসুং বরাক তুরেল ফাওনহন্নবা থবক পাইখৎলি। অৱাং নোংপোকপু ভারতকী অতৈ লমদমশিংগা ফাওনহন্দুনা লমদম অসিনা লম্বী মশিং য়ামদনা লৈরিবা অসি হন্থহল্লগনি। মহাক্না মখা তারদুনা হায় জোগিগোপা আই.দবল্যু.তি. তর্মিনেল অসিনা অসাম অসি হলদিয়া পোর্ত অমুং কোলকাতাগা ৱাতরৱেজ অমগী খুত্থাংদা ফাওননবা অতোপ্পা লম্বেল অমা পীরগনি। তর্মিনেলশিং অসিদা লৈরিবা ভুতান অমসুং বাঙ্গলদেশ কার্গোশিং অমসুং জোগিঘোপা মল্তি-মোদেল লোজিস্তিক্স পার্কতা লৈরিবা কার্গোশিং অসি ব্রক্ষপুত্র তুরেলগী খুত্থাংদা তোঙান তোঙানবা মফমশিংদা পুবদা খুদোংচারগনি।
প্রধান মন্ত্রীনা হায় অনৌবা রুৎশিং অসি মীচম প্রজা অমসুং লমদম অসিগী চাউখৎ-থৌরাংদা খুদোংচানবা শেমখিবনি। মহাক্না মখা তারদুনা হায় মাজুলি অমসুং নীমাতিগী মরক্তা লৈরিবা রো-পেক্স সর্ভিস অসি কি.মি. ৪২৫তগী শুপ্নগী কি.মি. ১২তা হন্থহনগদবা অসিগুম্বা রুৎ অমনি। লম্বেল অসিদা জহাজ অনি চেলহনখি মসিনা পেসেঞ্জর ১৬০০রোম অমসুং গারি কয়া অমুক্তদা পুথোক-পুশিন তৌগনি। মহাক্না হায় মসিগা চপ মান্ননা গুৱাহাতিদা অৱাং থংবা গুৱাহাতি অমসুং খা থংবা গুৱাহাতিগী মরক্তা লৈরিবা অরাপ্পা অসি কি.মি. ৪০দগী কি.মি.৩দা হন্থহনখ্রে।
প্রধান মন্ত্রীনা হায় য়ুজরশিংনা মরি চুম্বা ই-পাউ লৌনবা ই-পোর্তেলশিং ঙসি হৌদোকখ্রে। কার-দি পোর্তেলনা নেস্নেল ৱাতরৱেজতা লৈরিবা কার্গো পুম্নমক অমসুং ক্রুজ ত্রাফিক দেতাগী রিএল-তাইম ওইবা ই-পাউ পীবদা মতেং পাংগনি। মসিনা ৱাতরৱেগী ইনফ্রাস্ত্রকচরগা মরী লৈনবা ই-পাউসু ফংহনগনি। মহাক্না মখা তারদুনা হায় জি.আই.এস. দা য়ুম্ফল ওইবা ইন্দিয়া মেপ পোর্তেল অসিনা বিজিনেসকী তৌনবা লাকপা পাম্বা মীওইশিং মতেং পাংগনি।
প্রধান মন্ত্রীনা হায় অসাম অমসুং অৱাং নোংপোক্কী ৱাতরৱেজ, রেলৱেজ, হায়ৱে কন্নেক্তিবিতী অসিগা লোইননা ইন্তর্নেৎ কন্নেক্তিবিতীসু চপ মান্না মরু ওই অমসুং হিরমশিং অসিদা লেপ্পা লৈতনা থবক পাইখৎলি। মহাক্না হায় লুপা করোর কয়াগী ইনবেস্তমেন্তগা লোইননা অৱাং নোংপোক্কী অহানবা দেতা সেন্তর গুৱাহাতিদা শারগনি। দেতা সেন্তর অসিনা রাজ্য ৮গী দেতা সেন্তর হব অমা ওইনা মথৌ তৌগনি অমসুং অসাম য়াওনা অৱাং নোংপোক্কী আই.তি. সর্ভিসতা য়ুম্ফম ওইবা ইন্দস্ত্রীম বি.পি.ও. ইকোসিস্তেম অমসুং স্তার্ত-অপশিং ই-গভর্নান্সকী খুত্থাংদা মপাঙ্গল কনখৎহনগনি।
প্রধান মন্ত্রীনা হায় সরকারনা সবকা সাথ, সবকা বিকাস অমসুং সবকা বিশ্বাসকী ৱাখল্লোনগা লোইননা অৱাং নোংপোক য়াওনা লৈবাক অসিদা থবক তৌরি। মহাক্না মাজুলি রিজনগী ফজরবা চৎনবী, অসামীজকী চৎনবী অমসুং লমদম অদুগী বাইওদাইভর্সিতী অদুবু থাগৎখি। প্রধান মন্ত্রীনা কলচরেল য়ুনিভর্সিতী লিংখৎপা, মাজুলিদা বাইওদাইভর্সিতী হেরিতেজ সাইৎকী স্তেতস পীবা, তেজপুর-মাজুলি-সিবসাগরদা হেরিতেজ সর্কিৎ অসিগুম্বা খোঙথাংশিং অমসুং নামামি ব্রক্ষপুত্র, নামামি বরাকগুম্বা পাল্লন থৌরমশিং পনখি। খোঙথাংশিং অসিনা অসামগী মশক তাকপা হেনগৎহল্লি হায়না প্রধান মন্ত্রীনা ফোঙদোকখ্রে। মহাক্না হায় ঙসিগী কন্নেক্তিবিতীগা মরী লৈননা হৌদোক্লিবশিং অসি তুরিজমগী অনৌবা লমশিং হাংদোক্লগনি অমসুং অসাম অসি ক্রুজ তুরিজমগী মরু ওইবা লমথুংদম অমা ওইরক্লগনি হায়না আশা থমখ্রে। ঐখোয়না অসাম, অৱাং নোংপোক অসি আত্মানির্ভর ভারতকী মপাঙ্গল লৈবা য়ুম্বী অমা ওইহন্নবা পুন্না হোৎনমিন্নবা তাই হায়না ফোঙদোক্লদুনা প্রধান মন্ত্রীগী ৱারোল লোইশিনখি।


text:
প্রধান মন্ত্রীনা লৈবাক অসিগী লম্বী ফাওনদ্রিবা শরুকশিং অমসুং মীয়েং চংবীদ্রবা মফমশিং রেলৱেজ কন্নেক্সনগী খুত্থাংদা শম্নহল্লে হায়না ফোঙদোকখ্রে। শ্রী মোদীনা ৱাফম অসি লৈবাক অসিগী তোঙান তোঙানবা লমদমশিংবু গুজরাতকী কেৱারিয়াগা ফাওনহল্লিবা ত্রেন নিপান লমথরবা অমসুং রাজ্য অসিগী রেলৱেজকা মরী লৈনবা প্রোজেক্ত কয়া শঙ্গাবগী থৌরম লোইরবা মতুংদা ভিদিও কনফরেন্সকী থোংদা ফোঙদোখিবনি।
ব্রোদ গেজিং অমসুং ইলেক্ত্রিফিকেসনগী খোঙজেল অসি খোঙজেল য়াংখৎহনখ্রে অমসুং খোঙজেল য়াংখৎ্নবা ত্রেকশিং শেম্লি। মসিনা সেমি-হাই স্পীদ ত্রেনশিং চেলহনবা ঙমখ্রে অমসুং ঐখোয়না হাই-স্পীদকী মাইকৈদা চংশিনবা ঙমখ্রে, মসিগীদমক বজেৎ শরুক কয়া হেনগৎহনখ্রে হায়না প্রধান মন্ত্রীনা ফোঙদোকখ্রে।
প্রধান মন্ত্রীনা হায় রেলৱেজ অসি অকোইবদা শোকহনদনবসু হোৎনরি। কেৱারিয়া স্তেসন অসি গ্রীন বিল্দিং সর্তিফিকেসনগা লোইননা শাবা অহানবা ভারতকী রেলৱে স্তেসন ওইরগনি।
মহাক্না হৌজিক অফবা ফলশিং হৌরক্লিবা রেলৱেগা মরী লৈনবা মেন্যুফেকচরিং অমসুং তেক্নোলোজীদা আত্মানির্ভরগী কান্নবা অদুসু থমখ্রে। হাই হোর্স পাৱর ইলেক্ত্রিক লোকোমোতিব লমদম অসিদা শাবনা মরম ওইরগা ভারতনা মালেমগী অহানবা দবল স্তেক লোং হোল কন্তেনর ত্রেন হৌদোকপা ঙমহনখ্রে। ঙসি লমদম অসিদা শাজবা মোদর্ন ত্রেন সিরিজ অমনা ইন্দিয়ন রেলৱেজকী শরুক ওইরে।
প্রধান মন্ত্রীনা রেলৱেদা অওনবা পুরক্নবা মথৌ তাবশিং ফংহন্নবা স্কিল স্পেসিলিস্ত মেনপাৱর অমসুং প্রোফেস্নেলশিং মথৌ তাই হায়না ফোঙদোকখ্রে। মসিগীদমক বদোদরাদা দীম রেলৱে য়ুনিভর্সিতী লিংখৎহনখি। অসিগুম্বা স্তেচর অসিগীদমক ইন্সিতিত্যুত অমা লৈবা লৈবাক খুজোক খরদা ভারতসু অমনি। রেল ত্রান্সপোর্তকী মতম অসিগা চুনবা খুদোংচাবশিং, মল্তি-দিসিপ্লিনরী রিসর্চ, ত্রেনিং অসি মসিদা ফংহল্লি। রাজ্য ২০দগী তলেন্ত লৈরবা নহাশিং ত্রেন তৌদুনা রেলৱেগী হৌজিক অমসুং তুংলমচৎকী মমাং চুম্বা ঙম্লগনি। মসিনা ইন্নোবেসন অমসুং রিসর্চকী খুত্থাংদা রেলৱে অসি মতমগা চুনবা মওংদা পুখৎপদা মতেং পাংলগনি হায়না ফোঙদোক্লদুনা প্রধান মন্ত্রীগী ৱারোইশিন ওইখ্রে।


text:
টাইফোইদকী লাইহৌ অসি সামোনেলা টাইফি কৌবা বেক্টেরিয়া অসি থোকহনবা পুন্সিবু মাংহনবা ঙম্বা অনাবা অমনি। টাইফোইদকী লাইহৌ অসি থীংবা ঙম্মী অমসুং মহৌশানা মসি এন্টিবাইওটিক্স শিজিন্নদুনা লাইয়েংবসু ঙম্মী।
সালমোনেলা টাইফি অসি মীওইবখক্তদা লৈ। টাইফোইদকি লাইহৌনা নারবা মীওইশীংদা মখোয়গী ঈগী খোংজেল অমসুং ইন্টেষ্টাইনগী ত্রেক্টতা বেক্টেরিয়া অসি পুই। মসিগী মথক্তা, কেরিয়র (carriers) হায়না খংনবা মীওই খরদদি টাইফোইদকী লাইহৌদগীদি রিকোভর তৌরগসু বেক্টেরিয়া অসিদি অদুম পুদুনা লৈ। অনাবা মীওইশীং অমসুং কেরিয়রশীং অনিমক্তা সালমোনেলা টাইফি অসি মখোয়গী অমাংবদা (stool) থাদোকই।
করিগুম্বা নহাক্না সালমোনেলা টাইফি চেনবা মীওই অমনা পায়বা চানবা চিঞ্জাক নত্ত্রগা থক্নবা মহি-মনাইশীং চারুরবা নত্ত্রগা করিগুম্বা সালমোনেলা টাইফি বেক্টেরিয়া চেল্লবা অমোৎ-অকায়না নহাক্না থকপা নত্ত্রগা চানবা চিঞ্জাক চাম্বদা শিজিন্নবা ঈশীংদুদা চংখ্রবদি নঙোন্দা টাইফোইদ ফিবর চেল্লকপা য়াই। মরম অদুনা, টাইফোইদ ফিবর অসি খুৎ হাম্বা তোয়দবা অমসুং অমোৎ-অকায় চেল্লবা ঈশীং শিজিন্নবা পৃথীবীগী মফমশীংদনা হেন্না কমন ওই।
অমুকপু সালমোনেলা টাইফি বেক্টেরিয়া অসি চাখ্রবা নত্ত্রগা থকখিবা তারবদি মখোয়সি মল্টিপ্লাই তৌই অমসুং ঈগী খোংজেলদা শন্দোকখি। হকচাংনা লাইহৌ হৌরকই অমসুং অতৈ খুদম অমসুং লাইওংশীং উৎলকই।
টাইফোইদ ফিবরনা নাবা মীওইশীংদা মহৌশানা 103° দগী 104° F ফাউবগী (39° to 40° C) লাইহৌ হৌগল্লি। মখোয়দা শোন্থবা ফাউবসু য়াই, নত্ত্রগা পুক নাবা, কোক চিকপা, নত্ত্রগা চানিং-থক্নিংবা পোকপা য়াই। করিগুম্বা কেস খরদদি, পেসেন্টশীংদা উনশা তৎপা, ঙাংলৈনবা মচুগী মফমশীং উৎলকপা য়াই। টাইফোইদ ফিবর লৈরে হায়বসি শুংশোয় শোয়দনা খংগদবা ফিভম অমদি সালমোনেলা টাইফি য়াউব্রা য়েংনবা অমাংবা নত্ত্রগা ঈগী টেষ্ট তৌবসিনি।
মরুওইবা থৌওং অনিনা নহাকপু টাইফোইদ ফিবরদগী ঙাকথোকপা ঙমগনি:
নহাক্না ঈশীং থক্ত্রিঙৈদা মদু মিনট 1দি ফজনা শৌহনগদবনি।
দ্রিঙ্ক লৌবা মতমদা উন য়াউদনা, করিগুম্বা উন অদু বোটল নত্ত্রগা শৌহল্লবা ঈশীংদগী শেম্বা নত্ত্রগদি মদু য়াউদনা থকউ। অতোপ্পা মহাউ হাপচিল্লবা উনদি য়ারিবমখৈ শিজিন্নরোইদবনি মরমদি মদু পোৎয়ান য়াউরবা ঈশীং শিজিন্নরম্বা য়াই।
মুন্না থোংলবা অমসুং ফোং-ফোং শারিবা চিঞ্জাকশীং চাগদবনি।
মকু খোকপা য়াদবা মনা-মশীং অমসুং উহৈশীংদি চারোইদবনি। কোবীফুল (lettuce)গুম্বা মনা-মশীংদি লায়না মোৎকল্লি অমসুং শেংনা চাম্বদসু লুনা থোকই।
নহাক্না মকু খোকপা য়াবা উহৈ নত্ত্রগা মনা-মশীং চাবা মতমদা, নশামক্না মকুদু খোকউ। (নখুত্তু সাপোন্না হান্না হামদোকউ)। মকুদু চারোইদবনি।
চানবা চিঞ্জাক লু-নান্না থমদবা দুকানশীংদগী চানবা পোৎ-চৈ অমসুং থক্নবা মহি-মনাইশীং লৈরোইদবনি।
নহাক্না ভেক্সিন কাপথোক্কদবনি হায়বসি মতম পুম্নমক্তা নিংশীংগদবনি। টাইফোইদ ভেক্সিনশীং অসি চহি কয়াগী মতুংদদি মহি-ময়াই চম্লকই; করিগুম্বা মমাংনা নহাক্না ভেক্সিন লৌখিবা তারবদি, হৌজিক বুষ্টর ভেক্সিন অমা লৌবা মথৌ তারব্রা হায়বদু নহাক্কী দোক্টরগা তান্নৌ। এন্টিবাইওটিক্স চাবনা টাইফোইদ ফিবর থীংবা ঙম্লোই; মখোয়না শূপ্নগী মদু লাইয়েংবদা মতেং পাংবখক্তনি।
সোর্স: পোর্টেল কন্টেন্ট টিম


text:
ইলেক্ত্রোনিক্স অমসুং আই.তি. মন্ত্রালয়
মাই জি.ও.ভি.না ‘আত্মানির্ভর ভারত এপ ইন্নোভেশন চেলেঞ্জ’গী ৱিন্নরশিং অদু লাউথোকখ্রে; মীপাল তাংদনা ইরোমদোম লেপচবা ঙম্বা অমসুং অনৌবা ৱাখল্লোন পুথোক্নবগী পুক্নীং-থৌনা থৌগৎলি
Posted On:
07 AUG 2020 8:59PM by PIB Imphal
ওগস্ত ৭তা, ‘আত্মানির্ভর ভারত এপ ইন্নোভেশন চেলেঞ্জ’গী মখাদা শোর্তলিস্ত তৌখিবা এপশিং অদু লাইব ব্রোদকাস্ত তৌখিবা ৱেবকাস্তকী খুত্থাংদা ভারতকী মীয়ামদা উৎখ্রে অমসুং ৱেবকাস্ত অসিগী অরোইবদা, এপ ইন্নোভেশন চেলেঞ্জ অসিগী ফলশিং অদু লাউথোকখি (রিলিজগী অরোইবদা অদু অতেচ তৌখিবা লিস্ত)।
প্রধান মন্ত্রী নরেন্দ্র মোদিনা ২০২০গী জুলাই ৪দা মখাদা পীরিবশিং অসি ত্বিত্তরদা শেয়র তৌবা মতমদা ‘আত্মানির্ভর ভারত এপ ইন্নোভেশন চেলেঞ্জ’ অসি হৌদোকখি :
ঙসি মালেমগী থাক্তা লৈবা মেদ ইন ইন্দিয়া এপশিং শেম্নবা তেক অমসুং স্তার্ত-অপ কম্যুনিতীগী মরক্তা থোইদোক হেন্দোক্না থৱায় য়াওনরে। মখোয়গী ৱাখল্লোনশিং অমসুং প্রোদক্তশিং অদু ফেসিলিতেত তৌনবা @GoI_MeitY অমসুং @AIMtoInnovate না আত্মানিরভর ভারত এপ ইন্নোভেশন চেলেঞ্জ অসি হৌদোক্লি।
প্রধান মন্ত্রীনসু তেক এন্ত্রপ্রেনোরশিংবু লিঙ্কদইন (LinkediN) পোস্ততা ‘লেতস কোদ ফোর এন আত্মানির্ভর ভারত’ তৌনবা হায়রদুনা মখোয়বু থৌগৎখি।
এপ চেলেঞ্জ অসি মাই জি.ও.ভি.গী ইন্নোভাত প্লেতফোর্মদা হৌদোকখি, হায়রিবা অসি ভারত সরকারগী সিতিজন এনগেজমেন্ত প্লেতফোর্মনি, অমসুং মসিনা জুলাই ২৬, এন্ত্রীশিং লৌবগী অরোইবা নুমিৎ ফাওবদা লৈবাক শিনবা থুংনা লৈরিবা তেক এন্ত্রপ্রেনোরশিং অমসুং স্তার্ত-অপশিংদগী য়াম্লবা এন্ত্রী ৬,৯৪০ ফংখি। অসিগুম্বা মখলগী ওইনদি অহানবা ওইরিবা, এপ ইন্নোভেশন চেলেঞ্জ অসিনা তোঙান-তোঙানবা কেতেগোরী ৯দগী খুদম ওইনা বিজনেস, ইলরন্নিং, এন্তরতেনমেন্ত, গেম্স, হেল্থ, নিয়ুজ, ওফিস অমসুং ৱার্ক ফ্রোম হোম, অতৈ অতোপ্পশিং অমসুং সোসিয়েলদগী এন্ত্রীশিং লৌখি। অতল ইন্নোভেশন মিশন, নিতি আয়োগনা ইলেক্ত্রোনিক্স অমসুং ইনফোর্মেশন তেক্নোলোজীগী মন্ত্রালয়গী দিজিতেল ইন্দিয়া কোর্পোরেশনগী মখাদা মৈতী স্তার্তঅপ হব অমসুং নেস্নেল ই গোভর্নেন্স দিভিজনগা লোইননা চেলেঞ্জ অসি পাংথোকপদামাই জি.ও.ভি.গা হকথেংননা খুৎশম্নখি অমসুং মতেং পাংখি।
ফংখিবা এন্ত্রীশিং অসি তীমশিংনা স্ক্রী তৌকি অমসুং কেতেগোরী খুদিংমক্কী খ্বাইদগী মকোক থোংবা এন্ত্রীশিং অদু ইন্দস্ত্রী, স্তার্তঅপশিং, একাদেমিয়া অমসুং সরকার্গী তেক্নিকেল মাইন্দশিং অমসুং এক্সপার্তশিংগী খ্বাইদগী ফবা মশক নাইবশিংনা শেম্বা জ্যুরীনা ইভাল্যুৱেশনগীদমক্তা শোর্তলিস্ত তৌখি।
জুলাই ৩১দগী ওগস্ত ৪ ফাওবগী ওইবা নুমিৎ ৫নিগী মথক্তা জ্যুরী মেম্বরশিং অসিনা এক্সতেন্সিব প্রেজেন্তেশন তৌখি, মখোয়না রোবস্তনেস, স্কেলেবিলিতী, সেক্যুরিতী অমসুং শিজিন্নবদা নুংঙাইবগী পেরামীতরশিংগী মতাংদা এপ্সীং অসিবু য়েংশিনখি। কেতেগোরি কুদিমক্তা ইন্তরেস্তিং ওইবা অমসুং ইন্নোভেতিব ওইবা এপ্সশিং লৌখি অমসুং জ্যুরীনা প্রেজেন্তেশনশিং অদুগী মতুংদা মনা পীনবা এপ্স ২ মশক খঙদোকখি। তুংগী ওইবা য়াবা এপ্সশিং ওইবনা অখন্ননা পনখিবগীদমক্তা অতোপ্পা এপ্স ২০ অমগা মশক খঙদোকখি। জ্যুরী অসিনা দিবেলপমেন্ত স্তেজদা লৈরিবা এপ্স কয়া অমসু লৈরি হায়না পনখি অমসুং মখোয়শিং অসিনা তুংদা লাক্কদবা মতমদা মনা ফংখ্রবা এপ্সশিংগা চাংদম্নবা য়াগনি। মসিগী মতুং ইন্না ভারত্তা এপ বিল্দিং ইকোসীস্তেম অমা হৌদোক্নবা অতোপ্পা সরকারগী ইন্সতিত্যুশনশিংগুম্না অতল ইন্নোভেশন মিশনগী ইনক্যুবেশন সেন্তরনা লমজিং-লমতাকপীদুনা অমসুং লোইননা মখোয়শিংগা পুন্সিন্দুনা ইন্সতিত্যুশনগী ওইবা মতেং পীবা ওইনা লীদর বোর্দশিং অসি তত্তনা অপদেত তৌনবা য়াম্না তোইনা অসিগুম্বা চেলেঞ্জশিং অসি পাংথোক্নবা পোলিসী অমা লৈহন্নবগী ৱাফম হৌদোরকখ্রে। ভারত অসি মালেমগী ওইনা খ্বাইদগী য়াম্না এপ্সশিং পব্লিশ তৌবশিংগী মরক্তা অমনি অমসুং ভারত্তা লৈরিবা দিবেলপ্পর কম্যুনিতী অসি মালেমদা খ্বাদগি হেন্না ফবা এপ্সশিং শেম্বগী ওইথোকপা য়াবা লৈ। এপ্স দিবেলপ্পর অয়াম্বনা নুপী ওই হায়বসি পুক্নীং চিংশিন্নীংঙাইনি অমসুং মখোয়না লৈবাক পুম্বগী ওইনা মহুৎ শিন্দুনা মশক তাক্লি। মসিগী চেলেঞ্জ অসিনা তুংদা লাক্কদবা মতমগীদমক্তা ওইবা এপ্সশিং শেম্বদা হৈ-শিংবগী ওইবা য়ুমফম মতিক চানা ভারত্তা লৈ হায়বা মশক তাক্লি।
মখাদা লৈরিবশিং অসি ‘আত্মানির্ভর ভারত এপ ইন্নোভেশন চেলেঞ্জ’গী মখাদা লৈরিবা কেতেগোরী কয়া অমদা লৈরিবা ৱিন্নরশিং অদুগী লিস্তনি:
ৱিন্নরশিং
ৱিন্নরশিংদা মখাগী শেলগী মনা মনাশিং অসি পীগনি:
অহানবা মনা লাখ ২০
অনিসুবা মনা লাখ ১৫
অহুমসুবা মনা লাখ ১০
স্পেসিয়েল মেন্সন
মসিগী মথক্তা জ্যুরীনা তুংদা লাক্কদবা মতমশিংদা ৱিন্নরশিং ওইথোকপা য়াবা লৈবশিংবু স্পেসিয়েল মেন্সনগীদমক্তা মখাগী এপশিং অসি মশক খঙবীখি অমসুং মসিগী মতুং ইন্না হায়রিবা এপশিং অসি কেতেগোরী কয়া অমদা লীদর বোর্দশিংগী শরুক অমা ওইগনি:
এৱার্দ ৱিন্নিং এপশিংগীদমক্তা, মাই জি.ও.ভি.না প্রজা মীয়াম্না মখোয়গী খ্বাইদগী পামজবা এপশিংগীদমক্তা ভোত থাধনবগীদমক্তা মাই জি.ও.ভি.দা পোল অমসু হৌদোকখি।
মাই জি.ও.ভি.না এপ ৱিন্নরশিং, এপ স্পেসিয়েল মেন্সনশিং অমসুং এপ ইন্নোভেশন চেলেঞ্জতা শরুক য়ারিবশিংদা থাগৎপা ফোংদোকখি।
******
(Release ID: 1644508)
Visitor Counter : 35


text:
হেদ ওফ স্তেৎকী এস.সি.ও. কাউন্সিলগী ২০শুবা সমিৎ নবেম্বর ১০, ২০২০দা (ভিদিও কনফরেন্সকী থোংদা) পাংথোকখ্রে। মীফম অদু রুসিয়ন ফেদরেসনগী রাস্ত্রপতি ব্লাদিমীর পুতিন্না ময়াই তাংবল লৌখি। প্রধান মন্ত্রী শ্রী নরেন্দ্র মোদীনা ভারতকী মীহুৎশিং লুচিংখি। অতৈ এ.সি.ও.গী মেম্বর লৈবাকশিং মখোয়গী রাস্ত্রপতিশিংনা লুচিংখি, অদুগা ভারত অমসুং পাকিস্তান্দি প্রধান মন্ত্রীগী থাক্না লুচিংখি। অতৈ শরুক য়াখিবশিং অদুদিঃ এস.সি.ও. সেক্রেতরিয়েৎকী সেক্রেতরী জেনরেল, এস.সি.ও. রিজনেল এন্তি-তেরোরিস্ত স্ত্রকচরগী এগজিক্যুতিব দাইরেক্তর, এস.সি.ও.গী ওবজার্বর মরিগী রাস্ত্রপতিশিং (অফগানিস্তান, বেলরুস, ইরান, মোঙ্গোলিয়া)নি।
মসি ভর্চুএল ওইবা মওংদা পাংথোকপা অমদি ২০১৭তা মপুং ফাবা মেম্বর অমা ওইরবা মতুংদা ভারতনা শরুক য়াবা অহুমশুবা মীফম্নি। প্রধান মন্ত্রী নরেন্দ্র মোদীনা এস.সি.ও.গী লুচিংবশিংদা ৱা ঙাংবদা কোবিদ-১৯গী লাইচৎনা ওইহল্লিবা শিংনবশিং অমদি অৱাবা অসিগী মরক্তা মীফম অসি শিনবীবগীদমক রাস্ত্রপতি ব্লাদিমীর পুতিন্দা নুংঙাইবা ফোংদোকখি।
প্রধান মন্ত্রীনা মহাক্কী ৱারোলদা, লাইচৎনা মরম ওইদুনা শেন্মিৎলোন অমদি খুন্নাইদা পীরিবা শাফু অসিনা অৱাবা ওইহল্লবা মালেমগী অনীংবা অপাম্বা মপুং ফাহন্নবগীদমক শেমদোক্লবা মল্তিলেতরেলিজম অমা মথৌ তাবগী মতাংদা ফোংদোকখি। ভারতনা যু.এন.এস.সি.দা নন-পর্মানেন্ত মেম্বর অমা ওইনা জনুৱারী ১, ২০২১দগী থবক পায়বা হৌগদৌরিবা অসিদা, মালেমগী ওইবা লৈঙাক্তা মথৌ তাবা অহোংবা পুরক্নবা ‘রিফোর্ম মল্তিলেতরেলিজম’দা মিৎয়েং থমগনি।
প্রধান মন্ত্রীনা ভারতকী শান্তি, ঙাক-শেল অমসুং চাউখৎপা অসিদা থম্লিবা থাজবা, শান্তি অমসুং চাউখৎপা অমসুং তেরোরিজম, আইন্না য়াদনা খুৎলাই ললোনবা, দ্রগ অমসুং মনী লোন্দরিংগী মায়োক্তা লাওখিবা খোল্লাও অদু অমুক হন্না পনখি। মহাক্না পনখি মদুদি ভারতকী থৌনা ফরবা লান্মীশিংনা য়ু.এন. পিচকিপিং মিসন ৫০ লোমদা শরুক য়াখি অমসুং ভারতকী ফার্মা ইন্দস্ত্রীনা লাইচৎ মনুংদা মথৌ তাবা হিদাকশিং লৈবাক ১৫০ হেনবদা থাখি।
প্রধান মন্ত্রীনা এস.সি.ও.গী লমদমগা লৈনরিবা ভারতকী অচেৎপা নাৎকী অমসুং পুৱারী ওইরবা মরী অদু পনখি অমসুং ইন্তর্নেস্নেল নোর্থ-সাউথ ত্রান্সপোর্ত কোর্রিদোর, চাবহার পোর্ত অমসুং অশগাবাৎকী য়ানা ৱারোলনচিংবা খোংথাংশিংগা লোইননা লমদম অসোম্দা কনেক্তিবিতী মপাঙ্গল কলহন্নবা ভারতনা ফোংদোকখিবা ৱাফম অদু অমুক হন্না নীংশিংখি। মহাক্না ২০২১দা এস.সি.ও.গী ২০শুবা কুমওন অসি “এস.সি.ও. নাৎকী চহি” হায়না পাংথোকপদা মপুং ফানা শৌগৎখি অমসুং ভারতকী নেস্নেল ম্যুজিয়ম্না শরুক য়ামিন্নরিবা বুদ্ধগী লন-থুমদা অহানবা এস.সি.ও. এগজিবিসন পাংথোক্নবা শেম-শাদুনা লৈরে হায়না ফোংদোকখি, মথংগী চহিদা ভারত্তা এস.সি.ও. ফুদ ফেস্তিবেল অমসুং রুসী অমসুং চাইনীজ লোন্দা ভারতকী সাহিত্যগী লাইরিক তরা হন্দোকপগী মতাংদসু পনখি।
ভারতনা নবেম্বর ৩০, ২০২০দা ভর্চুএল ওইনা পাংথোক্কদবা মথংগী এস.সি.ও. কাউন্সিলগী সরকারশিংগী মকোক্কী রিগুলর মীফম য়ুম্বু ওইনবা শেম-শাদুনা লৈরে হায়না প্রধান মন্ত্রীনা ফোংদোকখি। ভারতনা এস.সি.ও.গী মরক্তা ইনোবেসন অমসুং স্তার্তঅপশিংগী মতাংদা স্পিসিএল ৱর্কিং গ্রুপ অমা শেম্নবা অমসুং ত্রেদিস্নেল মেদিসিনগী মতাংদা সব-গ্রুপ অমা শেম্নবগী ৱাফম পুখৎখি। মহাক্না লাইচৎ মতুংগী মালেমদা, মালেমগী শেন্মিৎলোন অমসুং এস.সি.ও. লমদমগী শেনমিৎলোনগী থৌওংদা ফোর্স মল্তিপ্লায়র অমা ওইবা ঙমগদবা ভারতকী মিৎয়েং “আত্মনির্ভর ভারত” (মরোমদোম লেপচবা ভারত)কী মতাংদা শন্দোক্না তাকখি।
প্রধান মন্ত্রীনা তাজিকিস্তান রিপব্লিক্কী রাস্ত্রপতি ইমোমলী রাহমোনবু মথং চহিগী এস.সি.ও.গী চিয়র্মেনগী ফম পায়গদবা অদুগীদমক নুংঙাইবা ফোংদোকখি অমসুং ভারতনা মপুং ফানা শৌগৎকনি হায়না থাজবা পীখি।
United Nations ने अपने 75 years पूरे किए हैं।— PMO India (@PMOIndia) November 10, 2020
लेकिन अनेक सफलताओं के बाद भी संयुक्त राष्ट्र का मूल लक्ष्य अभी अधूरा है।
महामारी की आर्थिक और सामाजिक पीड़ा से जूझ रहे विश्व की अपेक्षा है कि UN की व्यवस्था में आमूलचूल परिवर्तन आए: PM
एक ‘reformed multilateralism" जो आज की वैश्विक वास्तविकताओं को दर्शाए, जो सभी stakeholders की अपेक्षाओं, समकालीन चुनौतियों, और मानव कल्याण जैसे विषयों पर चर्चा करे।— PMO India (@PMOIndia) November 10, 2020
इस प्रयास में हमें SCO सदस्य राष्ट्रों का पूर्ण समर्थन मिलने की अपेक्षा है: PM
अभूतपूर्व महामारी के इस अत्यंत कठिन समय में भारत के फार्मा उद्योग ने 150 से अधिक देशों को आवश्यक दवाएं भेजी हैं।— PMO India (@PMOIndia) November 10, 2020
दुनिया के सबसे बड़े वैक्सीन उत्पादक देश के रूप में भारत अपनी वैक्सीन उत्पादन और वितरण क्षमता का उपयोग इस संकट से लड़ने में पूरी मानवता की मदद करने के लिए करेगा: PM
परन्तु, यह दुर्भाग्यपूर्ण है कि SCO agenda में बार-बार अनावश्यक रूप से द्विपक्षीय मुद्दों को लाने के प्रयास हो रहे हैं, जो SCO Charter और Shanghai Spirit का उल्लंघन करते हैं।— PMO India (@PMOIndia) November 10, 2020
इस तरह के प्रयास SCO को परिभाषित करने वाली सर्वसम्मति और सहयोग की भावना के विपरीत हैं: PM
भारत का शांति, सुरक्षा और समृद्धि पर दृढ़ विश्वास है।— PMO India (@PMOIndia) November 10, 2020
और हमने हमेशा आतंकवाद, अवैध हथियारों की तस्करी, ड्रग्स और मनी लॉन्डरिंग के विरोध में आवाज उठाई है।
भारत SCO Charter में निर्धारित सिद्धांतों के अनुसार SCO के तहत काम करने की अपनी प्रतिबद्धता में दृढ़ रहा है: PM


text:
জনুৱারী তাং ৩০ অসি থানা পৃথিবীগী মনাকতা খ্বাইদগী নক্না লৈবা নুমিৎনি। মসিমক্নবু জনুৱারী তাং ৩১গী পূর্ণিমা অসিবু সুপারমুন হায়নরিবনি। ইংলিস কেলেন্দারগী মতুং ইন্না থা অমদা করিগুম্বা পূর্ণিমা অনিরক ওইরবদি অনিশুবা পূর্ণিমা অদুবু ব্লু-মুন হায়রগা খঙনৈ।চহী ১৯গী মনুংদা অসিগুম্বা ব্লু-মুন অসি তরেৎলক ওইবগী পাউদম লৈরি। অদুবু ব্লু-মুন হায়রগা থাবু হিগোক মচু ওইনা উবগী ৱাফমদি নত্তে। ঙসি জনুৱারী তাং৩১ য়ুমশাকৈশা নুমিৎকী নুংথিল পুং ৫ মিনিট ১৮ দগী থাদা গ্রহন লাকপা হৌগনি। পুং ৬ মিনিট ২১ দগী মপুঙ ফাবা চন্দ্রগ্রহন উবা ফংগনি। মপুং ফাবা থাগী গ্রহন অসি পুং ৭ কা মিনিট ৩৮ ফাওবা চৎথরগা পুং ৮ গা মিনিট ৪২ দা থানা পৃথিবীগী মরুমদগী অসুম-অসুম থোকখিগনি। ৱাফম অমনা মপুঙ ফাবা চন্দ্রগ্রহন অসি থোকপা মতমদা নুমিৎকী মঙালগী মচু তরেৎকী মনুংদা খামেন মচু অমসুং হিগোক মচুনা খ্বাইদগী হেন্না অদুগা অঙাংবা অমসুং কমলা মচুনা খ্বাইদগী লিক্না চাইথোকপা থেংনৈ। হায়রিবা অঙাংবা অমসুং কমলা মচু অসি পৃথিবীগী নুংশিৎকী কুয়োমদগী থক্তোরক্লগা থাগী লৈমায়দা তাবা উবা ফংগনি। থৌওং মসিনা থাবু পৃথিবীদগী য়েংবদা ঈ মচু হায়রপ চঙনা উহল্লি। মসিবুনি ঐখোয়না ব্লাদ মুন হায়নরিবসি।
লখিপুরওনলাইন গী ফেসবুক পেজ লাইক তৌবিউ।


text:
য়ুমলৈ-কৈরৈ মন্ত্রালয়
কেন্দ্রগী গৃহ মন্ত্রী শ্রী অমিৎ শাহনা লৈবাক অসিদা ঈশিং ঈচাও থোরকপদা থেংননবা শেম-শারিবা য়েংশিন্নবা অৱাংবা থাক্কী মীফম অমা পাঙথোকখ্রে। মীফম অসিদা আই.এম.দি., জল শক্তি মন্ত্রালয়, সি.দবল্যু.সি. অমসুং এন.আর.দি.এফ.কী মরক্তা মতেং পীনদুনা পুন্না থবক পাইখৎমিন্ননবা অনৌবা সিস্তেম অমা থম্নবা ৱারেপ কয়া লৌখ্রে
শ্রী অমিৎ শাহনা লৈবাক শিনবা থুংবদা চহি খুদিংগী থোক্লিবা ঈচাওগী অৱাবা অসি থেংননবা মতম শাংনা চৎকদবা কম্প্রিহেন্সিব ওইবা পোলিসী অমা শেম্নবা য়েংশিনখ্রে
কেন্দ্রগী গৃহ মন্ত্রীনা লৈবাক অসিগী মরুওইবা কেৎচমেন্ত জোনশিং অমসুং রিজনশিংদা ঈশিং ঈচাও অমসুং ঈশিংগী লেবেল ৱাংখৎলকপগী ফোর্কাস্ত তৌনবা পর্মিনেন্ত সিস্তেম অমা শেম্নবা কেন্দ্র অমসুং রাজ্যগী এজেন্সীশিংগী মরক্তা সীনর্জী হেন্না লৈহন্নবা ওফিসিএলশিংদা খঙহনখ্রে
শ্রী অমিৎ শাহনা জল শক্তি মন্ত্রালয়দা অচৌবা দামশিংদগী লৈবাক কোৎথোক্নবা মেকানিজম অমা পুথোক্নবা ৱাখল্লোন ফোঙদোকখ্রে, হায়রিবা অসিনা দামশিংগী কেপাসিতী হেনগৎহনবদা অমসুং ঈচাও লাকশিনবদা মতেং ওইগনি
কেন্দ্রগী গৃহ মন্ত্রীনা ইন্দিয়ন মেতিওরোলোজিকেল দিপার্তমেন্ত অমসুং সেন্ত্রেল ৱাতর কম্মিসনগুম্বা অখন্নবা ইন্সতিত্যুসনশিংদা মরিক চুম্বা নোংজু-নুংশাগী অমসুং ঈচাওগী ফীভম মাংজৌননা খঙদোকপা ঙম্নবা খ্বাইদগী অনৌবা তেক্নোলোজী অমসুং সেতলাইৎ দেতা শিজিন্ননবসু খঙহনখ্রে
কেন্দ্রগী গৃহ মন্ত্রীনা তোঙান তোঙানবা মীদিয়মশিংগী খুত্থংদা ব্রজা তাবগী মতাংদা আই.এম.দি.গী চেকশিনৱাশিং ঙন্না মীয়ামদা শন্দোক্নবা খুদক্তা এস.ও.পি
Posted On:
15 JUN 2021 8:14PM by PIB Imphal
কেন্দ্রগী গৃহ মন্ত্রী শ্রী অমিৎ শাহনা লৈবাক অসিদা ঈশিং ঈচাও থোরকপদা থেংননবা শেম-শারিবা য়েংশিন্নবা অৱাংবা থাক্কী মীফম অমা পাঙথোকখ্রে। মীফম অসিদা আই.এম.দি., জল শক্তি মন্ত্রালয়, সি.দবল্যু.সি. অমসুং এন.আর.দি.গী মরক্তা মতেং পীনদুনা পুন্না থবক পাইখৎমিন্ননবা অনৌবা সিস্তেম অমা থম্নবা ৱারেপ কয়া লৌখ্রে। মহাক্না লৈয়াক অসিদা লেপ্তনা থেংনরিবা ঈচাওগী অৱাবশিং অসি কোকহন্নবা মতম শাংনা চৎকদবা কম্প্রিহেন্সিব ওইবা অমসুং পুম্নমক য়াওরবা পোলিসী অমা শেম্নবা য়েংশিনখ্রে।
কেন্দ্রগী গৃহ মন্ত্রীনা লৈবাক অসিগী মরুওইবা কেৎচমেন্ত জোনশিং অমসুং রিজনশিংদা ঈশিং ঈচাও অমসুং ঈশিংগী লেবেল ৱাংখৎলকপগী ফোর্কাস্ত তৌনবা পর্মিনেন্ত সিস্তেম অমা শেম্নবা কেন্দ্র অমসুং রাজ্যগী এজেন্সীশিংগী মরক্তা সীনর্জী হেন্না লৈনবা ওফিসিএলশিংদা খঙহনখ্রে।
শ্রী অমিৎ শাহনা জল শক্তি মন্ত্রালয়দা অচৌবা দামশিংদগী লৈবাক লৌথোক্নবা মেকানিজম অমা পুথোক্নবা ৱাখল্লোন ফোঙদোকখ্রে, হায়রিবা অসিনা দামশিংগী কেপাসিতী হেনগৎহনবদা অমসুং ঈচাও লাকশিনবদা মতেং ওইগনি।
কেন্দ্রগী গৃহ মন্ত্রীনা ইন্দিয়ন মেতিওরোলোজিকেল দিপার্তমেন্ত(আই.এম.দি.) অমসুং সেন্ত্রেল ৱাতরকম্মিসনগুম্বা অখন্নবা ইন্সতিত্যুসনশিংদা মরিক চুম্বা নোংজু-নুংশাগী অমসুং ঈচাওগী ফীভম মাংজৌননা খঙদোকপা ঙম্নবা খ্বাইদগী অনৌবা তেক্নোলোজী অমসুং সেতলাইৎ দেতা শিজিন্ননবসু খঙহনখ্রে। কেন্দ্রগী গৃহ মন্ত্রীনা তি.ভি., এফ.এম. রেদিও, এস.এম.এস. অমসুং অতৈ মীদিয়মশিংগী খুত্থংদা ব্রজা তাবগী মতাংদা আই.এম.দি.গী চেকশিনৱাশিং ঙন্না মীয়ামদা শন্দোক্নবা খুদক্তা এস.ও.পি. অমা শেম্নবা খঙহনখ্রে। আই.এম.দি.না দিবেলপ তৌবা ‘উমং’, ‘রেন এলর্ম’ অমসুং ‘দামিনি’ এপ অসিগুম্বা নোংজু-নুংশা ফোর্কাস্ত তৌবগা মরী লৈনবা তোঙান তোঙানবা মোবাইল এপশিং অসিনা য়ৌহন্নীংলিবা মীওই কাংলুপ অদুদা য়ৌহনদুনা মদুগী কান্নবশিং ফংহন্নবা য়ারিবা মখৈ পব্লিসিতী তৌগদবনি হায়নসু মহাক্না খঙহনখ্রে। দামিনি এপনা পুং অহুমগী মমাংদা ব্রজা তাবগী মতাংদা চেকশিনৱা পীদুউনা পুন্সি অমদি লন-থুম মাং-তাকপা হন্থহনবদা মতেং ওইবা য়াগনি।
শ্রী অমিৎ শাহনা ঐখোয়গী তিভর সিস্তেমশিংদা অপনপশিং হেনগৎলক্লিবা অসি সেতলাইৎ এপ্লিকেসনগী খুত্থাংদা স্তদীজ তৌনবসু পাউতাক পীখ্রে। মহাক্না তুরেলশিংগী খনবগা লোইননা ঐখোয়না তুরেলশিংগী ঈশিং ঈচেল অসি য়েংশিনবসু মথৌ তাই হায়নসু ফোঙদোকখ্রে। গৃহ মন্ত্রীনা সেন্ত্রেল ৱাতর কম্মিসন, ইন্দিয়ন মেতিওরোলোজিকেল দিপার্তমেন্ত অমসুং নেস্নেল দিজাস্তর ফোর্সতা তুরেলশিংগী ঈশিংগী লেবেল অমসুং ঈচাওগী ফীভম লেপ্পা লৈতনা মোনিতর তৌনবা অমসুং চাং নাইনা গৃহ মন্ত্রালয়দা রিপোর্তশিং থারক্নবা য়াথং পীখ্রে। মহাক্না দি.জি. এন.দি.আর.এফ.তা ঈচাও থোক্কনবা রাজ্যশিংগী এস.দি.আর.এফ.কী মকোকশিংগা খুদক্তা মীফমশিং পাঙথোক্নবা য়াথংসু পীখ্রে।
হৌখিবা চহিগী জুলাই ৩, ২০২০দা ঈচাওগী ফীভম য়েংশিনবগী পাঙথোকখিবা মীফমদা শ্রী অমিৎ শাহনা পীখিবা য়াথংশিং অদু ঙাক্লদুনা সেন্ত্রেল ৱাতর কম্মিসন (সি.দবল্যু.সি)না লৈবাক অসিদা লৈরিবা রিজর্বর পুম্নমক্তা মাংজৌননা নুমিৎ ৫নিগী ইনফ্লো ফোর্কাস্ত পীবা হৌখি। শ্রী অমিৎ শাহনা জল শক্তি মন্ত্রালয় অমসুং সি.দবল্যু.সি.দা দাম ওথোরিতীশিংনা ঈশিং থাদোক্নবা মতম চানা অমসুং মাংজৌননা থবক পাইখৎনবগী মতাংদা প্রেক্তিকেল গাইদেন্স পীনবা অমসুং মখা তানা ঈচাও হন্থহন্নবা অমসুং লন-থুম অমসুং পুন্সিশিং মাংবা হন্থহন্নবা এক্সপর্তশিংগী এম্পাৱর্দ গ্রুপ অমা মখা তানা শেম্নবা খঙহনখ্রে।
ইন্দিয়ন মেতিওরোলোজিকেল দিপার্তমেন্ত (আই.এম.দি.)গী দিরেক্তর জেনরেল অমসুং সেন্ত্রেল ৱাতর কম্মিসন (সি.দবল্যু.সি.)গী চিয়রমেন্না হৌখিবা চহিগী ঈচাওগী ফীভম য়েংশিন্নবা পাঙথোকখিবা মীফমদা কেন্দ্রগী গৃহ মন্ত্রীনা পীখিবা য়াথংশিং অদু থবক ওইনা ওন্থোকখিবা অদুগী মতাংদা প্রজেন্তেসনশিং উৎতুনা খঙহনখ্রে। নোংজু-নুংশা অমসুং ঈচাওগী ফোর্কাস্তিং পীবগী তেক্নিকশিং ফগৎলকপা অমসুং ভারত্তা লৈরিবা দামশিংগী রুল কর্বশিং অপদেৎ তৌনবা থৌরাংগী মতাংদা মখোয়না পাউদমখ্রে।
ভারতকী অয়াম্বা শরুক্তা ঈচাও থোক্কল্লি মসিদা গঙ্গা অমসুং ব্রহ্মপুত্রা অসি মরু ওইবা ফ্লদ বেসিনশিংনি অসাম, বিহার, উত্তর প্রদেশ অমসুং নোংচুপ বেঙ্গল অসি ঈচাও খ্বাইদগী থোক্কনবা রাজ্যশিংনি।
মীফম অসিদা লৌখিবা ৱারেপশিং অসিনা ঈচাওশিংনা মরম ওইদুনা মহৈ-মরোংশিং, লম-থুমশিং, হিংনবগী পাম্বৈ অমসুং মমল য়াম্লবা পুন্সিশিং হায়রিবা অসিগী অমাং-অতা থোকপগী অৱাবা মায়োক্নরিবা লৈবাক অসিগী মীওই লাখ কয়াগী অৱাবশিং হন্থহনবদা চাউনা কান্নবা অমা ওইরগনি।
মীফম অসিদা কেন্দ্রগী জল শক্তি মন্ত্রী, শ্রী গজেন্দ্র সিংহ শেখৱাৎ, গৃহ মন্ত্রালয়গী রাজ্য মন্ত্রী, শ্রী নুত্যানন্দ রাই, গৃহ মন্ত্রালয়, ৱাতর রিসোর্সেস, আর্থ সাইন্সেসকী মন্ত্রালয়শিং/বিভাগশিংগী সেক্রেতরীশিং, এন.দি.এম.এ.গী মেম্বর সেক্রেতরী, আই.এম.দি. অমসুং এন.দি.আর.এ.কী দিরেক্তর জেনরেলশিং, সি.দবল্যু.সি.গী চিয়রমেন অমসুং মরী লৈনবা মন্ত্রালয়শিংগী অতৈ মকোক থোংবা ওফিসরশিংনা শরুক য়াখি।
***
(Release ID: 1727407)
Visitor Counter : 38


text:
কলচর অমদি হেরিটে
মণিপুর অসি অরিবা চত্নবী অমদি ইনাক খুল্লবা নাত্-চত্নবীনা লৈতেংলবা মফম অমনি। আর্ট এণ্ড কলচরগী হীরমদা মসিগী ক্লাসিকেল অমদি ফোকদান্স মখলশিংনা মহুত্ শিনদুনা মশক তাক্লি। থোইদোক হেনদোকনা থাক বাংলবা মণিপুরী ক্লাসিকেল দান্স ওইরিবা রাস লীলা অসি হিনদু খুত্যে লাইরিকশিংদা য়েকলিবা রাধা-কৃষ্ণ অনিগী মুত্পা নাইদ্রবা, মতোম-লোম্লবা নুংশিনবা অদুগা তিন্সিন্নদুনা ওইরকপনি। চীং লেম্লবা জগোয অসিনা কৃষ্ণ অমদি রাধা অনিগী লোইনাইদ্রবা নুংশিবগী অমদি গোপিশিংনা কৃষ্ণবু নীংজবা অদু উত্লি। লাই হরাউবা হাযরিবা এপ্রিল- মেগী মতমদা পাঙথোকপা যে্নিংথাগী হরাউ-কুহ্মৈ অসিনা উত্লিবসি ইং তপ্পা অমদি চাওখত্পা, নুংঙাই-যাইফবা পুরক-বা অরিবা মতমদগী শারক্লবা শকতাক খুদম ওইরবা জগোযনি। মখল মখা কযাগী অমদি ফজরবা মচু মমেল্লবা ত্রাইবেল জগোযশিং অসিনা মহৌশানা শেম্বীবা অমদি অচুম্বা ফজরবা ত্রাইবেলশিংগী পুন্সি মহিংবু উত্পনি। লুই-ঙাই-নি গুমা ত্রাইবেল ফেষ্টিভেলশিংদা শেত্লি ইল্লিবা ফজরবা ফিজেত্ লৈতেংশিং, জগোয খুত্থেক অমদি তোপ-তোপ্পা লাইশোনশিং অৱাংবা থাক্কিনি অমদি পূক্নিং হূনিংঙাই ওইরবা অমনি।


text:
২০১৯ নবেম্বর ৯দা পঞ্জাবকী গুরদাসপুরগী দেরা বাবা নানকতা কারতারপুর কোরিদোরদা প্রধান মন্ত্রী নরেন্দ্র মোদীনা ইন্তেগ্রেতেদ চেক পোস্ত হাংদোক্কনি ।
সুলতানপুর লোধিদা লৈবা বের সাহিব গুরুদৱারাদা প্রধান মন্ত্রী লাই খুরুমগনি । তুংদা প্রধান মন্ত্রীনা দেরা বাবা নানক্ত মীয়ামগী থৌরম অমা শরুক য়াগনি । আই সি পি হাংদোকপা অসিনা ভারতকী লাইখুরুম্বা মীওইশিং পাকিস্থানগী কারতারপুর সাহিবতা চৎপদা খুদোংচাহনগনি ।
দেরা বাবা নানক, মালেমগী ঙমখৈ, জিরো পোইন্তদা কারতারপুর সাহিব থবক হৌনবা ২০১৯গী ওক্তোবর ২৪দা ভারত অমসুং পাকিস্থান য়ানচে খুৎয়েক পীনখিবনি।
লৈবাক শীনবা থুংনা অমসুং মালেম শীনবা থুংনা শ্রী গুরু নানক দেব জিগী ৫৫০শুবা মপোক নুমিৎ পাংথোক্নবা ২০১৮গী নবেম্বর ২২দা কেন্দ্রগী মন্ত্রীমন্দলনা ৱারেপ লৌখিবনি ।
ভারত্তগী লাইখুরুম্বা মীওইশিং চহি চুপ্পা গুরদৱারা দারবার সাহিব কারতারপুরদা চৎপা য়ানবা মালেমগী ঙমখৈদগী দেরা বাবা নানক ফাওবা কারতারপুর সাহিব কোরিদোর শেমগৎনবা কেন্দ্রগী মন্ত্রীমন্দলনা অয়াবা পীখিবনি ।
লাইখুরুম্বা মীওইশিংগী খুদোংচাবশিং
অমৃতসর–গুরদাসপুর হায়ৱেজদগী দেরা বাবা নানক শম্নবা কিলোমিতর ৪.২ শাংবা লেন মরিগী হায়ৱেজ অসি লুপা ক্রোর ১২০ চংনা শেমগৎপনি। অনৌবা পেসেঞ্জর তরমিনেল বিল্দিং অসি লম একর ১৫দা শাবনি । এয়রপোর্ত মানবা মপুংফানা এয়রকন্দিসন ওইরবা বিল্দিং অসিদা ইম্মিগ্রেসন কাউন্তর ৫০ লৈদুনা নোংমদা লাইখুরুম্বা মীওই ৫০০০ খুদোংচাবা পীবা য়াগনি ।
বিল্দিং মনুংদা চা য়োনফম, তোইলেত, অঙাং লৈফম, ফাস্ত এইদ , লাই খুরুমফম য়াওরে । মসিদা সি সি তি ভি অমসুং অমসুং পব্লিক এদ্রেস সিস্তেমশিং লৈরি ।
মালেমগী ঙমখৈদা ফিত ৩০০ শাংবা লৈবাক্কী ফিরাল অমা চিংখৎলে ।
ওক্তোবর ২৪দা পাকিস্থানগা খুৎয়েক পীনখিবা অদুদা কারতারপুর সাহিব কোরিদোর থবক হৌনা ঙাক্লৌ অমা পীরি ।
য়ানখিবা অদুগী চাউরাকপা শক্তম :-
- লাইনিং খুদিংমক্কী ভারতমচাশিং অমসুং ভারত্তগী হৌখিবা মীওইশিং কোরিদোর অসি শীজিন্নবা য়াগনি ;
- ভিসা য়াওদ্রবসু চৎথোক-চৎশিন য়াগনি;
- লাইখুরুম্বা মীওইশিং চৎনরিবা পাসপোর্ত পুরক্কদবনি;
- ভারত্তগী হৌখিবা মীওইশিংনা ও সি আই কার্দ অদু মখোয়গী পাসপোর্তশিংগা লোয়ন্না পুরক্কনি;
- কোরিদোর অসি নোংঙানবদগী নুমিৎ তাবা ফাওবা হাংদোক্কনি । অয়ুক্তগী চৎখিবা মীওইশিং নুমিৎ অদুদা হল্লক্কদবনি;
- মাংজৌন্না খঙহল্লকপা নুমিৎশিং নত্তনা কোরিদোর অসি চহি চুপ্পা হাংগনি;
- লাইখুরুম্বা মীওইশিংনা মথন্ত নৎত্রগা কাংবু ওইনা চৎনবা অমসুং খোঙনা চৎনবা অপাম্বা খনগনি ;
- চৎকদবা তারিগকী নুমিৎ ১০গী মমাংদা ভারতনা পাকিস্থানদা লাইখুরুম্বা মীওইশিংগী মমিং পীগনি । চৎকদবা নুমিৎগী নুমিৎ ৪গী মমাংদা য়ারে হায়বগী ৱারোল লাইখুরুম্বা মীওইশিংদা থারক্কনি;
- লাঙ্গার অমসুং প্রাসাদ মরাংকাইনা পীগনি হায়না পাকিস্থানগী মাইকৈদগী ভারত্ত থাজবা পীরকখি ;
মিংচন্নবা পোরতেল
অপাম্বা নুমিৎ অমদা হেক্ত চৎনবা লাইখুরুম্বা মীওইশিংনা prakashpurb550.mha.gov.inদা রেজিস্তার তৌবা দরকার ওই । চৎকদবা নুমিৎগী নুমিৎ ৪গী মমাংদা য়ারে হায়বগী ৱারোল লাইখুরুম্বা মীওইশিংদা এস এম এস অমসুং ই-মেলগী খুৎথাংদা পাউ পীরক্কনি । ইলেকত্রোনিক ত্রাবেল ওথোরাইজেসন অমা পীগনি । লাইখুরুম্বা মীওইশিংনা পেসেঞ্জর তরমিনেল বিল্দং য়ৌবদা মখোয়গী পাসপোর্ত অমসুং ইলেকত্রোনিক ত্রাবেল ওথোরাইজেসন উৎকদবনি ।


text:
বুন্দেলখন্দ এক্সপ্রেসৱেনা উত্তর প্রদেশকী মীওইশিংগী থবক্কী খুদোংচাবা ফংহল্লগনি অমসুং লমদমসিগী মীওইশিংনা দিল্লী য়াওনা শহরশিংগা শম্নবদসু মতেং পাংলগনি। প্রধান মন্ত্রী মোদীনা উত্তর প্রদেশকী চিত্রকুত্তা কিলোমীতর 296 শাংবা বুন্দেলখন্দ এক্সপ্রেসৱেগী উরেপ-উয়ুং তমখ্রে।
এক্সপ্রেসৱেনা বুন্দেলখন্দবু লৈবাক অসিগী কোনুং দিল্লীদগী আগ্রা-লখনৌ এক্সপ্রেসৱে অমসুং য়মুনা এক্সপ্রেসৱেগী থোংদা শম্নহনগনি অমসুং লোইননা বুন্দেলখন্দ লমদমগী চাউখৎ-থৌরাংদা অচৌবা থৌদাং য়াগনি। বুন্দেলখন্দা য়ু.পি. দিফেন্স কোরিদোরগা লোইননা এক্সপ্রেসৱেনা লমদম অসিগী খুন্নাইগী-শেনমিৎলোনগী মশক হোংদোকহল্লগনি, মালেমগী থাক্তা দিফেন্স হার্দৱেয়র এক্সপোর্তকী খুদোংচাবা ফংহল্লগনি, ইনভেস্তা ইনোৎ পীবা অমসুং তুংলমচৎতা অচৌবা ‘মেক ইন ইন্দিয়া’ হব অমা ওইরকপদা মতেং পাংলগনি।


text:
সিবিল এবিয়েসন মন্ত্রালয়
আর.সি.এস-উরানগী মখাদা শেমগৎপা হিসার এয়রপোর্ত শঙ্গারে
শঙ্গাবা অসিদগী চান্দিগরদগী হিসার ফাওবা লৈবাক অসিগী অহানবা এয়র তেক্সি সর্বিস হৌরে
Posted On:
14 JAN 2021 4:26PM by PIB Imphal
ভারত সরকারগী উরে দেস কা আম নাগরিক(আর সি এস-উরান) স্কিমগী মখাদা চান্দিগরদগী হরিয়ানাদা নৌনা শাবা হিসার এয়রপোর্ত ফাওবা অহানবা ফ্লাইত ঙসি লমথাখ্রে। ফ্লাইত অদু হরিয়ানাগী চীফ মিনিস্তর শ্রী মনোহর লাল খাত্তরনা লমথাখি। শঙ্গাবা অদুদা সিবিল এভিএসন মিনিস্ত্রি অমসুং এয়রপোর্ত ওথোরিতি ওফ ইন্দিয়াগী সেনিয়র ওফিসিএলশিং শরুক য়াখি। লমথাখিবা অসিদগী উরান স্কিমগী মখাদা শেমগৎপা ৫৪শুবা এয়রপোর্ত থবক হৌরে। হৌজিক ফাওবদা উরান স্কিমগী মখাদা লম্বী ৩০৭, হেলিপোর্ত ৫ অমসুং ৱাতর এরোদ্রোম ২ য়াওনা এয়রপোর্ত ৫৪ মথৌ পাংথোক্লি।
হরিয়ানা সরকারগী মখাদা লৈবা সিত ১৮গী এয়রক্রাফ মখলগা চুনবা হিসার এয়রপোর্ত অসি পব্লিক লাইসেন্স এয়রপোর্ত অমনি। উরান স্কিমগী পান্দম “লৈবাক অসিগী মীচম মীয়াম পাইহনবা অমসুং লৈবাক অসিদা মথক্তা চৎথোক-চৎশিন তৌবা মমল হোঙহনবা অমসুং পাক-শন্না ফংহনবা” ফংনবা সিবিল এভিএসন মিনিস্ত্রিনা হিসার এয়রপোর্ত শেমগৎপনি। মতুং তারকপদা মরক্কী ওইনা মীচম মীয়ামগী থবকশিং পাংথোক্নবা শেমগৎ-শাগৎনবা ভারত সরকারনা লুপা করোর ২৮.৬০ কাইথোকখি। হিসার এয়রপোর্ত হেন্না ফজনা শেমগৎ-শাগৎনবা এয়রপোর্ত ওথোরিতি ওফ ইন্দিয়াদা লম শীন্নখ্রে। শেমগৎ-শাগৎপা অসিগী মনুংদা অনৌবা তর্মিনেল বিল্দিং, হেঙ্গরশিং, রনৱে ফগৎহনবা, নুমিদাং পাইবা য়ানবা খুৎলায়শিং থম্বা, এ.তি.সি, সেকুরিতিগী পোৎলমশিং শেমগৎপা য়াওরি।
উরান ৪ বিদ প্রোসেসকী মখাদা হিসার-চান্দিগর-হিসার লম্বী অসি এয়রলাইন এভিএসন কন্নেকতিবিতি এন্দ ইনফ্রাস্ত্রকচর দিবলপ্পরস প্রাইভেদ লিমিতেৎ(এয়র তেক্সি)দা শীন্নখ্রে। এয়রলাইন অসিদা লৈবাক অসিদা এয়র তেক্সি সর্বিস হৌদোকপদা মতেং পাংনবা লৈবাক অসিগী অহানবা স্তার্দঅপ এয়রলাইন ওইরে। হায়রিবা উরান ফ্লাইতশিং অসিনা হিসারদগী চান্দিগর ফাওবা চৎপদা পুং ৪.৫০ চঙলম্বা অদু য়াম্না নুংঙাইবা মিনিত ৪৫গী খোঙচৎ অমা ওইহল্লগনি অমসুং স্কিম অসিগী মখাদা পেসেঞ্জর লৈতবা অমসুং মশিং য়াম্না লৈতবা এয়রপোর্তশিংদা থবক তৌবদা পুক্নিং থৌগৎনবা খনগৎলবা এয়রলাইনশিংদা কেন্দ্র, রাজ্য সরকার অমসুং এয়রপোর্ত ওপরেতরশিংনা ভাইএবিলিতি গেপ ফন্দিং(ভি জি এফ)কী মওংদা শেন্থং পীবদগী ভারাসু মমল হোঙলে।
থৌরাং অসিনা হরিয়ানা অমসুং চান্দিগরগী মীয়ামগী অনিংবশিং থুংহল্লগনি। লনাই থবক্কী অমসুং শীনফমগী ওইনা হায়রিবা সহর অনি অসিগী মরক্তা মীওই কয়া য়াম্না তোইনা চৎথোক-চৎশিন তৌরি। হিসার অসি হরিয়ানা রাজ্যগী হিসার দিবিজনগী হিসার জিলাগী হেদক্বাতরনি। মফম অসি ভারতকী খ্বাইদগী চাউবা গালভানাইজ আইরন পুথোকপা সহরনি। লম্বী অসিদা ফ্লাইত পাইবা হৌবদগী লমদম অসিগী শেন-থুমগী ফিবম ফগৎলগনি অমসুং লমদম অসিদা মথক্তা চৎথোক-চৎশিনগী থবক হেনগৎহল্লগনি।
****
(Release ID: 1688589)
Visitor Counter : 37


text:
খুরুমজরি! গুজরাতকী মুখ্য মন্ত্রী শ্রী ভিজয় রুপানিজী, উপ মুখ্য মন্ত্রী শ্রী নিতিনভাই পতেল, পার্লিয়ামেন্তগী ঐহাক্কী মরূপশিং অমসুং গুজরাতকী বি.জে.পি.গী প্রসিদেন্ত শ্রী সি.আর, পতিলজী, পি.এম. গরীব কল্যান অন্ন য়োজনাগী বেনিফিসিয়রী পুম্নমক অমসুং ইচিল-ইনাওশিং!
গুজরাতনা হৌখিবা চহিশিংদা লেপ্পা লৈতনা শেমগৎলকখিবা চাউখৎ-থৌরাং অমসুং থাজবা অসিনা ঙসি রাজ্য অসি অনৌবা মাইকৈদা পুররে। গুজরাত সরকারনা ঐখোয়গী ইচে-ইচলশিং, ঐখোয়গী লৌমীশিং, ঐখোয়গী লায়রবা ইমুং-মনুংশিংগী শেবা তৌনবগীদমক স্কীম খুদিংমক পাইখৎখি। ঙসো পি.এম. গরীব কল্যান অন্ন য়োজনাগী মখাদা গুজরাত্তা ইমুং-মনুং লাখ কয়াদা লেম্না রাসন য়েন্থোক্লি। মালেমগী ওইবা লাইচৎ অসিগী মতমদা লেম্না রাসন ফংহনবা অসিনা লায়রবশিংগী অৱাবা হন্থহল্লি, মখোয়গী থাজবা হেনগৎহল্লি। স্কীম অসি ঙসিতা হৌবা নত্তে, স্কীম অসিদি লৈবাক অসিদা লায়রবা অমত্তনা চরা হেল্লগা তুমবা তৌদনবা চহি অমরোমদগী চত্থদুনা লাক্লি।
ঐহাক্কী নুংশিরবা ইচিল-ইনাওশিং,
মসিনা লায়রবশিংগী ৱাখলদা থাজবা অমসু পোকহল্লি। মখোয়না শীংনবনা ফনা চাউরবসু লৈবাক অসিনা মখোয়গীদমক লেপ্পি হায়না ফাওবনা মরম ওইরগা থাজবা অসি পোক্লিবনি। মীকুপ খরগী মমাংদা ঐহাক্না বেনিফিসিয়রী খরগা ৱারী শাবগী খুদোংচাবা ফংজখি, ৱারী শানবা অদুদা মখোয়দা অনৌবা থাজবা অমনা থল্লি হায়না ঐহাক্নসু ফাওখি।
মরূপশিং,
নীং তম্লবা মতুংদা সরকার খুদিংমক্না লায়রবশিংদা চেং-চাক অহোংবা মমলদা পীননবগী ৱাফম হৌদোক্নখি। অহোংবা মমলদা চেং-চাক পীনবগী থৌরাংনা কোনশিনগদবা চাং অমসুং বজেদ চহি খুদিংগী চাউথোক্লি, অদুবু মদুগী কান্নবদি ইহেন হেনগত্তবগুম তৌরি। লৈবাকসিগী চীঞ্জাক পৈশিনবদি হেনগৎলক্লি অদুবু চরা হেনবা অমদি মচি ওইবা চীঞ্জাক ফংদবগী চাংদি হন্থবা লৈত্রি। মসিগী মরুওইবা মরম অমদি – মতিক চাবা দেলিভরীগী মওং মতৌ লৈতবনি অমসুং সিস্তেমদা অশোইবা খরসু লৈখি, কত তৌখ্রবা কম্পনীশিং চংলকপা, পুকচেল শেংদবগী ইলিমেন্তসু চংলকখি। ফীভম অসি অহোংবা পুরক্নবগীদমক ইং ২০১৪গী মতুংদা অনৌবা খোঙথাঙ অমগা লোয়ননা থবক হৌরকখিবনি। অনৌবা তেক্নোলোজীনা অহোংবা অসিগী মীদিয়ম ওইহনখি। সিস্তেমদগী শাশিন্নবা বেনিফিসিয়রী করোর কয়া লৌথোকখি। সরকারগী রাসনগী দুকানশিংদা রাসন কার্দশিংগা আধার অমসুং দিজিতেল তেক্নোলোজীগা লিঙ্ক তৌনবা থৌগৎখি। ঙসি মসিগী মহৈ ঐখোয়গী মাংদা উবা ফংলে।
ইচিল-ইনাওশিং,
চহি চামদা থোকপা খ্বাইদগী চাউবা খুদোংথিবা অসি মালেম পুম্বতা নত্তনা ভারত্তসু লাকখি, মসি মীওইবা জাতিদা অপুনবদা লাকখি। হিংনবগী লম্বীদা খুদোংথিবা অমা ওইখি, কোরোনাগী লোকদাউন্না মরম ওইদুনা লালোন-ইতিক তৌবা লেপখি। অদুবু লৈবাক অসিনা মহাক্কী প্রজাশিংবু চারা হেনহল্লগা তুমহনবদি তৌখিদ। লাইবকথিবদি লাইনা অসিগা লোইননা মালেমগী লৈবাক কয়াগী মীওইশিংনা চারা হেনবগী অচৌবা খুদোংচাদবা অমা মায়োক্নখি। অদুবু লাইচৎ অসিগী অহৌবা নুমিৎতগী ভারতনা খুদোংথিবা অসি মশক খঙদোক্তুনা মসিদা থবক পাইখৎপা হৌখি। মরম অসিনা প্রধান মন্ত্রী গরীব কল্যান অন্ন য়োজনা অসি মালেম পুম্বদগী থাগৎনরক্লি। ভারতনা লাইচৎ মনুংদা মহাক্কী প্রজা করোর ৮০ হেনবদা লেম্না চেং-চাক পীরি হায়না অচৌবা এক্সপর্তশিংনা থাগৎনরক্লি। লৈবাক অসিনা মসিগীদমক লুপা করোর লাখ ২ হেন্না চাদিং তৌরি। মসিগী মরু ওইবা পান্দমদি – ভারতকী ইচিল-ইনাওশিং, ভারত মচা অমত্তনা চরা হেল্লগা তুমদনবনি। ঙসি গেহুনা কিলোদা লুপা ২, চেঙনা কিলোদা লুপা ৩গী চাঙদা কান্নবা ফংলিবা মীপুম খুদিংমক্না থাদা গেহু নৎত্রগা চেঙ কিলো ৫গী চাংদা ফংলি। হায়বদি থৌরাং অসি চৎনদ্রিঙৈগী মমাঙদা কান্নবা বেনিফিসিয়রীশিংনা ফংলম্বা চাংগী শরুক অনি ফংলি। থৌরাং অসি দিৱালী ফাওবা চৎনগদৌরিবনি, দিৱালী ফাওবা লায়রবা অমত্তনা মখোয়গী মপুক থলহন্নবা মখোয়গী ফুরিৎ খাউদগী শেল শৎপা মথৌ তাহল্লরোই। গুজরাত্তসু ঙসি লেম্না রাসন ফংবগী কান্নবা অসি বেনিফিসিয়রী করোর ৩.৫রোমনা লৌরি। ঐহাক্না গুজারত সরকারনা লৈবাক অসিগী অতৈ শরুকশিংদগী থবক শুনবা লাক্লিবা শিন্মীশীংদা খুদোংচাবা অসি পীবীবগীদমক ঐহাক্না থাগৎপা ফোঙদোকচনীংই। কোরোনাগী লোকদাউন্না মরম ওইদুনা শোকহল্লবা শিন্মী লাখ কয়ানা স্কীম অসিগী কান্নবা ফংলি। রাসন কার্দ পাইদবা নত্ত্রগা মখোয়গী রাসন কার্দ অদু অতোপ্পা রাজ্যগী ওইবা অসিগুম্বা মরূপ কয়া লৈ। গুজরাত অসি ৱন নেসন, ৱন রাসন কার্দকী স্কীম চৎনহনবা অহানবা রাজ্যশিংগী মনুংদা অমা ওইরি। গুজরাত্তা লৈয়া শিন্মী লাখ কয়ানা ৱন নেসন, ৱন রাসন কার্দকী কান্নবা ফংলি।
ইচিল-ইনাওশিং,
লৈবাক অসিগী চাউখৎ-থৌরাং অসি অচৌবা শহরশিংগীতা ওইরম্বা মতম অমা লৈরমখি। মফমশিং অদুদসু চাউখৎপা হায়বা অসি অখন্নবা মফমশিংদা অচৌবা ইকংথোংশিং শাবা, লম্বীশিং শেম্বা, মেত্রোশিং চেলহনবা অসি খক্তা ওইরমখি! হায়বদি খুঙ্গংশিং অমসুং শহর মচাশিং, ঐখোয়গী য়ুমগী মপান্দা তৌরিবা থবক, মীচম প্রজাশিংগী কান্নবগা মরী লৈনদবা থবক অসি চাউখৎ-থৌরাংনি হায়না খনখি। হৌখিবা চহি খরা অসিদা লৈবাক অসিনা মসিগী ৱাখল্লোন অসিদা অহোংবা পুরকখি। ঙসি লৈবাক অসিনা মাইকৈ অনিমক্তা থবক তৌবা পাম্লি, লম্বী অনিদা চৎপা পাম্লি। লৈবাক অসিনা অনৌবা ইনফ্রাস্ত্রকচরসু মথৌ তাই। ইনফ্রাস্ত্রকচরগীদমক লুপা লাখ করোর কয়া চাদিং তৌরি, মীয়ামসু থবক ফংলে অদুবু মসিগা লোইননা মীচম প্রজাগী পুন্সি মহিং ফগৎহন্নবা ইজ ওফ লিবিংগী অনৌবা কাংলোনশিংসু শেম্লি। ঙসি লায়রবশিংদা শক্তি পীবা হায়বা অসিদা মরু ওইবা মীৎয়েং চংলি। লায়রবা ইমুং-মনুং করোর ২দা য়ুমশিং পীখ্রে, মসিনা তাকপদি মখোয়না হৌজিক অইংবা, অশাবা, নোংজুগী অকীবা অদু থাদোক্লগা হৌজিক হিংবা ঙম্লগনি মসিতা নত্তনা মখোয়না মশাগী ময়ুম অমা লৈজবা মতমদা মশাদা মইশানা মশাবু ইকাই খুম্নবা ফাওগনি। ফীরেপশিং অসি মঙফাওনবা ঙম্নবা লায়রবা ইমুং-মনুংগা লোইননা অয়ুক নুমিদাং খাক্তনা অনৌবা ফীরেপশীংগা লোইননা মাংদা চংশিল্লসি। ইমুং-মনুং করোর ১০না দিফিকেৎ তৌরক্তবা হায়বা অসি মখোয়গী হিংবগী মওং-মতৌ অদু ফগৎলবনি। মহাক্না নুংঙাই-য়াইফবা ইমুং-মনুংশিংদি মখোয়গী ময়ুমশিংদা অমাংশঙ লৈ হায়না খনখি হৌজিক্তি মখোয় মশাগী য়ুমশিংদা অমাংশঙশিং লৈরে। লায়রবশিংনা মমথরকপা ঙাইদুনা লমহাংদা চৎলম্মি অদুবু হৌজিক্তি লায়রবশিংগীসু অমাংশঙ অমা লৈরে, মহাকসু ইনাক-কাইরক খুনবগা চাং মান্নরক্লে, মখোয়দা অনৌবা আশা অমা পোক্লে। মসিগা মান্ননা লৈবাক অসিগী লায়রবশিং অসি জন ধন একাউন্তশিংগী খুত্থাংদা বেঙ্কিং সিস্তেমগা কন্নেক্ত তৌবা মতমদা, লায়রবশিংগী খুত্তা মোবাইল বেঙ্কিং লৈরবা মতমদা মদুনা মহাক্কী পাঙ্গল ওইগনি, মহাক্না অনৌবা খুদোংচাবশিং ফংগনি। ঐখোয়গীসিদা হায়নবা লৈ -
সামর্থ্য মূলম
সুখমেব লোকে!
হায়বদি, ঐখোয়গী পাঙ্গলগী হৌরকফম অসি ঐখোয়গী পুন্সিদা হরাও-নুংঙাইবা ফংবা অসিনা ওইরি। শম্না হায়রবদা ঐহাক্না নুংঙাইবা তানরগা নুংঙাইবা ফংগদবা নত্তে, অদুবু ঐখোয়না থবক ওইনা পাঙথোকপা তাই, করিগুম্বা খরা ফংনবা হোৎনবা তাই। মসিগা মান্ননা, শক্তি পীবা হায়বা অসি হকশেল, এজুকেসন, খুদোংচাবা অমসুং ইজৎ হেনগৎলকবা মতমদা ঙমগনি। করোর কয়ানা আয়ুশ্মান য়োজনাগী খুত্থাংদা লেম্না লায়েং ফংবা মতমদা মখোয় হকশেলনা শক্তি পীরবনি। শোত্থরবা কাংলুপশিংগীদমক রিজর্বেসন থম্বা মতমদা এজুকেসনগী খুত্থাংদা কাংলুপশিং অসিদা শক্তি পীরিবনি। খুঙ্গংশিংগী লম্বীনা শহরশিংগা শম্নবা মতমদা, লায়রবা ইমুং-মনুংশিংনা লেম্না চাকথোং গ্যাস ফংবদা, লেম্না মৈগী কন্নেক্সন ফংবদা খুদোংচাবশিং অসিনা মখোয়বু শক্তি পী। মীওই অমনা হকশেল, এজুকেসন অমসুং অতৈ খুদোংচাবশিং ফংবা মতমদা মহাক্না মহাক্কী চাউখৎপগী মরমদা খল্লি, লৈবাক অসিগী চাউখৎপগী মরমদা খল্লি। মঙলানশিং অসি মঙফাওনবা ঙমহন্নবা ঙসি লৈবাক অসিদা মুদ্রা স্কীম, স্বনিধি স্কীম লৈরে। ভারত্তা অসিগুম্বা স্কীম কয়ানা লায়রবশিংনা ইজৎ লৈনা হিংনবগী লম্বী পীরি, মসিনা ইকাই খুম্নবগা লোইননা শক্তি পীনবা লম্বেল অমা ওইরি।
ইচিল-ইনাওশিং,
মীচম প্রজাগী মঙাল অসি মঙফাওনবা ঙম্নবা খুদোংচাবশিং ফংবা মতমদা, মখোয়গী ময়ুমশিংদা মশা মথন্তা লম্বী লাকপা হৌরবা মতমদা পুন্সিদা করম্না অহোংবশিং লাকই হায়বা গুজরাতনা য়াম্না মুন্না খংই। গুজরাতকী চাউরবা শরুক অমদা মীয়াম, ইমা-ইবেলশিং অমসুং ইচে-ইচলশিংনা মতম অমদা ঈশিংগীদমক কিলোমিতর কয়া শাংনা চৎপা মথৌ তারমখি। ঐখোয়গী ইমা-ইবেলশিং অমসুং ইচে-ইচলশিংনা মসিগী মীৎনা উহৌবা শাখিনি। রাজকোত্তা ঈশিংগীদমক ত্রেন অমা থাবা মথৌ তাখি। রাজকোত্তগী ঈশিং লৌগে হায়রবদি য়ুমগী মমাংদা কোম অমা তৌদুনা পাইপতগী ঈশিং অদু বালতিন্দা য়াদুনা থলহনবা তারমখি। অদুবু ঙসিদি সরদার সরোভর দাম, সৌনি য়োজনাগী খুত্থাংদা, কেনেলশিংগী নেৎৱর্ক্কী খুত্থাংদা নর্মদা ইমাগী ঈশিং অসি কচ্ছতা ফাওবা য়ৌহনবা ঙম্লে, কনা অমত্তনা মসি ওইথোক্কনি খলমদে অমসুং ঐখোয়গী লমদমদদি ইমা নর্মদাগী মমিংদা নীংশিংবদা ঐখোয়না কান্নবা ফংলি। ঙসি ইমা নর্মদা মশামক গুজরাতকী খুঙ্গং-খুঙ্গংদা চেল্লি, ইমা নর্মদা মশামক য়ুম-য়ুমদা য়ৌবা ঙম্লে, ইমা নর্মদা মশামক ঐখোয়গী থোংজিলদা লাক্তুনা ঐখোয়ু থৌজানবীরি। হোৎনখিবশিং অসিগী ফল ওইনা ঙসি গুজারত অসি চাদা ১০০ তোতি ঈশিং পীবা ঙম্বগী পান্দম অদু য়ৌগদবা খজিক্তং ঙাইরে। মীচম প্রজাগী পুন্সিদা পুরক্লিবা অহোংবা অসিগী খোঙজেল অসি লৈবাক পুম্বদা তপ্না-তপ্না য়ৌরক্লি। নীংখা তম্লবা মতুংদ চহি কয়া লৈরবা ফাইবা লৈবাক অসিগী খুঙ্গংগী য়ুমথোং করোর ৩০তমক তোতি ঈশিং ফংলি। অদুবু ঙসিদি জল জীবন মিসন অভিয়ানগী মখাদা শুপ্নগী চহি অনিদা ইমং করোর ৪.৫ হেনবদা তোতি ঈশিং য়ৌহনখ্রে মরম অসিনা ঐহাক্কী ইমাশিং অমসুং ইচে-ইচলশিংনা থৌজাল কয়া পীবীরি।
ইচিল-ইনাওশিং,
গুজরাতনা দবল ইঞ্জিন গভর্নমেন্তগী কান্নবশিং লেপ্তনা উবা ফংলি। ঙসি সরদার সরোভর দামদগী অনৌবা চাউখৎ থৌরাংগী ইচেল অমা চেনবতা নত্তনা ঙসি গুজরাত্তা স্তেচ্যু ওফ য়ুনিতীগী মওংদা মালেমগী অনৌবা এত্রেক্সন অমসু লৈরে। কচ্ছতা লিংখৎখিবা রিন্যুএবল ইনর্জী পার্ক অসিনা গুজরাতপু মালেম পুম্বগী রিন্যুএবল ইনর্জী মেপতা হাপ্লগনি। গুজরাত্তা রেল অমসুং এয়র কন্নেক্তিবিতীগী মতমগা চুনবা অমসুং অচৌবা ইনফ্রাস্ত্রকচর প্রোজেক্তশিং শেমগৎলি। গুজরাতজী অহমদাবাদ অমসুং সুরৎগুম্বা সহরশিংদা মেত্রো কন্নেক্তিবিতী অসি চাউথোরক্লি। গুজরাত্তা হেল্থকিয়র অমসুং মেদিকেল এজুকেসনগী লমদা শীংথানীংঙাই ওইবা থবক তৌরি। গুজরাত্তা হেন্না ফবা মেদিকেল ইনফ্রাস্ত্রকচর শেম শাখিবা অসিনা চহি ১০০দা থোক্লিবা খ্বাইদগী চাউবা মেদিকেল ইমর্জেন্সী অসি লাকশিনবদা অচৌবা থৌদাং অমা লৌখি।
মরূপশিং,
গুজরাত য়াওনা লৈবাক পুম্বদা লৈবাক মীয়ামগী, মফম খুদিংমক্কী মশানা মশাদা থাজবগী চাং হেনগৎহনগদবা থবক কয়া পাইখৎলি। মশানা মশাবু থাজবা হায়বসিনা শিংনবা পুম্নমকপু লান্থোক্নবা, মঙলান খুদিং মঙফাওনহন্নবা য়াম্না চাউবা পাম্বৈ অমা ওইরিবনি। হন্দক্তি ওলিম্পক্সতা ভারতকী শান্নরোয় মশিং খ্বায়দগী য়াম্না ক্বালিফাই ওইরি। মসি চহি ১০০সিদা খ্বাইদগী শাথিবা লাংফম অমা থেংনরিঙৈ মরক্তনি হায়বসি নীংশিংবিয়ু। ঐখোয়না অহানবা ওইনা ক্বালিফাই ওইবা মশান্না কয়া অমসু য়াওরি। ক্বালিফাই ওইবতা নত্তনা অকনবা মওংদা লম্বা তৌরিবনি। ঐখোয়গী শান্নরোইশিংনা গেম খুদিংমক্তা মখোয়না অঙম্বা থাক্তা শান্নরি। ওলিম্পিক্স অসিদা অনৌবা ভারতকী থাজবা অসি গেম খুদিংমক্তা উবা ফংলি। ওলিম্পিক্সতা শরুক য়ারিবা ঐখোয়গী শান্নরোইশিং অসিনা মখোয়দগী, মখোয়গী তীমশিংদগী রেঙ্ক ৱাংনা লৈরিবা শান্নরোইশিং অদুগা লম্বা তৌনরি। ভারতকী শান্নরোয়শিংগী থৌনা, ইহুল অমদি ইনোৎ অথোইবা থাক্তা লৈরি। অসুম্না মশাদা থাজবা অসি হৈশিংবশিংবু খঙদোক্তুনা মখোয়বু য়োকখৎপিবদগী লাক্লিবনি। অসুম্না মশাদা থাজবা অসি অওনবা, লৌথুপ লৌকোয় লৈতবা ফীভম পুরক্লবা মতমদা লাক্লিবনি। নৌনা মশাদা থাজবা থম্লক্লিবসি অনৌবা ভারতকী শক্লোন্নি। ঙসি থাজবা অসি লৈবাক অসিগী মফম খুদিংদগী, অপীকপা অমসুং অচৌবা খুঙ্গং, তাউন, ভারতকী কাচিন-কোয়াদা লৈরিবা লায়রবা, মিদল ক্লাসকী নহারোলশিংদগী লাকপনি।
মরূপশিং,
থাজবা অসি কোরোনাগী মায়োক্তা লান্থেংনবদা অমসুং ঐখোয়গী ভেক্সিনেসন কেম্পেন্দা লৈবা তাই। মালেমগী লাইচৎকী ওইরিবা ফীভম অসিদা ঐখোয়না মখা তানা চেকশিনবা মথৌ তাই। লৈবাক অসিনা ঙসি মীওই করোর ৫০ ভেক্সিনেসন তৌনবা খোঙজেল য়াংনা চংশিল্লি, গুজরাতনা ভেক্সিন দোজ করোর ৩০গী মাইলস্তনসু য়ৌগদৌরে। ঐখোয়না ভেক্সিন কাপথোকপা, মাস্ক উপ্পা অমসুং য়ারিবা মখৈ মীয়াম তিনদবা অসি ঙাক্না চৎপা তাই। ঐখোয়না উরে মদুদি মালেমগী মফম খরদা মাস্ক লৌথোকপা য়ারে লাউথোকখিবা অদু অমুক হন্না উপ্নবা খঙহনখ্রে। ঐখোয়না মখা তানা চেকশিনবা তাই।
মরূপশিং,
ঙসি ঐখোয়না প্রধান মন্ত্রী গরীব কল্যান অন্ন য়োজনাগী অসিগুম্বা অচৌবা প্রোগ্রাম অমা পাঙথোকপা মতম অসিদা ঐহাক্না ইরৈবাকচাশিংদা ফীরেপ অমা লৌহন্নীংই। ফীরেপ অসি লৈবাক শেমগৎনবা অনৌবা ইনোৎ য়কাইহনবা অদুনি। নীংতমখিবগী চহি ৭৫শুরকপদা, আজাদী কা অমৃত মহোৎসবতা ঐখোয়না শেংলবা ফীরেপ অসি লৌরসি। ফীরেপ অসি লৌনবা কেম্পেন অসিদা লায়রবা-ইনাক খুনবা, নুপী-নুপা, দলিত-শোত্থরবা পুম্নমক চপ মান্নৈ। গুজরাতনা তুংদা লাক্কদবা চহিশিংদা ঐখোয়গী ফীরেপ অসি থুংহনবা ওইরসনু, মালেমদা শক্তাকপা ঙম্নবা পাঙ্গল হাপ্লসনু, য়াইফ-পাউজেল অসিগী লোইননা ঐহাক্না অন্ন য়োজনাগী বেনিফিসিরীশিংবু অমুক হন্না নুংঙাইবা ফোঙদোকচরি!!! ময়াম্বা হন্না-হন্না থাগৎচরি!!!


text:
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ঙসি (আগষ্ট ২২) মরিনি চনবা নুমিত্তা মনিপুরগী নাওরেম রোসিবিনা দেবীনা ৱুসুদা শেঞ্জেংগী তকমান অমা ফংখ্রে। ভারতকী ৱুসু শান্নরোই মরীমক মখোয় মখোয়গী সেমিফাইনেল বাউটতা মাইথিহৌরবসু মখোয় মরিমক ঙসি শেঞ্জেংগী তকমান অমমম ফংখি। ৱুসু শান্নরোই মরী অদুদি নাওরেম রোসিবিনা, সন্তোস কুমার, সুর্য্যভানু প্রতাপ অমসুং নরেন্দ্র গ্রেৱাল নি।
এসিয়ান গেমস্ কী ঙসি মরিনি চনবা নুমিৎ ফাওবদা ভারতনা সনাগী তকমান ৪, লুপাগী ৩ অমসুং সেঞ্জেংগী তকমান ৮গা লোয়ননা পুন্না তকমান ১৫ ফংলে।
ঙসি ফাওবদা লৈরিবা ভারতকী ফিভম -
Pao sing asi ga loinana atei e-pao gi damak


text:
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী খুত্থাংদা পাঙথোকপা দিফেন্সকী খুৎলায় শাবগী হীরমদা আত্মানির্ভর ভারত ওইবগী সেমিনারদা ৱা ঙাংখ্রে। দিফেন্সকী খুৎলায় শাবগী হীরমদা আত্মানির্ভর ওইবগী তঙাই ফদবশিংদা মিৎয়েং চংলদুনা প্রধান মন্ত্রীনা ঐখোয়গী পান্দমদি দিফেন্সকী পোত্থোক পুথোকপা, অনৌবা তেক্নোলোজী পুথোকপা হেনগৎপা অমসুং দিফেন্স সেক্তরদা প্রাইবেৎ প্লেয়ারশিংদা মশক থোকপা থৌদাং শিন্নবা অসিনি হায়খি।
ঙাকশেল মন্ত্রী শ্রী রাজনাথ সিংহ অমসুং মহাক্কী কাংবু অপুনবনা মিসন মোদতা লেপ্পা লৈতনা থবক পায়খৎপা অসিবু থাগৎপা ফোঙদোক্লদুনা প্রধান মন্ত্রীনা হায়খিবদা ঙসিগী সেমিনার অসিগী মতুংদগী দিফেন্সকী পোত্থোক পুথোকপদা মরোমদোম লেপচবা ঙম্বগী পান্দম অসি হেন্না চেৎশিল্লগনি হায়খ্রে।
প্রধান মন্ত্রীনা হায়খিবদা ভারতনা নিংতম্বা ফংলবা মতুংদা লৈবাক অসিদা দিফেন্সকী পোত্থোক পুথোকপগী মতিক অমসুং ইকোসীস্তেম নীংথিজনা লৈরম্মি অদুবু দিকেদ খরদগীদি মসিগী মতাংদা অরুবা থবক পায়খৎখিদ্রে হায়খি। হৌজিক্তি ফিভম অসি হোংলক্লে অমসুং সেক্তর অসিদা শেমদোকপগী থৌওং পাঙথোক্নবা লেপ্তনা থবক চত্থরি হায়না প্রধান মন্ত্রীনা হায়খি। লাইসেন্স তৌবগী থৌওংশিংদা ফগৎহনবা, খল মান্ননা থবক তৌমিন্ননবা ফিভম শেম্বা অমসুং মপান্দা পোত্থোক থাদোকপগী থৌওংদা লাইহনবনচিংবা মশক থোকপা থবক কয়া সেক্তর অসিগী মনুংদা থবক পায়খৎপগী মতাংদা মহাক্না ৱাফম কয়া ফোঙদোকখি।
প্রধান মন্ত্রীনা মতমগা চান্নবা অমসুং মরোমদোম লেপচবা ঙম্বা ভারত অমা শেম্বা ঙম্নবগীদমক্তা দিফেন্স সেক্তরদা ইশানা ইশাবু থাজবগী মওং অমগী তঙাই ফদবা লৈ হায়খি। দিকেদ কয়াদগী পন্দুনা লাক্লবা সি.দি.এস. খনবগী ৱারেপ হৌজিক্তি লৌরে অমসুং মসিনা অনৌবা ভারতকী মমি তাহল্লে। চীফ ওফ দিফেন্স স্তাফ খনখিবা অসিনা ভারতকী লৈরিবা ফোর্স অহুমগী মরক্তা তেংবাংনবা হেনগৎহল্লে অমসুং দিফেন্সকী পোত্থোকশিং লৈবদসু হেনগৎহল্লে। মসিগা মান্ননা ওতোমেতিক রুতকী খুত্থাংদা দিফেন্স সেক্তরদা এফ.দি.আই.গী শরুক ৭৪%গী অয়াবা পীবা অসিনা অনৌবা ভারতনা মশাদা থাজবগী থৌওং অদু তাক্লি হায়না মহাক্না মিৎয়েং চংখি।
লৈবাক অসিদগী পোত্থোকশিং লৈনবা কেপিতেল বজেৎকী শরুক কাইথোকপা অমসুং লৈবাক অসিদগী লৈগদবা পোত্থোক ১০১ মশক খঙদোকপগী খোঙথাংশিং অসিনা লৈবাক অসিগী দিফেন্স ইন্দস্ত্রীশিংদসু নৌহৌননা তেংবাংলগনি হায়না প্রধান মন্ত্রীনা হায়খি। মহাক্না হায়খিবদা সরকারনা পোৎ লৈবদা থুজিন্নবা, চাংয়েং তৌবগী পথাপশিং পরিং নাইহনবগী থবক পায়খৎলি হায়খি। ওর্দিনান্স ফেক্তরিশিংবু কোর্পোরেৎ ওলহনবগী মতাংদা প্রধান মন্ত্রীনা হায়খিবদা থৌওং অসি হেক লোইশিনবগা মসিনা মসিগী থৌমীশিং অমসুং দিফেন্স সেক্তরবু মপাঙ্গল হাপকনি হায়খি।
হৌজিক্কী মতমগা চান্নবা পোত্থোক পুথোকপদা মরোমদোম লেপচবা ঙম্নবা তেক্নোলোজী ফগৎহনবগী তঙাই ফদবা লৈবগী মতাংদা প্রধান মন্ত্রীনা হায়খিবদা দি.আর.দি.ও.গী মথক্তা সরকারনা প্রাইবেৎ সেক্তরগা লোয়ননা একাদমিক ইন্সতুত্যসনশিংদসু রিসর্চ অমসুং অনৌবা থৌওং পাঙথোকপদা পুক্নিং থৌগৎলি হায়খি। হৌজিক মিৎয়েং চংলিবা অসি ফোরেনগী পার্ত্নরশিংগা খুৎশম্নবগী খুত্থাংদা মখোয়গা খুৎশম্নদুনা পোত্থোক পুথোকপগী হীরমদনি হায়না প্রধান মন্ত্রীনা মখা তাদুনা হায়খি।
সরকারনা শেমদোকপা, পাঙথোকপা অমসুং ওন্থোকপগী লাইশোল অসিদা থবক চত্থরি হায়রদুনা প্রধান মন্ত্রীনা মরু ওইবা অচৌবা শেমদোকপগী থৌওং কয়া ইন্তেলেকচুএল প্রোপর্তী, তেক্সেসন, ইন্সোল্বেন্সী অমসুং বেঙ্ক্রপসি, স্পেস অমসুং এতোমিক ইনর্জীগী লমশিংদা পাঙথোকপা হৌরে হায়খি।
ইনফ্রাস্ত্রকচরগী খোঙথাংশিংগী ওইনদি প্রধান মন্ত্রীনা উত্তর প্রদেশ অমসুং তমিল নাদুদা পায়খৎলিবা দিফেন্সকী কোরিদোর অনিগী মরমদা ৱা ঙাংখি। মতমগা চান্নবা ইনফ্রাস্ত্রকচর অসি উত্তর প্রদেশ অমসুং তমিল নাদু সরকারগা খুৎশম্নদুনা শেম শারি হায়খি। থবক অসিগীদমক্তা লাক্লিবা চহি ৫দা লুপা কোতি লিশিং ২০গী শেনফম থাদনবা পান্দম থম্লি হায়না মহাক্না মখা তানা হায়খি।
প্রধান মন্ত্রীনা হায়খিবদা এম.এস.এম.ই. অমসুং স্তার্ত-অপশিংগা মরু ওইনা খুৎশম্নবা ওন্তোপ্রিনরশিপশিংবু পুক্নিং থৌগৎনবা হৌদোকখিবা আই.দি.ই.এক্স.কী খোঙথাং অসিনসু অপাম্বা মহৈ পীরি হায়খি। প্লেৎফোর্ম অসিগী খুত্থাংদা মিলিতরীনা শিজিন্ননবা স্তার্ত-অপ ৫০ হেনবনা তেক্নোলোজী কয়া অমা পুথোকখ্রে হায়না মহাক্না ফোঙদোকখি।
প্রধান মন্ত্রীনা হায়খিবগী মতুং ইন্না থৌওংশিং অসিগী মপুং ওইবা পান্দমদি তৌবা ঙম্বা ভারত অমা শেমদুনা মালেমগী শেন্মিৎলোনবু হান্নদগী হেন্না নীংহন্নবা লৈহন্দবা, হেন্না তংদু লৈতাবা অমসুং মালেমদা শান্তি পুরকপনি। মসি দিফেন্সকী পোত্থোক পুথোকপদা আত্মানির্ভরতা ওইবগী ৱাখল্লোন্নি। ভারতনা লৈবাক অসিগা অফবা মরী লৈবা লৈবাকশিংদা দিফেন্সকী পোত্থোক পীবা ঙম্বা থাজবা য়াবা খোঙলোই ওইবা ঙম্বগী মতিক লৈ। মসিনা ভারতকী স্ত্রেতজিক পার্ত্নরশিপকী মওংবু হেন্না মপাঙ্গল কনখৎহনগনি অমসুং ইন্দিয়ন ওসিনগী মফমশিংদা “মপুং ওইবা সেক্যুরিতী পীবগী থৌদাং” অসিবুসু হেন্না খোঙফম চেৎশিনহনগনি হায়না প্রধান মন্ত্রীনা হায়খি।
দিফেন্স প্রদক্সন অমসুং এক্সপোর্ত প্রোমোসন পোলিসী দ্রাফৎনা ফংখিবা ফীদবেক অমসুং পাউতাকশিং অসিনা মসিগী পোলিসী অসিবু অথুবা মতমদা থবক পাঙথোকহনবদা তেংবাংগনি হায়না মহাক্না হায়খি।
প্রধান মন্ত্রীনা ৱা ঙাংবা লোইশিনবা ওইনা পুন্না হোৎনমিন্নবনা ঐখোয়না আত্মানির্ভর ভারত, মরোমদোম লেপচবা ঙম্বা ভারত ওইহনবা য়াম্না তেংবাংগনি হায়খি।


text:
ক্বারেন্টিন (Quarantine), আইসোলেসন (Isolation) করিনো ?
ক্বারেন্টিন (Quarantine) তৌবা হায়বসি করিনো ?
লায়না লাইচৎ থোক্লে হায়না চীংনবা মফম অমদগী লাকপা মীওই নত্রগা মীওইশিং অদুবু চীংনবদগী তোঙান্না খায়দোকতুনা থম্বগী থৌওং অসিবু ক্বারেন্টিন তৌবা কৌই। থৌওং অসি মখা তানা লায়না লাইচৎ শন্দোকহন্দবগী খ্বাইদগী ফবা উপায়নি। ক্বারেন্টিন হায়বসি ইতালিয়ান ৱাহৈ ক্বারেন্টা দগী লাকপনি। মসিগী অর্থদি নুমিৎ ৪০ (নিফু) হায়বনি। ১৭শুবা চহীচাগী মতমদা ভেনিসতা জহাজতা খঙহৌদনা প্লেগ্ লাইচৎ শন্দোরকপা মতমদা জহাজ অদুবু চৎথোকহন্দনা নুমিৎ নিফুনি থম্বগী চৎনবী লৈরম্মী।
আইসোলেসন (Isolation) করিনো ?
মীওই অমা নত্রগা অমদগী হেনবশিংদা করিগুম্বা লায়না লাইচৎ অমনা নারে হায়বগী লাইওং উৎলকপদগী মখোয়বু মখা তাবা লায়েংগীদমক মফম অমদা তোঙান্না থম্ববু আইসোলেসন কৌই।
সোসিয়েল দিস্টেন্সিং (Social Distancing) করিনো ?
মীয়াম তীনবা মফমদগী থাপ্না লৈবা হায়বদি মীফম ফম্বা, ক্লাস তৌবা, সোপীং মোল, শান্নবুঙ নচিংবদা চঙদদুনা মশানা মশাবু লায়না লাইচৎ ঙাকথোকচনবা নত্রগা শন্দোকখিদনবা হোৎনববু সোসিয়েল দিস্টেন্সিং কৌই।


text:
উখ্রূল ঔটোনোমস ডিষ্ট্রিক কাউনসিল (ইয়ু এ ডি সি) অসি ইং ১৯৭১ দা মনিপুর (হীল এরিয়া) ডিষ্ট্রিক কাউনসিল এক্ট, ১৯৭১ গী মখাদা শেমখি। মেম্বর ২৪ লৈ, মখোয়বু চহী ৫ খুদিংগী ইলেক্সন তৌদুনা খল্লি। মেম্বর ২ দি মনিপুর গোভর্মেন্টনা মীহুৎ ওইনা থারকই।
মখাগীশিং অসি ইকাইখুম্নরবা চিয়ারমেন্না নোমিনেট তৌরকপা এক্সিকুটিভ মেম্বরশিংনিঃ-
- কাপংপম জিমিক, মেম্বর ৬-তালুই ডিসিসি
- এইচএস ঙামসুং, মেম্বর ১১- খামাসোম ডি সি সি
- শ্রী এসপি মাশুনঙম, মেম্বর ১৩-সাংশক ডিসিসি
- ভি.এল.খায়িংহোর, মেম্বর ১৪- তৈনেম ডি সি সি
- সোমিমায়ার অৱুংশি, মেম্বর , ২১-শিংকাপ ডিসিসি
এডমিনিস্ট্রেটিভ সেট-অপঃ চীফ এক্সেকুটিভ ওফিসার না ডিস্ট্রিক কাওন্সিলগী এডমিনিস্ট্রেটিভ কী মকোক্নি। ইউএডিসি দা ডিপার্টমেন্ট ৭ লৈ, মখোয়শিংদুদি (১) হেডক্বাটর (২) ইদুকেসন (৩) পিডবলিয়ুডি (৪) স্মোল তাউন কমিটি (৫) মেডিকেল (৬) এগ্রীকলচর (৭) ভেটিরিনারি।
কাওন্সিলগী মখাদা ওজাশিং য়াওরগা স্টাফ ১৩১৮ অমসুং প্রাইমারী দগীনা অপ্পর প্রাইমারীদা স্কুল ১৫৮ লৈরি।
এডিসি উখরুল গি ডিসিসি লিস্ট গি দামাক ক্লিক তৌবিয়ু এডিসি উখরুল গি ডিসিসি লিস্ট
থৌদাংশিং –
- চহী খুদিংগী গ্রেজুএট ওজাশিং বি.ইডি. তম্নবা থারি অমদি প্রাইমারী ওজাশিংবুনা চহী ২ গী ডিপ্লোমা ইন ইলিমেন্টরি ইডুকেসন তমহল্লি।
- ক্লাস-৫ কী সাত্রাশিংগী কোমপিটিটিভ পরিক্ষা দিসেম্বর ৭, ২০১৭দা পাংথোকখি। শেন অমদি শকখঙ চেশিং পীদুনা সাত্রাশিংবু পুক্নিং থৌগৎপীরি।
- ছাত্রাশিংদা লাইরিক, য়ুনিফোর্ম, ফরনিচর, কমপুটর, শান্নবা অমদি লাইরিক তম্নবা মচাকশিং লেম্না ফংহল্লি।
উমং-ৱামং য়োকখৎপা অমদি অকোইবগী ফিবমগী মরমদা মীয়াম্বু খঙহল্লি।
- লুনান্না লৈনবগী পান্দমদা চয়োল অমগী মনুংদা ৫ রক্তি অমোৎ অকাইশিং টাটা টিপ্পর ৩ শিজিন্নদুনা তাওন অকোইবদগী লৌথোক্লি।
- অনা-লাইয়েংগীদমক ওপিডি অমা ডিস্ট্রিক হেডক্বাটরদা লেংদনা হাংদোক্লি অদু অনাবাশিংদা লেমনা হীদাকশিংসু ফংহল্লি।মেডিকেল ওফিসারনা মাগী টিমগা লোয়ননা অরাপ্পা খুঙ্গংশিংদসু কেম্প কয়া পাংথোক্তুনা লাইয়েংবগী খুদোংচাবশিং ফংহল্লি। কাউনসিলগী ডিস্পেন্সরি ৭ লৈ।
- এম্বুলেন্স অমা অমদি কফিন পুনবা গাড়ী অমা মীয়ামদা ২৪x৭ ফংহল্লি।
- ঈশিং টেঙ্কর অমনসু অহোংবা মমলদা ঊখ্রূলগী মীয়ামদা ঈশিং ফংহল্লি।
- ভেটিরিনারি ডিপার্টমেন্ট কী মখাদা শা-শন কয়া লেম্না লাইয়েংলি। মাংজৌননা তিকা থাদোক্তুনা লাইনা কয়াদগী ঙাকথোকপদসু মতেং পাংলি। কাউনসিলগী মখাদা ডিস্পেন্সরি ১৪ লৈরি।


text:
“মহাক অসি, মতম পূম্নমক্তা লম্বা লৈত্রবা অমদি পূম্নমক কোনশিল্লিবা বাহা‘উ’ল্লাহগী য়ানবগী (Covenant) ময়োল ওইনা ইকাই খুম্নগদবনি, অমসুং মহাক্কী খ্বাইদগী ৱাংলবা খুৎশেমনি, মহাক্কী মঙালগী মক্ত্রবা মিংশেলনি, মহাক্কী তম্বীরোলশিং মপুঙফাবা খুদম, মহাক্কী ৱাহৈগী শোইদ্রবা ৱাহন্থোক পীবা মীওইনি, বাহা’ইগী ফিদম খুদিংমক্কী অহিংবা শক্তমনি, বাহা’ইগী অফবা গুন খুদিংমক্কী শায়োননি,… মীওইবা খুন্নাইগী অমত্তা ওইবগী হৌরকফমনি…”
— শোঘী ইফেন্দী
কুনশুবা চহীচাগী হৌগৎলকপা চহীশিংদা, বাহা‘উ’ল্লাহগী মচানুপা অহল, অব্দুল-বাহা অসি বাহা’ই লাইনিংগী শকনাইরবা ৱাঙাংলোই ওইখি, খুন্নাইদা অচুম্বা ৱায়েলগীদমক ইচংথৌনা হোৎনবা অমসুং মালেমপুম্বগী শান্তিগী দুত অমা ওইনা শকখঙনরম্মী।
পুন্সিনববু মহাক্কী তম্বীরোলশিংগী য়ুম্ফম ওইবা চৎন-পথাপ ওইনা য়োকখত্তুনা, বাহা‘উ’ল্লাহনা মহাক্কী লাইনিংলোন অসি অতোপ্পা লাইনিংলোনশিংদা মখোয়গী হৌদোক্লম্বশিংদু লৈখিদ্রবা মতুংদা মচেৎ মচেৎ তাখিবগী লাইবক থিবা ফিভম অদু কৈদৌনুঙদা থোক্তনবা তংঙাইফদনা দরকার ওইবা ঙাকলৌ অদু শেম্বীরম্মী। মহাক্কী অইবশিংদা, মহাক্কী মচানুপা অহল অব্দুল-বাহাদা, মখোয়না বাহা’ইগী অইবশিংগী ৱাহন্থোক পীনবগী শক্তি লৈরবা মীওই অমা ওইনা ওনশিঞ্জবতা নত্তনা লাইনিং অসিগী ইথিল অমসুং তম্বীরোলশিংগী মপুঙফারবা খুদম অমা ওইনসু ওনশিন্নবা বাহা‘উ’ল্লাহনা পূম্নমক্তা য়াথঙলম্মী।
বাহা‘উ’ল্লাহনা লৈখিদ্রবা মতুংদা, অব্দুল-বাহাগী থোইদোক হেন্দোকপা মীয়ামগা মান্নদবা লিচৎকী মগুনিশংদুনা, মহাক্কী জ্ঞান অমসুং মীওইবা খুন্নাইদা পীবা মহাক্কী সেবাদুনা বাহা‘উ’ল্লাহগী তম্বীরোলশিংগী ময়েকশেঙবা খুদম অমা চাওথোরিক্লবা খুন্নাই অদুদা মমল নাইদ্রবা ইকাইখুম্নবা পুরকখি।
অব্দুল-বাহানা মহাক্কী মিনিষ্ট্রি অদুবু মহাক্কী মপাবুঙগী লাইনিং অদুবু য়োকখৎনবা কত্থোকলি। মহাক্না লোকেলগী বাহা’ই সঙস্থানশিং শেমগৎনবা পুক্নিং থৌগৎলম্মী, অমসুং নৌরিবা মহৈ তম্ফমশঙ, খুন্নাইগী অমদি শেন্মিৎলোনগী পায়খৎলিবা থবকশিংদু পুক্নিং থৌগৎলম্মী। মপুন্সিচুপ্পা কৈশুমশঙদা লৈরুবদগী থাদোরক্লবা মতুংদা, অব্দুল-বাহানা থঙনা থঙননা খোঙচৎ কয়া অমা ইজিপ্ত, ইউরোপ অমসুং নোর্ঠ অমেরিকাদা চৎখি। মহাক্কী পুন্সিচুপ্পদা, অৱাংবা অমদি অনেম্বদা চপ মান্নবা মওংদা য়াম্না হৈশিংনা লাইনা, খুন্নাইবু নুংগীওইনা অমসুং নৌহৌননা হিংগৎহন্নবগী পীরম্বা হিদাকশিংদু খুদোল তৌরম্মী।
Exploring this topic:
The Life of ‘Abdu’l-Bahá
The Significance of ‘Abdu’l-Bahá
The Development of the Bahá’í Community in the time of ‘Abdu’l-Bahá
Quotations
Articles and Resources


text:
ভারত অমসুং স্বীদেনগী মরক্তা তৌনখিবা য়ানা চেরোলশিং/য়ানা ৱারোলশিং
• ভারতকী সাইন্স অমসুং তেক্নোলোজী মন্ত্রালয় অমদি ইন্তর্প্রাইজ অমসুং ইনোবেসনগী মন্ত্রালয়গী মরক্তা সস্তেনেবল ওইবা ফ্যুচর অমগীদমক ইন্দিয়া-স্বীদেন ইনোবেসন পার্তনরশিপতা জোইন্ত দিক্লারেসন।
ভারত অমসুং দেনমার্ক্কী মরক্তা তৌনবা য়ানা চেরোলশিং/য়ানা ৱারোলশিং
• ভারতকী হাউজিং অমসুং অর্বান এফিয়র্স মন্ত্রালয় অমদি দেনমার্ক্কী ইন্দস্ত্রী, বিজিনেস অমসুং ফাইনান্সিয়েল এফিয়ার্স মন্ত্রালয়গী মরক্তা সস্তেনেবল অমসুং স্মার্ত অর্বান দিবেলপমেন্তকী লমদা তেংবাং পীননবা য়ানা চেরোল।
- ভারতকী এগ্রীকলচর & ফার্মর্স ৱেলফেয়র মন্ত্রালয়, এনিমেল হজবেন্দরী, দাইরিয়িং & ফিসরিজ দিপার্তমেন্ত অমসুং দেনমার্ক্কী দেনিস ভেতেনরী & ফুদ এদমিনিস্ত্রেসন, এনভাইরনমেন্ত অমসুং চিঞ্জাক মন্ত্রালয়গী মরক্তা এনিমেল হজবেন্দরী অমসুং দাইরিয়িংগী লমদা তেংবাং পীননবা য়ানা চেরোল।
• ভারতকী ফুদ সেফতী এন্দ স্তেন্দর্দস ওথোরিতী অমসুং দেনিস ভেতেনরী & ফুদ এদমিনিস্ত্রেসনগী মরক্তা ফুদ সেফতী কোওপরেসন্দা য়ানা চেরোল
• ইন্দিয়ান কাউন্সিল ওফ এগ্রীকলচরেল রিসর্স অমসুং য়ুনিবর্সিতী ওফ কোপেনহেগন, ফেকল্তী ওফ সাইন্স, দেনমার্ক্কী মরক্তা এগ্রীকলচরেল রিসর্স অমসুং এজুকেসন্দা তেংবাং পীননবা য়ানা চেরোল
ভারত অমসুং আইসলেন্দগী মরক্তা তৌনবা য়ানা চেরোলশিং/য়ানা ৱারোলশিং
- ইন্দিয়ন কাউন্সিল ফোর কলচরেল রিলেসন্স অমসুং আইসলেন্দগী য়ুনিবর্সিতিগী মরক্তা হিন্দী লোনগীদমক আই সি সি আর চেয়র লিংখৎনবা য়ানা চেরোল।


text:
লখিপুরওনলাইন নিউজ ডেস্কঃ- মনিপুরী কলচারবু মালেমদা শকতাকপদা অচৌবা থৌদাং লৌর…
লখিপুরওনলাইন নিউজ ডেস্কঃ- কাছার জিলাগী মনুং চন্না শিলচর এনআইতি কেম্পাস মনা…
লখিপুরওনলাইন নিউজ ডেস্কঃ- য়াস হায়না মীংথোনবা নোংলৈ নুংশিৎ অসিনা উরিয্যা অম…
লখিপুরওনলাইন নিউজ ডেস্কঃ- লমদম অসিদা তমথিরবা কোবিদ লায়চৎনা তংদু লৈতাদনা লৈ…
লখিপুরওনলাইন নিউজ ডেস্কঃ- নট ঈশৈগী লমদা থোইদোকনা মমীং লৈরবী লমদমসিগী শক্না…
লখিপুরওনলাইন নিউজ ডেস্কঃ- লখিপুর প্রেস ক্লাবকী জেনরেল বোদিগী মীফম অমা প্র…
লখিপুরওনলাইন দিজিতেল দেস্কঃ বিজেপীগী মীরেপ ওইগদৌবশিংগী লিস্ত লাউথোকখ্রে। …